Решение № 36 от 21 януари 2003 г. за предоставяне на концесия за добив на неметални полезни изкопаеми - индустриални минерали - кварц - каолинова суровина - подземни богатства по чл. 2, т. 2 от Закона за подземните богатства, от находище „Есенниците - VIII участък" в землището на Ветово, община Ветово, област Русе

РЕШЕНИЕ № 36 ОТ 21 ЯНУАРИ 2003 Г. за предоставяне на концесия за добив на неметални полезни изкопаеми - индустриални минерали - кварц - каолинова суровина - подземни богатства по чл. 2, т. 2 от Закона за подземните богатства, от находище „Есенниците - VIII участък" в землището на Ветово, община Ветово, област Русе

На основание чл. 4, ал. 1, т. 1, чл. 6, 7 и чл. 8, ал. 1 от Закона за концесиите и чл. 5, т. 3, чл. 2, т.1 и чл. 33 от Закона за подземните богатства във връзка с чл. 36 и § 17, ал. 5 от преходните и заключителните разпоредби на Закона за приватизация и следприватизационен контрол

МИНИСТЕРСКИЯТ СЪВЕТ

Р Е Ш И: 1. Предоставя концесия за добив на неметални полезни изкопаеми — индустриални ми-нерали—кварц-каолинова суровина — подземни богатства по чл. 2, т. 2 от Закона за подземните богатства, представляващи изключителна държавна собственост, от находище „Есенниците— VIII участък", индивидуализирано с координатите на точки с номера от 1 до 9 на контура на запасите в координатна система „1970 г.".

2. Определя срок на концесията 35 години.

3. Определя за концесионер без търг или конкурс „Каолин"—АД, Сеново, област Русе.

4. Концесията да се осъществява при следните условия: 4. 1. При ползване на подземните богатства да се спазват нормативните изисквания, свързани с опазването на земните недра, околната среда, водите, защитените със закон територии и обекти, културни и исторически паметници, националната сигурност, отбраната на страната и обществения ред, включително чрез предвиждане в инвестиционната програма на концесионера на средства и мерки за това.

4.2. Правата и задълженията по концесията да не се прехвърлят на трети лица освен с писмено съгласие на концедента.

4.3. Всички дейности по предоставената концесия да се извършват в съответствие с установените технически и технологични стандарти.

4.4. Всяка геологотехническа, екологична и друга документация, свързана с обекта на концесията, е собственост на концедента. За срока на концесията документацията се подготвя и съхранява от концесионера.

4.5. Концесионерът се задължава да извършва добива, като: 4.5.1. разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 4.5.2. изземва подземните богатства от земните недра при минимални загуби, като се спазват законите, правилниците и наредбите за правилното и безопасно разработване; 4.5.3. не застрашава компонентите на околната среда; 4.5.4. осъществява свързаните с концесията дейности съобразно утвърдените със съответните проекти ред на изземване на запасите, ограничения и мерки за опазване и възстановяване на земните недра и околната среда; 4.5.5. гарантира нормалната експлоатация на обекта на концесията за срока на концесионния договор; 4.5.6. застрахова за своя сметка обекта на концесията, ако той може да бъде застрахован, съгласно Закона за застраховането.

5. Определя основните права и задължения по концесията, както следва: 5. 1. Основни права на концесионера: 5.1.1. да добива подземни богатства — кварц-каолинова суровина, от находище „Есенниците — VIII участък"; 5.1.2. право на собственост върху добитите количества кварц-каолинова суровина; 5.1.3. право на собственост върху отпадъците от дейността по концесията за срока на концесионния договор; 5.1.4. да извършва за своя сметка и след предварително съгласуване с министъра на икономиката и с министъра на околната среда и водите необходимите дейности за експлоатационно проучване в границите на концесионния обект по т. 1; 5.1.5. да складира отпадъците от добива и преработката на подземните богатства въз основа на проекти, съгласувани с концедента. 5.

2. Основни задължения на концесионера: 5.2.1. да добива подземни богатства — кварц-каолинова суровина, от обекта по т. 1 съгласно клаузите на концесионния договор; 5.2.2. да заплаща дължимото концесионно възнаграждение при условия и в срокове, определени в концесионния договор; 5.2.3. да предава на министъра на икономиката и на министъра на околната среда и водите цялата документация, съдържаща новопридобита информация за концесионния обект, и да не я предоставя на трети лица; 5.2.4. да складира отпадъците от добива и преработката по т. 5.1.3 въз основа на проекти, съгласувани с компетентните държавни органи; 5.2.5. да предоставя на министъра на икономиката и на министъра на околната среда и водите месечни отчети за действително добитите количества суровина, както и справка за рентабилността и приходите от продажби на крайни продукти до 15 дни след изтичането на съответния месец; 5.2.6. да уведомява незабавно министъра на икономиката и министъра на околната среда и водите за нововъзникнали обстоятелства, създаващи опасност за националната сигурност, отбраната на страната, обществения ред, околната среда, както и за защитени със закон територии, обекти, културни и исторически паметници; 5.2.7. при откриване на находки, имащи признаци на паметници на културата, да спре временно работа и да уведоми незабавно министъра на икономиката и министъра на културата; 5.2.8. да разработи и представи на министъра на икономиката и на министъра на околната среда и водите в 6-месечен срок от сключването на концесионния договор цялостна финансово обвързана социална програма, включваща и мероприятията по осигуряване на безопасност и здраве при работа, подобряване условията на труд, повишаване на образованието, квалификация и преквалификация на персонала; да представя ежегодно до края на февруари на министъра на икономиката справка за изпълнението на социалната програма, в т. ч. численост на персонала и средна работна заплата за предходната година; 5.2.9. да разработва и представя за съгласуване от министъра на икономиката и от министъра на околната среда и водите минимална екологична програма за всеки 5-годишен период от срока на концесията, както и да предвиди средства по конкретните мероприятия; в срок до 6 месеца от подписването на концесионния договор да представи за съгласуване задължителната минимална екологична програма за първия 5-годишен период; 5.2.10. да изготви и представи за съгласуване от министъра на икономиката и от министъра на околната среда и водите цялостен работен проект за добив и първична преработка за срока на концесията; срокът за представяне на цялостния работен проект е до 6 месеца от подписването на концесионния договор; 5.2.11. да съгласува с министъра на икономиката и с министъра на околната среда и водите всяка актуализация на цялостния работен проект за експлоатация на концесионния обект за срока на концесията; 5.2.12. да разработва и представя за съгласуване от министъра на икономиката и от министъра на околната среда и водите всеки годишен работен проект за добив и първична преработка в нормативно определения срок; 5.2.13. да представя ежегодно в нормативно определения срок на министъра на икономиката и на министъра на околната среда и водите геоложки отчет за изменението на запасите през изтеклата година (в съответствие с действащата класификация на подземни богатства) и за състоянието им към 1 януари на съответната година за отразяването им в Националния баланс на запасите; 5.2.14. да представи на министъра на икономиката и на министъра на околната среда и водите доклад за остатъчните запаси в находището при доказана необходимост от ликвидация или консервация на концесионния обект; 5.2.15. да изготви и представи за съгласуване от министъра на икономиката и от министъра на околната среда и водите проект за техническа ликвидация и рекултивация при доказана необходимост от ликвидация на концесионния обект или на участъци от него; 5.2.16. да извърши ликвидацията и рекултивацията на обекта за своя сметка съгласно изготвения проект по т. 5.2.15; 5.2.17. да извърши минимални инвестиции в размер 5 420 000 щ. д. за първия 5-годишен период на концесията; 5.2.18. да приеме и търпи при наличие на обстоятелства, засягащи националната сигурност, отбраната на страната и обществения ред, трети лица, посочени от държавата, да добиват и да се ползват от природните богатства в границите на концесионния обект; в тези случаи концесионерът няма право на обезщетение освен за вредите, причинени виновно от третите лица, като причинените на концесионера вреди се дължат от третите лица; 5.2.19. да осигурява на представителите на концедента достъп до обекта на концесията по всяко време. 5.

3. Основни права на концедента: 5.3.1. да получава дължимото концесионно възнаграждение при условия и в срокове, определени в концесионния договор; 5.3.2. да контролира изпълнението на задълженията на концесионера по концесионния договор и условията на концесията; 5.3.3. право на собственост върху новопридобитата от концесионера геологотехнологична, икономическа и друга документация при осъществяването на правата и задълженията по концесионния договор; 5.3.4. да прекрати едностранно концесионния договор при неизпълнение от страна на концесионера на основни задължения, предвидени в концесионния договор, или при нарушаване на условие по концесията; условията и сроковете за упражняване на правото за едностранно прекратяване се определят в концесионния договор; 5.3.5. да прекрати договора в случай на ново-възникнали обстоятелства, създаващи опасност за националната сигурност, отбраната на страната и обществения ред, околната среда, както и за защитени със закон територии и обекти, при условия и по ред, предвидени в концесионния договор. 5.

4. Основни задължения на концедента: 5.4.1. да оказва съдействие на концесионера при осъществяване на концесията съгласно договорните условия; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя за начален срок на концесията датата на сключване на договора за приватизация — 12 януари 2000 г.

7. Определя следните видове гаранции за изпълнение на задълженията по концесионния договор: 7.1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по договора. За първата и втората година гаранцията е в размер 30 000 щ.д. на година, а за всяка следваща година банковата гаранция е 25 на сто от концесионното възнаграждение за предходната година. Сроковете за представяне на гаранциите се определят в концесионния договор. 7.

2. Неустойки и лихви при неизпълнение и при забавено изпълнение на договорните задължения на всяка от страните. Конкретните размери на неустойките и лихвите и начинът на неизпълнение на отделните задължения се определят в концесионния договор.

8. Определя концесионно възнаграждение, както следва: 8. 1. Годишно парично концесионно възнаграждение, изчислено като процент от нетния размер на приходите от продажби на крайни продукти от добива и преработката на кварц-каолинова суровина. 8.

2. Размерът на годишното парично концесионно възнаграждение е 3 на сто при рентабилност на производствената дейност до 20 на сто, включително и при отрицателни стойности. При рентабилност от 20 до 70 на сто размерът се увеличава с 0,14 на всеки процент увеличение на рентабилността и размер 10 на сто при рентабилност над 70 на сто. 8.

3. Минимално годишно парично концесионно възнаграждение в размер 0,367 щ. д. за 1 тон добита кварц-каолинова суровина, но не по-ниско от 116 706 щ. д. 8.

4. Годишното парично концесионно възнаграждение се заплаща от концесионера на тримесечни вноски 4 пъти годишно в левовата равностойност на щатски долари по курса на Българската народна банка в деня на плащането. Стойността на всяка тримесечна вноска се определя съгласно т. 8.2 и не може да бъде по-ниска от една четвърт от определеното минимално годишно концесионно възнаграждение по т. 8.3. Начинът на изчисляване и сроковете за заплащане на тримесечните вноски се определят в концесионния договор. 8.

5. Концесионното възнаграждение по т. 8 се начислява от момента на въвеждане в експлоатация на находището, но не по-късно от 24 месеца от датата на сключване на концесионния договор.

9. Определя еднократно възнаграждение за предоставяне на концесията в размер 23 500 щ.д.

10. Упълномощава министъра на икономиката да сключи концесионния договор с „Каолин" — АД, Сеново, област Русе, в едномесечен срок от обнародването на решението в „Държавен вестник", както и да организира контрола по изпълнението на договора и да представлява концедента в правоотношенията, възникнали във връзка с договора, с изключение на тези по прекратяването му.

Министър-председател: Симеон Сакскобургготски

Главен секретар на Министерския съвет: Севдалин Мавров