Наредба за изменение и допълнение на Наредба № 9 от 2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения

МИНИСТЕРСТВО НА ЗДРАВЕОПАЗВАНЕТО

Наредба за изменение и допълнение на Наредба № 9 от 2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения (обн., ДВ, бр. 55 от 2000 г.; изм. и доп., бр. 15 от 2001 г., бр. 116 от 2002 г., бр. 91 от 2003 г., бр. 4 от 2006 г., бр. 71 от 2010 г., бр. 18 от 2011 г. и бр. 57 от 2012 г.) § 1. В чл. 1 след думата „дружества“ се добавя „както и на лечебни заведения по чл. 10 от Закона за лечебните заведения – еднолични търговски дружества“. § 2. Член 1а се отменя. § 3. В чл. 3 се правят следните изменения: 1. В ал. 1 т. 4 се изменя така: „4. темите, предмет на събеседването;“.

2. Алинея 2 се изменя така: „(2) Решението по ал. 1 се публикува в един централен и/или един местен вестник, както и на интернет страницата на органа, упражняващ правата на едноличен собственик на капитала, най-малко 30 дни преди крайния срок за подаване на заявленията за участие.“ § 4. В чл. 4 се правят следните изменения и допълнения: 1. В ал. 1: а) в основния текст след думата „конкурса“ се добавя „за възлагане на управлението на държавни и общински лечебни заведения за болнична помощ и диагностично-консултативни центрове – еднолични търговски дружества“; б) в т. 1 думите „с призната специалност по медицинска информатика и здравен мениджмънт или по икономика на здравеопазването“ се заменят с „и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт“.

2. Алинея 2 се отменя. § 5. Създават се чл. 4а и 4б: „Чл. 4а. До участие в конкурса за възлагане на управлението на лечебни заведения по чл. 10, т. 3, 3а, 3б, 4, 5 и 7 от Закона за лечебните заведения се допускат лица, които отговарят на следните изисквания: 1. да имат висше образование на образователно-квалификационна степен „магистър“; 2. да имат най-малко пет години трудов стаж в областта на висшето образование по т. 1; 3. да не са осъждани на лишаване от свобода за умишлени престъпления от общ характер, освен ако са реабилитирани.

Чл. 4б. До участие в конкурса за възлагане на управлението на лечебни заведения по чл. 10, т. 6 от Закона за лечебните заведения се допускат лица, които отговарят на следните изисквания: 1. да притежават образователно-квалификационна степен „магистър“ по медицина с призната медицинска специалност; 2. да имат най-малко две години трудов стаж в център, отделение или клиника по хемодиализа; 3. да не са осъждани на лишаване от свобода за умишлени престъпления от общ характер, освен ако са реабилитирани.“ § 6. В чл. 5 се правят следните изменения и допълнения: 1. В ал. 1 думите „Едновременно с решението за обявяване на конкурса“ се заличават: 2. В ал. 4: а) точка 2 се отменя; б) в т. 4 думите „спечелил конкурса“ се заменят с „класиран на първо място“.

3. В ал. 6 след думите „вземат с“ се добавя „обикновено“. § 7. В чл. 7 ал. 1 и 2 се изменят така: „(1) За участие в конкурса се подава заявление, към което се прилагат два отделни плика, както следва: 1. плик № 1 съдържа необходимите документи, удостоверяващи съответствието на кандидатите с изискванията за участие; 2. плик № 2 съдържа разработката по чл. 2, ал. 2, т. 2.

(2) Пликовете по ал. 1 се поставят в един общ запечатан плик, а заявленията се завеждат в специален регистър по реда на тяхното постъпване.“ § 8. В чл. 8 се правят следните изменения и допълнения: 1. В ал. 1 думите „кандидата, подал заявлението“ се заменят с „явилите се кандидати, подали заявление за участие“.

2. В ал. 3 т. 1 се отменя.

3. В ал. 4, т. 1 думите „в съответствие с националната здравна политика“ се заличават.

4. В ал. 5 се добавя второ изречение: „Оценките на комисията се формират като средноаритметично от оценките, поставени от всеки член на комисията за всеки от критериите по ал. 3 и 4.“ § 9. В чл. 9 се правят следните изменения: 1. В ал. 2, в изречение първо думата „кандидатури“ се заменя със „заявления“.

2. В ал. 4 числото „4“ се заменя с „5“. § 10. В чл. 10 се правят следните изменения: 1. Алинея 1 се изменя така: „(1) В тридневен срок от приключване на последния етап на конкурса комисията изготвя протокол, с който предлага за одобрение от органа по чл. 3, ал. 1 кандидата, класиран на първо място, и класирането по ред на следващите участници.“

2. В ал. 5 думите „решение за определяне на кандидата, спечелил конкурса“ се заменят с „извършеното класиране“. § 11. В чл. 11, ал. 1 думата „тридневен“ се заменя с „петдневен“, а думата „решението“ се заменя с „протокола“. § 12. В чл. 12 думите „утвърждаване на решение“ се заменят с „утвърждаването“. § 13. В чл. 13 се правят следните изменения: 1. В ал. 2 думата „петдневен“ се заменя със „седемдневен“.

2. В ал. 3 думата „решението“ се заменя с „предложеното класиране“. § 14. В чл. 14 думите „издава заповед за назначаване на участника, спечелил конкурса, и“ се заличават, а след думата „управлението“ се добавя „с участника, спечелил конкурса“. § 15. В заключителните разпоредби се правят следните изменения и допълнения: 1. В § 1а думите „по чл. 63, ал. 1 от Закона за лечебните заведения“ се заменят с „на тази наредба“.

2. Създава се нов § 2: „§ 2. Когато е проведен конкурс по реда на тази наредба, но не е определен участник, спечелил конкурса, органът по чл. 3, ал. 1 може да сключи допълнително споразумение към договора за възлагане на управлението със същото лице за срок до провеждане на конкурс, но не повече от 90 дни.“

3. В § 3, т. 3 думите „от професионално направление „Икономика“ се заличават.

Преходна разпоредба § 16. Започналите и недовършени до влизането в сила на наредбата конкурси се довършват по досегашните условия и ред.

Министър: Петър Москов