Постановление № 132 от 15 юни 2004 г. за осигуряване на средства от централния бюджет за 2004 г. във връзка с делото срещу българските медици в Либия

ПОСТАНОВЛЕНИЕ № 132

ОТ 15 ЮНИ 2004 Г. за осигуряване на средства от централния бюджет за 2004 г. във връзка с делото срещу българските медици в Либия

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави средства от централния бюджет за 2004 г. в размер на левовата равностойност на 53 000 евро по бюджета на Министерството на здравеопазването за провеждане на високоспециализирано научно изследване във връзка с изясняването начина на заразяване в либийската болница в Бенгази и за публикуването му в научно списание.

Чл. 2. Средствата по чл. 1 да се осигурят чрез преструктуриране на “Други разходи” по централния бюджет за 2004 г.

Чл. 3. Министърът на финансите да извърши налагащите се промени по бюджета на Министерството на здравеопазването за 2004 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет на Република България. § 2. Изпълнението на постановлението се възлага на министъра на финансите и на министъра на здравеопазването.

Министър-председател: Симеон Сакскобургготски

Главен секретар на Министерския съвет: Севдалин Мавров