Наредба за изменение и допълнение на Наредба № 1 от 2016 г. за прилагане на подмярка 19.4. „Текущи разходи и популяризиране на стратегия за Водено от общностите местно развитие“ на мярка 19. „Водено от общностите местно развитие“ от Програмата за развитие на селските райони за периода 2014 – 2020 г.

Наредба за изменение и допълнение на Наредба № 1 от 2016 г. за прилагане на подмярка 19.4. „Текущи разходи и популяризиране на стратегия за Водено от общностите местно развитие“ на мярка 19. „Водено от общностите местно развитие“ от Програмата за развитие на селските райони за периода 2014 – 2020 г. (обн., ДВ, бр. 9 от 2016 г.; изм. и доп., бр. 53 от 2016 г.) § 1. В чл. 3 думите „или оправомощено от него лице“ се заличават, а думите „сключен договор“ се заменят със „сключено споразумение“. § 2. Създава се чл. 5а: „Чл. 5а. Дейности, изпълнявани на територията на Република България, за които има определени опростени разходи по чл. 5, т. 2 и 3, се включват в заявлението за планирани дейности и разходи, като задължително се използват посочените в приложение № 1 стойности и при спазване на размера по чл. 6, ал. 2. “ § 3. Създава се чл. 6а: „Чл. 6а. Определената в приложение № 1 стойност е с включен данък добавена стойност (ДДС) за местни инициативни групи, които не са регистрирани по Закона за данък върху добавената стойност.“ § 4. В чл. 8 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Допустими за възстановяване са разходи, извършени от МИГ, която отговаря на условията за допустимост, посочени в чл. 12 и 13 от Наредба № 22 от 2015 г.“ § 5. В чл. 9, ал. 2 се правят следните изменения и допълнения: 1. В т. 2 след думите „разходи за“ се добавя „външни услуги“ и се поставя запетая, думата „работодателя“ се заменя с „МИГ“ и след думите „на експерти“ се добавя „(физически или юридически лица);“.

2. В т. 3 след думата „услуги,“ се добавя „непряко“.

3. Точка 11 се изменя така: „11. разходи за застраховане на закупени по реда на тази наредба след подписване на споразумението за изпълнение на стратегия дълготрайни материални активи, както и на такива, закупени по реда на Наредба № 23 от 2009 г. и на Наредба № 16 от 2015 г. за прилагане на подмярка 19.1. „Помощ за подготвителни дейности“ на мярка 19. „Водено от общностите местно развитие“ от Програмата за развитие на селските райони за периода 2014 – 2020 г. (ДВ, бр. 59 от 2015 г.), наричана по-нататък „Наредба № 16 от 2015 г.“, до срока, определен за задължително застраховане съгласно съответните наредби;“.

4. В т. 15 накрая се добавя „както и на Европейската ЛИДЕР асоциация и други асоциации на МИГ“. § 6. В чл. 10 се правят следните изменения и допълнения: 1. В т. 2 думите „или по реда на“ се заменят с „по реда на Наредба № 16 от 2015 г. или по реда на“.

2. Точка 11 се изменя така: „11. платени в брой, с изключение на разходите по чл. 9, ал. 2, т. 4, 12, 14, 15, за комуникация и външни услуги – телефон, интернет, пощенски услуги, куриерски услуги, топло- и електроенергия, вода, както и разходи за техническо обслужване на автомобил и годишни винетни такси, такси за издаване на изискуеми документи и разходи за застрахователни премии;“.

3. Създава се т. 16: „16. за разходи за възнаграждения и осигуровки по чл. 9, ал. 2, т. 2 и 3 на служители, наети по реда на чл. 13 от Наредба № 22 от 2015 г. в същата МИГ.“ § 7. В чл. 11 се правят следните изменения: 1. В ал. 1 думата „договор“ се заменя със „споразумение за изпълнение на стратегия за ВОМР“.

2. Алинея 2 се изменя така: „(2) Към заявлението по ал. 1 се прилага нотариално заверено изрично пълномощно, ако не е подадено лично от законния представител на МИГ.“

3. В ал. 4 думите „министърът на земеделието и храните или оправомощено от него лице“ се заменят с „ръководителят на УО на ПРСР 2014 – 2020 г.“. § 8. В чл. 12 се правят следните изменения и допълнения: 1. В ал. 1: а) накрая се поставя запетая и се добавя „към което се прилагат следните документи:“; б) създават се т. 1 и 2: „1. декларации съгласно приложение № 6 към чл. 24, ал. 1, т. 8 от Наредба № 22 от 2015 г., попълнени от законния представител на МИГ, от членовете на колективния управителен орган и от представляващите по закон и пълномощие членове на колективния управителен орган на МИГ, когато същите са юридически лица; 2. нотариално заверено изрично пълномощно, ако заявлението не е подписано лично от законния представител на МИГ.“

2. В ал. 4 думите „министъра на земеделието и храните или оправомощено от него лице.“ се заменят с „ръководителя на УО на ПРСР 2014 – 2020 г.“. § 9. В чл. 14, ал. 1 и 2 думите „министърът на земеделието и храните или оправомощено от него лице“ се заменят с „ръководителят на УО на ПРСР 2014 – 2020 г.“. § 10. В чл. 15, ал. 5 думите „Министърът на земеделието и храните или оправомощено от него лице“ се заменят с „Ръководителят на УО на ПРСР 2014 – 2020 г.“. § 11. В чл. 16, ал. 1 се създава изречение второ: „Към обобщения годишен доклад се прилага нотариално заверено изрично пълномощно, ако докладът не е подписан лично от законния представител на МИГ.“ § 12. В чл. 28, ал. 1, т. 7 думите „и декларация по чл. 24, ал. 1, т. 9“ се заличават. § 13. В чл. 34 се правят следните изменения и допълнения: 1. В ал. 2 след думите „2020 г.“ запетаята и думите „2021 г.“ се заличават, а думите „2022 г.“ навсякъде се заменят с „2021 г.“

2. В ал. 3 след думите „плащане за“ се добавя „2022 г. или“. § 14. В чл. 36 ал. 1 се изменя така: „(1) Местната инициативна група е длъжна да осигури публичност на дейността си и на източниците на финансиране съгласно: 1. изискванията, посочени в Единния наръчник на бенефициента за прилагане на правилата за информация и комуникация 2014 – 2020 г., съгласно приложение № 2 от Националната комуникационна стратегия за програмен период 2014 – 2020 г.; 2. приложение № ІІІ „Информация и публичност, посочени в член 13“ от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227, 31 юли 2014 г.) и Регламент за изпълнение (ЕС) 2016/669 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (ОВ, L 115 от 29 април 2016 г.); 3. раздел ІІ, точка 2.2 от Приложение ХІІ от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 10

83/2006 на Съвета (ОВ, L 347 от 20 декември 2013 г.), приложими за мерките за информация и публичност.“ § 15. В допълнителната разпоредба, в § 1 се създава т. 11а: „11а. „Непреки разходи“ са разходите по чл. 9, ал. 2, т. 3, 5, 6, 8, 10, 12 и 18.“ § 16. В приложение № 7 към чл. 29, ал. 2, раздел А. „Общи документи“ т. 2, 4, 10, 12 и 14 се отменят. § 17. Навсякъде в наредбата думите „договор за изпълнение“ се заменят със „споразумение за изпълнение“.

Преходна разпоредба § 18. Параграф 8, т. 1 не се прилага за започналите и недовършени до влизането в сила на тази наредба процедури, свързани с одобрение на заявленията по чл. 11 и 12.

Министър: Христо Бозуков