Решение за разрешаване изпращането на контингент от Българската армия за участие в учението на НАТО по Партньорство за мир „КООПЕРАТИВ ПАРТНЕР 2003" в Украйна

РЕШЕНИЕ за разрешаване изпращането на контингент от Българската армия за участие в учението на НАТО по Партньорство за мир „КООПЕРАТИВ ПАРТНЕР 2003" в Украйна

Народното събрание на основание чл. 84, т. 11 от Конституцията на Република България и чл. 26, т. 2 от Закона за отбраната и въоръжените сили на Република България РЕШИ: Разрешава изпращането на контингент от Българската армия в състав един базов миночистач с щатното въоръжение и екипаж 46 души, един военен транспорт с щатното въоръжение и екипаж 43 души и 9 щабни офицери за участие в учението на НАТО по Партньорство за мир „КООПЕРАТИВ ПАРТНЕР 2003" в Украйна за периода от 18 юни до 6 юли 2003 г.

Решението е прието от XXXIX Народно събрание на 9 април 2003 г. и е подпечатано с официалния печат на Народното събрание.

Председател на Народното събрание: Огнян Герджиков

Подпечатано с държавния печат.

Министър на правосъдието: Антон Станков