Решение № 301 от 16 май 2008 г. за приемане на Национална програма за статистическите изследвания през 2008 г.

РЕШЕНИE № 301 ОТ 16 МАЙ 2008 г. за приемане на Национална програма за статистическите изследвания през 2008 г.

На основание чл. 15, ал. 1 от Закона за статистиката

МИНИСТЕРСКИЯТ СЪВЕТ

РЕШИ: Приема Национална програма за статистическите изследвания през 2008 г.

Министър-председател: Сергей Станишев

Главен секретар на Министерския съвет: Севдалин Мавров

НАЦИОНАЛНА ПРОГРАМА ЗА СТАТИСТИЧЕСКИТЕ ИЗСЛЕДВАНИЯ ПРЕЗ 2008 Г.

ВЪВЕДЕНИЕ

Проектът на Националната програма за статистическите изследвания за 2008 г. е разработен в съответствие с глава трета от Закона за статистиката.

Приоритетните направления в дейността на Националния статистически институт за 2008 г. са свързани с внедряване на препоръките от партньорската проверка, подобряване на качеството, намаляване натоварването на респондентите и усъвършенстване на разпространението.

Проектът включва плана за статистически изследвания на НСИ и изследвания с междуведомствено значение.

Изследванията, включени в проекта на Програмата, осигуряват подробни данни за характеризиране на явленията и процесите в икономиката, демографията, социалната област и околната среда с различни показатели, периодичност, териториална и класификационна агрегация и други разрези. Освен това са включени и дейностите по Интегрираната статистическа информационна система, статистическата инфраструктура и задачите, произтичащи от поети международни задължения по Многонационална програма ФАР 2005, ФАР 2006 и Грантове.

Характеристиките на статистическите изследвания и дейности осигуряват информация, необходима за взаимодействието между трите страни в статистическата дейност - потребители на статистически продукти и услуги, органи на статистиката и респондентите.

Разпространението на информацията се извършва съгласно Правилника за разпространение на статистически информационни продукти и услуги, Календара за представяне на резултатите от статистическите изследвания и Каталога на изданията на НСИ.

Програмата се финансира от бюджетите на институциите, отговорни за провеждане на изследванията. Финансирането за текущи разходи на НСИ за 2008 г. е 23 838 300 лв. съгласно ПМС № 15 от 2008 г. за изпълнението на държавния бюджет на Република България за 2008 г. (ДВ, бр. 16 от 2008 г.).

(Виж таблицата в PDF-а на броя от стр. 2 до стр. 70 вкл.)

* БНПпц следва да бъде дефиниран по начин, който е съгласуван с действащата Европейска система за интегрирани икономически сметки - ЕСС.

БНПпц се изчислява, като към БВП по пазарни цени се прибави компенсацията на наетия персонал, доходът от собственост и предприемачество, получени от останал свят, и се намали с кореспондиращите потоци, платени към останал свят.

БВПпц представлява крайният резултат от производствената дейност на резидентните производствени единици. БВПпц се представя в съответствие с ЕСС 95 от три гледни точки: 1. От страна на производството: БВПпц е разлика между производството на продукти и услуги и междинното потребление плюс ДДС на продуктите и нето данъците върху вноса (без ДДС).

2. От страна на разходите: БВПпц е сума от крайното потребление на домакинствата, нетърговските организации и държавно управление на икономическата територия на страната, бруто капиталообразуване в основен капитал, изменението на запасите и разликата между износа и вноса на стоки и услуги.

3. От страна на доходите: БНПпц е сумата от компенсация на наетия персонал, бруто опериращия излишък за икономиката и данъците върху производството и вноса минус субсидиите.

България следва да установи БНПпц в контекста на процедурите в системата от национални сметки.

Преди 22 септември всяка година България следва да предостави на ЕК (Евростат) в контекста на процедурите в системата от национални сметки, данни за БНПпц и неговите компоненти в съответствие с ЕСС 95 дефинициите, посочени по-горе. България следва също да предостави необходимата информация, за да се установи начинът, по който се изчисляват агрегираните данни за БНД. Предоставяната информация обхваща предходната година, както и промени в данните за предходните финансови години. България предоставя на ЕК инвентарен списък на използваните процедури и базисни статистически данни за изчисляване на БНПпц и неговите компоненти. Когато предава информация за брутния национален продукт по пазарни цени, България информира ЕК за всякакви промени в използваните процедури и базисни статистически данни.

** Изследванията се провеждат по договор за проекти по Многонационална програма ФАР 2005, ФАР 2006 и други грантове.

*** След влизането в сила на регулация 1059/2003 на Европейския парламент в Класификацията на териториалните единици за статистически цели NUTS се включват само нивата NUTS 0, NUTS 1, NUTS 2 и NUTS 3. Нивата от предишната версия NUTS 4 и NUTS 5 вече са извън Класификацията NUTS и сe наричат съответно LAU 1 и LAU 2 (от Local Administrative Units), като за тях се запазват принципите на кодиране, използвани в NUTS.

NUTS 0 България

NUTS 1 Северна и Южна България

NUTS 2 Райони за планиране

NUTS 3 Области

LAU1 Общини

LAU2 Населени места