Постановление № 291 от 3 декември 2007 г. за изменение и допълнение на Устройствения правилник на Министерството на регионалното развитие и благоустройството, приет с Постановление № 68 на Министерския съвет от 2006 г.

ПОСТАНОВЛЕНИЕ № 291 ОТ 3 ДЕКЕМВРИ 2007 Г. за изменение и допълнение на Устройствения правилник на Министерството на регионалното развитие и благоустройството, приет с Постановление № 68 на Министерския съвет от 2006 г. (обн., ДВ, бр. 28 от 2006 г.; изм. и доп.,бр. 40, 65 и 93 от 2006 г. и бр. 46 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5, ал. 1, т. 27 думите “Изпълнителна агенция ИСПА - благоустройствени дейности и В и К системи” се заменят с “Европейски инфраструктурни проекти”. § 2. В чл. 8 се правят следните изменения: 1. В ал. 1 числото “16” се заменя със “17”.

2. В ал. 2 числото “570” се заменя с “573”. § 3. В чл. 20 се правят следните изменения: 1. В т. 6 думите “Изпълнителна агенция ИСПА - благоустройствени дейности и В и К системи” се заменят с “Европейски инфраструктурни проекти”.

2. Създава се нова т. 7: “7. дирекция “Търговски дружества и държавни предприятия”;”.

3. В т. 9 думите “Държавна собственост, жилищна политика и търговски дружества” се заменят с “Държавна собственост и жилищна политика”. § 4. В чл. 26 думите “Изпълнителна агенция ИСПА - благоустройствени дейности и В и К системи” се заменят с “Европейски инфраструктурни проекти”. § 5. Създава се нов чл. 27: “Чл. 27. Дирекция “Търговски дружества и държавни предприятия”: 1. подпомага министъра при изпълнението на правата и задълженията му като представител на държавата собственик в търговските дружества и в държавните предприятия; 2. подготвя актовете и документите по упражняване от министъра правата на собственост на държавата в търговските дружества и в държавните предприятия съобразно отрасловата му компетентност; 3. организира изпълнението на възложените задачи по отношение на държавното участие в търговските дружества и в държавните предприятия, като осъществява методическо ръководство по въпросите, свързани с финансово-икономическото състояние, счетоводната отчетност и данъчното облагане; организира предварителната подготовка и приемането от работни групи на годишните финансови отчети за съответната календарна година на търговските дружества и държавните предприятия; 4. осигурява участието на представители на държавата в общите събрания на съдружниците и на акционерите в търговските дружества с над 50 на сто държавно участие; 5. подготвя актовете за образуване, преобразуване и прекратяване на търговските дружества и на държавните предприятия и на техните поделения и участието им в други дружества и за въвеждане на чуждестранни инвестиции; оказва съдействие на търговските дружества и на държавните предприятия за повишаване на конкурентоспособността им и за извършване на дейност в чужбина; 6. отговаря за ефективното управление и разпореждане с имоти на търговски дружества с държавно участие в капитала и на държавни предприятия, като прави предложения за обявяването им за имоти - държавна собственост, и участва в подготовката на решения на Министерския съвет за предоставянето на тези имоти за управление на ведомства и други държавни структури; 7. организира изпълнението на възложените задачи по отношение на придобиването и отчуждаването на недвижими имоти, дълготрайни материални и финансови активи на търговските дружества и на държавните предприятия; 8. организира изпълнението на възложените задачи по отношение на органите на управление и контрол на търговските дружества и на държавните предприятия и следи за изпълнението на договорите, сключени с тях; 9. организира и провежда политиката на министерството по отношение на търговските дружества и на държавните предприятия, обявени в ликвидация и в несъстоятелност, подготвя документите за назначаване и освобождаване на ликвидатори, следи за дейността на ликвидаторите, процесите за осребряване на имуществото и покриване на задълженията към кредиторите, приключването на ликвидациите и заличаването на дружествата от търговския регистър; 10. координира дейността, организира и участва в заседанията на отрасловия съвет за тристранно сътрудничество и свързаните с него помощни консултативни органи и работни групи; 11. подпомага осъществяването на диалога между органите на държавата, представителните организации на работниците и служителите и на работодателите в търговските дружества и в държавните предприятия от системата на министерството и ежегодно участва в подготовката и утвърждаването на браншовия договор за образуване на средствата за работна заплата в търговските дружества от секторите “В и К” и “Пречистване на водите” в Република България и при приемането на решения за минималните осигурителни доходи по квалификационни групи професии и специалности в икономическите дейности “строителство”, “събиране, пречистване и разпределение на вода” и “строителство на пътища, самолетни писти и спортни съоръжения”, които се предлагат за приемане от Министерския съвет и за включване в проекта на Закон за бюджета на държавното обществено осигуряване; 12. координира и подпомага прилагането на Закона за здравословни и безопасни условия на труд в търговските дружества и в държавните предприятия и отговаря за политиката на министерството, свързана с квалификацията и преквалификацията на работниците и служителите от отрасъла; 13. осъществява контакти и координация с органите на Агенцията за държавна финансова инспекция във връзка с постъпващите в дирекцията одитни доклади, както и с Националната агенция за приходите, с Агенцията за държавни вземания и с Националния осигурителен институт; 14. подготвя решения за предявяване на искове срещу органите за управление и контрол в търговските дружества и в държавните предприятия и предлага назначаването на представител за водене на процес срещу тях; 15. съставя и поддържа регистър на търговските дружества с държавно участие и на държавните предприятия съгласно чл. 35 от Правилника за реда за упражняване правата на държавата в търговските дружества с държавно участие в капитала, приет с Постановление № 112 на Министерския съвет от 2003 г. (обн., ДВ, бр. 51 от 2003 г.; изм. и доп., бр. 59 от 2003 г.; Решение № 8260 на Върховния административен съд от 2005 г. - бр. 79 от 2005 г.; изм. и доп., бр. 54 от 2006 г. и бр. 15 от 2007 г.), и осъществява координация по него с Агенцията по вписванията и със заинтересуваните физически и юридически лица; 16. отговаря по въпросите за определяне дела на правоимащите по реда на чл. 18 от отменения Закон за преобразуване и приватизация на държавни и общински предприятия и води регистър по чл. 6, ал. 9 от ЗОСОИ: а) предоставя информация от архива на министерството на Агенцията за приватизация по отношение на наличието/липсата на реституционни претенции; б) предоставя информация от архива на министерството на Централния депозитар и на търговските дружества по отношение на обезщетения с акции/дялове в отговор на реституционни претенции; в) води кореспонденция във връзка с промяната на обстоятелствата по реституционни преписки; 17. организира съхраняването и носи отговорност за цялата документация на сделките по раздържавяването след тяхното приключване, за документите, получени като платежни средства, и на заложните джира и предоставя информация на Агенцията за приватизация, Агенцията за следприватизационен контрол, органите на съда, прокуратурата и на полицията по тяхно искане.” § 6. В чл. 29 се правят следните изменения: 1. Думите “Държавна собственост, жилищна политика и търговски дружества” се заменят с “Държавна собственост и жилищна политика”.

2. Точки 29 - 39 се отменят. § 7. В чл. 35, т. 9 думите “Изпълнителна агенция ИСПА - благоустройствени дейности и В и К системи” се заменят с “Европейски инфраструктурни проекти”. § 8. В приложението към чл. 8, ал. 3 се правят следните изменения: 1. В наименованието числото “570” се заменя с “573”.

2. На ред “Специализирана администрация” числото “441” се заменя с “444”.

3. ред “дирекция “Изпълнителна агенция ИСПА - благоустройствени дейности и В и К системи” 31” се заменя с “дирекция „Европейски инфраструктурни проекти” 31”.

4. След ред “дирекция “Европейски инфраструктурни проекти” се създава ред “дирекция “Търговски дружества и държавни предприятия” 8”.

5. ред „дирекция “Държавна собственост, жилищна политика и търговски дружества” 20” се заменя с „дирекция “Държавна собственост и жилищна политика” 15”.

Заключителни разпоредби § 9. В приложението към чл. 2, ал. 3 от Постановление № 68 на Министерския съвет от 2006 г. за приемане на Устройствен правилник на Министерството на регионалното развитие и благоустройството (обн., ДВ, бр. 28 от 2006 г.; изм., бр. 77 от 2006 г. и бр. 46 и 77 от 2007 г.) на ред “1. Агенция по геодезия, картография и кадастър” числото “401” се заменя с “398”. § 10. В приложението към чл. 6, ал. 2 от Устройствения правилник на Агенцията по геодезия, картография и кадастър, приет с Постановление № 302 на Министерския съвет от 2004 г. (обн., ДВ, бр. 103 от 2004 г.; изм., бр. 49 от 2005 г. и бр. 77 от 2007 г.), се правят следните изменения: 1. В наименованието числото “401” се заменя с “398”.

2. На ред “Специализирана администрация” числото “359” се заменя с “356”.

3. На ред “дирекция “Кадастрална и специализирани карти” числото “26” се заменя с “23”.

Министър-председател: Сергей Станишев

Главен секретар на Министерския съвет: Севдалин Мавров