Постановление № 89 от 10 май 2017 г. за изменение и допълнение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г.

ПОСТАНОВЛЕНИЕ № 89 ОТ 10 МАЙ 2017Г. за изменение и допълнение на Устройствения правилник на Министерския съвет и на неговата администрация, приет с Постановление № 229 на Министерския съвет от 2009г. (обн., ДВ, бр. 78 от 2009г.; изм. и доп., бр. 102 от 2009г., бр. 15, 25 и 30 от 2010г.; попр., бр. 32 от 2010г.; изм. и доп., бр. 74 и 88 от 2010г., бр. 15, 25, 31, 43, 54 и 80 от 2011г., бр. 22, 50 и 103 от 2012г., бр. 30, 51, 69, 70, 74, 82, 88 и 102 от 2013г., бр. 8, 49, 58, 67, 76 и 94 от 2014г., бр. 5, 19, 37 и 57 от 2015, бр. 2, 8, 49 и 91 от 2016г. и бр. 12 и 30 от 2017г.)

МИНИСТЕРСКИЯТ СЪВЕТ ПОСТАНОВИ: § 1. Член 5 се изменя така: „Чл. 5. (1) Министерският съвет се състои от: 1. министър-председател; 2. заместник министър-председател; 3. заместник министър-председател по икономическата и демографската политика; 4. заместник министър-председател по обществения ред и сигурността и министър на отбраната; 5. заместник министър-председател по правосъдната реформа и министър на външните работи; 6. министър на финансите; 7. министър на вътрешните работи; 8. министър на регионалното развитие и благоустройството; 9. министър на труда и социалната политика; 10. министър на правосъдието; 11. министър на образованието и науката; 12. министър на здравеопазването; 13. министър за Българското председателство на Съвета на Европейския съюз 2018; 14. министър на културата; 15. министър на околната среда и водите; 16. министър на земеделието, храните и горите; 17. министър на транспорта, информационните технологии и съобщенията; 18. министър на икономиката; 19. министър на енергетиката; 20. министър на туризма; 21. министър на младежта и спорта.

(2) Заместник министър-председателите и министрите ръководят министерства с изключение на заместник министър-председателя по ал. 1, т. 2 и заместник министър-председателя по икономическата и демографската политика.“ § 2. В чл. 11 се правят следните изменения: 1. В ал. 3 и 4 думите „по европейските фондове“ се заменят с „по чл. 5, ал. 1, т. 2“.

2. Алинея 6 се отменя.

3. В ал. 7 думите „по ал. 1, 3 и 6“ се заменят с „по ал. 1 и 3“. § 3. В чл. 65 се създава т. 12: „12. воденето на официален документен регистър на документите по т. 1 и официален документен регистър на документите по т. 10 и 11.“ § 4. В чл. 75, ал. 1, т. 1 думите „по европейските фондове“ се заменят с „по чл. 5, ал. 1, т. 2“. § 5. В чл. 77а, ал. 3 думите „т. 4“ се заменят с „т. 2“. § 6. В приложение № 3 към чл. 53, ал. 1 и чл. 54, ал. 1 се правят следните изменения: 1. Думите „Политически кабинет на заместник министър-председателя по социални политики и министър на здравеопазването“ се заменят с „Политически кабинет на заместник министър-председателя по чл. 5, ал. 1, т. 2“ и числото „3“ се заменя с „9“.

2. Думите „Политически кабинет на заместник министър-председателя по вътрешен ред и сигурност и министър на отбраната“ се заменят с „Политически кабинет на заместник министър-председателя по икономическата и демографската политика“ и числото „3“ се заменя с „9“.

3. Думите „Политически кабинет на заместник министър-председателя по европейските фондове“ се заменят с „Политически кабинет на заместник министър-председателя по обществения ред и сигурността и министър на отбраната“ и числото „10“ се заменя с „4“.

4. Думите „Политически кабинет на заместник министър-председателя по подготовката на българското председателство на Съвета на ЕС – 2018“ се заменят с „Политически кабинет на заместник министър-председателя по правосъдната реформа и министър на външните работи“ и числото „10“ се заменя с „4“.

Заключителни разпоредби § 7. В Постановление № 114 на Министерския съвет от 2016г. за създаване на национален механизъм за координация на подготовката и провеждането на Българското председателство на Съвета на Европейския съюз през 2018г. (обн., ДВ, бр. 36 от 2016г.; изм. и доп., бр. 79 от 2016г. и бр. 12 от 2017г.) се правят следните изменения: 1. В чл. 1: а) в ал. 3 думите „заместник министър-председателят по подготовката на българското председателство на Съвета на ЕС – 2018“ се заменят с „министърът за Българското председателство на Съвета на Европейския съюз 2018“; б) в ал. 7 думите „Министерския съвет“ се заменят с „министъра за Българското председателство на Съвета на Европейския съюз 2018“; в) в ал. 9 думите „заместник министър-председателя по подготовката на българското председателство на Съвета на ЕС – 2018“ се заменят с „министъра за Българското председателство на Съвета на Европейския съюз 2018“.

2. Навсякъде в чл. 5, ал. 1 думите „заместник министър-председателят по подготовката на българското председателство на Съвета на ЕС – 2018“ се заменят с „министърът за Българското председателство на Съвета на Европейския съюз 2018“.

3. В чл. 12: а) в ал. 2: аа) в т. 1 думите „т. 1“ се заменят с „т. 1 и 2“; бб) в т. 2 думите „т. 2 – 6“ се заменят с „т. 3 – 6“, а думите „заместник министър-председателя по подготовката на българското председателство на Съвета на ЕС – 2018“ се заменят с „министъра за Българското председателство на Съвета на Европейския съюз 2018“; б) в ал. 5 след думите „Министерския съвет“ се поставя точка и текстът докрая се заличава. § 8. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков