Инструкция за изменение на Инструкция № Iз-1711 от 2009 г. за оборудването на помещенията за настаняване на задържани лица в структурите на Министерството на вътрешните работи и реда в тях

МИНИСТЕРСТВО НА ВЪТРЕШНИТЕ РАБОТИ

Инструкция за изменение на Инструкция № Iз-1711 от 2009 г. за оборудването на помещенията за настаняване на задържани лица в структурите на Министерството на вътрешните работи и реда в тях (ДВ, бр. 78 от 2009 г.) § 1. В чл. 5 се създава ал. 3: „(3) Полицейските органи от структури на МВР, в които няма обособени места за настаняване на задържани лица, отговарящи на изискванията по ал. 1, настаняват задържаните от тях лица в най-близката структура на МВР, в която има обособено място за настаняване на задържани лица. § 2. В чл. 11, ал. 10 т. 1 се изменя така: „1. при необходимост от принудителен престой на задържаното лице в рамките на 24 часа служителят, работещ с него, е длъжен да създаде организация за конвоиране.“ § 3. В чл. 31 ал. 2 се изменя така: „(2) Ръководителят, а в негово отсъствие оперативният дежурен на структурата на МВР пряко отговарят за организацията на охраната.“ § 4. В чл. 55 се правят следните изменения: 1. Алинея 1 се изменя така: „(1) Директорите на Главна дирекция „Криминална полиция“ (ГДКП), Главна дирекция „Борба с организираната престъпност“ (ГДБОП), Главна дирекция „Охранителна полиция“ (ГДОП), Главна дирекция „Гранична полиция“ (ГДГП) и Дирекция „Вътрешна сигурност“, СДВР и ОДМВР уреждат условията за осъществяване на наблюдение над местата за задържане на определена територия от независими граждански наблюдатели.“

2. Алинея 2 се изменя така: „(2) Условията за извършване на гражданско наблюдение се уреждат чрез споразумение между ГДКП, ГДБОП, ГДОП, ГДГП, Дирекция „Вътрешна сигурност“, СДВР и ОДМВР и съответната организация с нестопанска цел, която осигурява администрирането на наблюдението и обобщаване на резултатите. § 5. В чл. 86 ал. 2 се изменя така: „(2) Директорите на ГДКП, ГДБОП, ГДОП, ГДГП и Дирекция „Вътрешна сигурност“, РДГП, СДВР и ОДМВР организират контролни проверки най-малко един път на шестмесечие или при конкретен повод.“ § 6. Параграф 1 – допълнителна разпоредба, се изменя така: „§ 1. По смисъла на тази инструкция „полицейски органи“ са органите на Главна дирекция „Криминална полиция“, Главна дирекция „Борба с организираната престъпност“, Главна дирекция „Охранителна полиция“ и органите на съответните им звена в областните дирекции, органите на Главна дирекция „Гранична полиция“ и на Дирекция „Вътрешна сигурност“.“ § 7. Параграф 5 от преходните и заключителните разпоредби се изменя така: „§ 5. Изпълнението на инструкцията се възлага на директорите на ГДОП, ГДГП, ГДКП, ГДБОП, СДВР и ОДМВР и Дирекция „Вътрешна сигурност“.“

Министър: Цв. Цветанов