Наредба за изменение и допълнение на Наредба № 11 от 1998 г. за реда за писмено деклариране на стоки пред митническите учреждения

МИНИСТЕРСТВО

НА ФИНАНСИТЕ

Наредба за изменение и допълнение на Наредба № 11 от 1998 г. за реда за писмено деклариране на стоки пред митническите учреждения (обн., ДВ, бр. 2 от 1999 г.; изм. и доп., бр. 23, 51, 64 и 72 от 1999 г.; попр., бр. 80 от 1999 г.; изм. и доп., бр. 108 от 1999 г., бр. 4 и 66 от 2000 г.; попр., бр. 68 от 2000 г.; изм. и доп., бр. 8 от 2001 г.; попр., бр. 9 от 2001 г.; изм. и доп., бр. 74 от 2001 г., бр. 81 и 120 от 2002 г., бр. 19 и 111 от 2003 г. и бр. 7 от 2004 г.) § 1. В чл. 16, т. 26 накрая се добавя “особен случай: при деклариране на опаковки или опаковани стоки се вписва цифровият код на опаковъчния материал съгласно приложение № 2 към Наредбата за опаковките и отпадъците от опаковки, както и количеството в килограми на опаковъчния материал, по следния начин: цифров код на опаковъчния материал = количество в килограми;”. § 2. В чл. 18, т. 26 накрая се добавя “особен случай: при деклариране на опаковки или опаковани стоки се вписва цифровият код на опаковъчния материал съгласно приложение № 2 към Наредбата за опаковките и отпадъците от опаковки, както и количеството в килограми на опаковъчния материал, по следния начин: цифров код на опаковъчния материал = количество в килограми;”. § 3. В т. 1 на приложение № 17 се правят следните изменения и допълнения: 1. Код 46 се изменя така: “46 Продуктова такса за батерии и акумулатори”.

2. Създава се код 47: “47 Продуктова такса за опаковки”.

Министър: М. Велчев