Постановление № 297 от 17 декември 2003 г. за допълнение на Постановление № 191 на Министерския съвет от 2003 г. за осигуряване на средства за субсидиране покупката на семена от пшеница за реколта 2004 г.

ПОСТАНОВЛЕНИЕ № 297 ОТ 17 ДЕКЕМВРИ 2003 Г. за допълнение на Постановление № 191 на Министерския съвет от 2003 г. за осигуряване на средства за субсидиране покупката на семена от пшеница за реколта 2004 г. (ДВ, бр. 79 от 2003 г.)

МИНИСТЕРСКИЯТ СЪВЕТ ПОСТАНОВИ: §1. В наименованието накрая се добавя „и покупката на фуражи". §2. В чл. 2, ал. 1 накрая се добавя „и на земеделските производители за закупуване на фуражи за селскостопански животни и птици". §3. В чл. 3 след думите „2004 г." се добавя „и на земеделските производители за закупуване на фуражи за селскостопански животни и птици".

Заключителна разпоредба § 4. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров