Върховният административен съд на основание чл. 181, ал. 1 и 2 във връзка с чл. 188 от АПК съобщава, че е постъпило оспорване от сдружение „Център за защита правата в здравеопазването“ (ЦЗПЗ) със седалище в София, ул. Нишава № 121, представлявано от председателя на УС Стойчо Кацаров, и Многопрофилна болница за активно лечение – Медицински комплекс „Свети Иван Рилски“ – ЕООД, със седалище и адрес на управление – Пловдив, бул. Васил Левски № 144А-А, представлявано от управителя си Николай Нешев Салутски, срещу ал. 2 от § 3 от ПЗР на Наредба № 2 от 5.02.2018 г. за условията и реда за осигуряване защита на лицата при медицинско облъчване (ДВ, бр. 13 от 2018 г.), във връзка с което е образувано адм. д. № 8989/2018 г. по описа на ВАС, насрочено за разглеждане в открито съдебно заседание на 30.01.2019 г.