Правилник за изменение и допълнение на Правилника за дейността и структурата на държавно предприятие „Транспортно строителство и възстановяване“

Правилник за изменение и допълнение на Правилника за дейността и структурата на държавно предприятие „Транспортно строителство и възстановяване“ (обн., ДВ, бр. 13 от 2002 г.; изм. и доп., бр. 63 от 2003 г., бр. 91 от 2005 г., бр. 67 от 2006 г.; изм., бр. 1 от 2008 г.) § 1. Член 7 се изменя така: „Чл. 7. Органи на управление на предприятието са: 1. министърът на транспорта, информационните технологии и съобщенията; 2. управителният съвет; 3. главният директор.“ § 2. В чл. 8 се правят следните изменения: 1. Точка 1 се изменя така: „1. назначава и освобождава членовете на управителния съвет и главния директор, сключва и прекратява договорите за управление с тях и определя възнагражденията им;“.

2. В т. 6 думите „бизнес плана на предприятието и“ се заличават. § 3. В чл. 9 ал. 1 се изменя така: „(1) Управителният съвет се състои от трима членове - председател, заместник-председател и главен директор, които се назначават от министъра на транспорта, информационните технологии и съобщенията.“ § 4. В чл. 10 се правят следните изменения и допълнения: 1. Алинея 2 се изменя така: „(2) Управителният съвет може да приема решения, ако присъстват най-малко половината от членовете му лично или представлявани от друг член на съвета. Никой присъстващ член не може да представлява повече от един отсъстващ. За представляването е необходимо изрично пълномощно за всеки конкретен случай.“

2. Създава се ал. 4: „(4) Управителният съвет може да взема решения и неприсъствено, ако всички членове са заявили писмено съгласието си за решението.“

3. Досегашната ал. 4 става ал. 5.

§ 5. В чл. 14 се правят следните изменения: 1. Алинея 2 се изменя така: „(2) Главният директор може да делегира някои от правомощията си по ал. 1, т. 1, 2, 3, 5, 7, 9 и 10 на други компетентни длъжностни лица от предприятието по решение на управителния съвет.“

2. Алинея 3 се изменя така: „(3) В своята управленска дейност главният директор се подпомага от заместник главен директор на предприятието.“

3. Алинея 4 се изменя така: „(4) Заместник главният директор се назначава и освобождава от длъжност от главния директор.“

4. Алинея 5 се отменя.

5. В ал. 6 думите „главните директори“ се заменят с „главния директор“. § 6. В глава втора раздел V „Контролен съвет“ се отменя. § 7. В чл. 22, ал. 1 т. 2 се изменя така: „2. поддържане на готовност и изпълнение на задачи по националния и областните планове за провеждане на спасителни и неотложни аварийно-възстановителни работи;“. § 8. В чл. 26, ал. 2 се правят следните изменения и допълнения: 1. След думата „който“ се добавя „се назначава и освобождава от длъжност от главния директор и изпълнява следните задачи:“.

2. Точка 9 се заличава.

3. Точка 12 се заличава.

4. Точка 13 се заличава. § 9. В чл. 26а се правят следните изменения: 1. В ал. 1 думите „управления и“ се заличават.

2. Алинея 2 се изменя така: „(2) Отделите по ал. 1 се ръководят от ръководители, чиито правомощия се определят в длъжностните им характеристики, утвърдени от главния директор на предприятието.“ § 10. В чл. 28б ал. 1 се изменя така: „(1) Дирекция „Собственост и стопански дейности“ изпълнява функции по организиране цялостната дейност на предприятието във връзка с придобиването, управлението и разпореждането с имоти и вещи - държавна собственост, възлагането на обществени поръчки за строителство, предоставяне на услуги и доставка на стоки, стопанисването и управлението на предоставените на предприятието почивни бази и хотели и по организиране на дейността на главното управление по отношение на административно-техническото осигуряване и снабдяването. Дирекцията подпомага и осигурява осъществяването на правомощията на главния директор по отношение на: 1. управлението на имоти и вещи - държавна собственост; 2. отдаването под наем на имоти или части от тях и движими вещи - държавна собственост; 3. настаняването под наем във ведомствени жилища и ателиета за индивидуална творческа дейност, предоставянето под наем на ведомствени гаражи и паркоместа; 4. придобиването и разпореждането с имоти и вещи - частна държавна собственост; 5. продажбата и замяната на държавни жилища, ателиета и гаражи; 6. организирането на дейността по актуване на имотите - държавна собственост; 7. създаването и поддържането на ведомствен регистър на имотите на предприятието; 8. подготовката, провеждането и участието в процедури за възлагане на обществени поръчки за доставка на стоки, предоставянето на услуги и строителство; 9. изготвянето на становища и предложения по правни проблеми и оказване на правна помощ във връзка с управлението, придобиването и разпореждането с имуществото на предприятието; 10. стопанисването и управлението на предоставените на предприятието почивни бази и хотели; 11. планирането, организирането, категоризирането и финансирането на хотелиерската дейност; 12. организирането и осигуряването на цялостната дейност на главното управление по административно-техническото и стопанското обслужване на дейността на предприятието; 13. организацията на деловодната обработка, архивирането и съхраняването на кореспонденцията и документацията; 14. изграждането и поддържането на информационна система и база данни, необходими за функционирането на предприятието; 15. организирането и координирането на информационното обслужване; 16. систематизирането и съхраняването на документите и другите материали на администрацията в съответствие с изискванията на Закона за държавния архивен фонд; 17. организирането и извършването на снабдяването, съхраняването, стопанисването и използването на стоково-материалните ценности; 18. стопанисването, поддържането, опазването и охраната на имуществото на предприятието, обслужването и ремонта на сградния фонд, техническата поддръжка на инсталациите и поддържането на хигиената, обслужването на дейността на предприятието с транспорт, пощенски, телефонни, факсни, сервизни, технически, енергийни, водоснабдителни услуги, снабдяването с консумативи и инвентар; 19. сключването на договори за предоставяне на услуги и доставка на стоки; 20. контрола по изпълнение на сключените договори за предоставяне на услуги и доставка на стоки; 21. създаването на информационен архив за организираните и проведените процедури за възлагане на обществени поръчки за предоставяне на услуги и доставка на стоки; 22. други дейности, възложени от главния директор на предприятието.“ § 11. В чл. 29, ал. 1 т. 6 се изменя така: „6. контрол на качеството и конкурентоспособността, внедряването и поддържането на системи съгласно стандартите от серията ISO и други;“. § 12. В чл. 30, ал. 3, т. 5 в края на изречението се добавя „и останалите структури във връзка с изпълнението на публичните задачи в поделенията и базите за съхранение на военновременни запаси“. § 13. В чл. 32 се правят следните изменения: 1. В ал. 1, т. 15 думите „отдел „Одит“ се заменят с „вътрешния одитор“.

2. В ал. 2 думите „(главен счетоводител на държавното предприятие)“ се заличават.

3. Алинея 4 се отменя.

4. В ал. 5 думите „началника на отдел „Финансово-счетоводен“, който е и“ се заличават, а думата „главен“ се заменя с „главния“.

5. Алинея 6 се отменя.

6. Алинея 7 се отменя. § 14. В чл. 33а се правят следните изменения и допълнения: 1. В ал. 1: а) в т. 3 думата „предприятието“ се заменя с „Главното управление и структурите на централно подчинение“; б) в т. 6 в края на изречението се добавя „Главното управление и структурите на централно подчинение“.

2. В ал. 4: а) в т. 3 в края на изречението се добавя „в Главното управление и структурите на централно подчинение“; б) в т. 5 в края на изречението се добавя „в Главното управление и структурите на централно подчинение“. § 15. В чл. 33б се правят следните изменения: 1. В ал. 1 в т. 1 и 3 думите „и контролния“ се заличават.

2. В ал. 4, т. 3 думата „имиджа“ се заменя с „цялостната дейност“. § 16. В чл. 36 думите „Раднево“ и „а за поделение „Контактна мрежа и осигурителни инсталации“ - „поделение КМ и ОИ - София“, и за поделение „Ремонт на техниката“ - „ПРТ - София“ се заличават. § 17. В чл. 37 думата „основните“ се заменя с „основната дейност и публичните задачи“. § 18. Член 37а се отменя. § 19. В чл. 40, ал. 1, т. 4 думите „основните публични задачи“ се заменят с „основната дейност и публичните задачи“. § 20. В чл. 41а ал. 3 - 5 се отменят. § 21. В чл. 41б, ал. 1 в края на изречението се поставя запетая и се добавя „като функционалните му задължения се определят в длъжностната характеристика, утвърдена от директора на поделението.“ § 22. В чл. 41в думата „пряко“ се заменя с „централно“. § 23. В чл. 41д се правят следните изменения: 1. Алинея 2 се изменя така: „(2) Хотелите: 1. се представляват от своя управител; 2. водят самостоятелно счетоводство и съставят отделни финансови отчети по Закона за счетоводството; 3. откриват разплащателна сметка в банка и уведомяват писмено за нея главното управление на предприятието; 4. се разчитат пряко или по ред, определен от главното управление на предприятието, с републиканския бюджет и бюджета на Националния осигурителен институт; 5. имат свой печат; 6. сключват договори след упълномощаване от главния директор; 7. задължително отчисляват и превеждат в главното управление определените им финансови средства за издръжка на дейността; 8. се регистрират по регистър „БУЛСТАТ“.“

2. Досегашните ал. 2, 3 и 4 стават съответно ал. 3, 4 и 5. § 24. В чл. 42, ал. 1 думите „структурни звена“ се заменят със „структурите“. § 25. В чл. 43, ал. 1 думите „заместник главните директори“ се заменят със „заместник главния директор“. § 26. Навсякъде думите: 1. „Министър на транспорта“, „министъра на транспорта“, „министърът на транспорта“ се заменят с „Министър на транспорта, информационните технологии и съобщенията“, „министъра на транспорта, информационните технологии и съобщенията“ и „министърът на транспорта, информационните технологии и съобщенията“.

2. „Началник на отдел“, „началника на отдел“, „началникът на отдел“, „началниците на отдели“ и „началниците на бази“ се заменят с „ръководител на отдел“, „ръководителя на отдел“, „ръководителят на отдел“, „ръководителите на отдели“ и „управителите на бази“.

3. „Началник на район“, „началника на район“, „началникът на район“ се заменят с „ръководител на район“, „ръководителя на район“, „ръководителят на район“.

4. „Началник на база“, „началника на база“, „началникът на база“ се заменят с „управител на база“, „управителя на база“, „управителят на база“.

Министър: Ал. Цветков