Постановление № 326 от 7 декември 2006 г. за изменение и допълнение на Тарифата за държавните такси, събирани от Агенцията по вписванията, приета с Постановление № 243 на Министерския съвет от 2005 г.

ПОСТАНОВЛЕНИЕ № 326 ОТ 7 ДЕКЕМВРИ 2006 Г. за изменение и допълнение на Тарифата за държавните такси, събирани от Агенцията по вписванията, приета с Постановление № 243 на Министерския съвет от 2005 г. (ДВ, бр. 94 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 6 се правят следните изменения и допълнения: 1. В ал. 2 забележката се заличава.

2. Създава се ал. 3: “(3) За разпечатка по ал. 1 се заплаща 1 лв. за първа страница и по 0,50 лв. за всяка следваща страница.” § 2. Член 7 се изменя така: “Чл. 7. За издаване на удостоверение се събират следните такси: 1. за издаване в срок до 7 работни дни - 5 лв.; 2. за издаване в срок до 3 работни дни - 20 лв.; 3. за издаване в срок до 8 работни часа - 50 лв.” § 3. В чл. 8, ал. 1 т. 1 - 3, 6 - 9 се отменят. § 4. В чл. 9, ал. 1 т. 1 - 3, 6 - 9 се отменят. § 5. Създава се раздел IIа: “Раздел IIа

Такси, събирани по Закона за търговския регистър Чл. 16а. (1) По заявление за вписване на обстоятелства в търговския регистър се събират такси, както следва: 1. на едноличен търговец 35 лв.; 2. на събирателно дружество;на командитно дружество 130 лв.; 3. на дружество с ограниченаотговорност; на еднолично дру- жество с ограничена отговорност 160 лв.; 4. на акционерно дружество;на еднолично акционерно дружество 460 лв.; 5. на командитно дружествос акции 460 лв.; 6. на акционерно дружествоза извършване на банкова и застрахователна дейност 1700 лв.; 7. на консорциум; на холдинг 1700 лв.; 8. на клон на чуждестранентърговец 430 лв.; 9. на залог или запор надружествен дял 50 лв.; 10. на залог на търговскопредприятие 100 лв.; 11. на прехвърляне на предприятие на едноличен търговец 30 лв.; 12. на прехвърляне на предприятие във всички останали случаи 100 лв.; 13. на преобразуване на търговско дружество 230 лв.; 14. на други обстоятелства,подлежащи на вписване запърви път 50 лв.

(2) По заявление за промяна на вписани обстоятелства в търговския регистър се събират такси, както следва: 1. на капитала на търговско дружество - 60 лв.; 2. на други обстоятелства - 30 лв.

Чл. 16б. По заявление за вписване на актове за обявяване в търговския регистър се събира такса в размер 50 лв.

Чл. 16в. По заявление за запазване на фирма се събира такса в размер 50 лв.

Чл. 16г. За издаване на удостоверение се заплаща такса в размер 5 лв. за първа страница и по 2 лв. за всяка следваща страница.

Чл. 16д. За предоставяне на цялата база данни от търговския регистър се събира такса в размер 10 000 лв., а за структурирани части от нея таксата се определя по реда на чл. 16, ал. 1.

Чл. 16е. (1) По реда на чл. 16, ал. 1 се събира такса за предоставяне на специализирани услуги чрез автоматизиран достъп до търговския регистър със следните функционалности: 1. търсене по определени характеристики за вписани обстоятелства и/или обявени актове за определен търговец или клон на чуждестранен търговец; 2. визуализиране на партидите и: а) с подредба по азбучен ред на всички вписани търговци и клонове на чуждестранни търговци по фирми; б) с подредба по правна форма на всички вписани търговци и клонове на чуждестранни търговци; в) с възможност за бърз достъп до партидата на всеки търговец или клон на чуждестранен търговец по първа буква или цифра от фирмата; г) други подредби, утвърдени от изпълнителния директор на агенцията.

(2) Минималният предплатен лимит за използване на услуга по ал. 1 е в размер 100 лв.

(3) За абонамент за автоматизирано подаване на информация за вписани обстоятелства, заличени вписвания и обявени актове по фирменото дело на определен търговец се събира такса в размер 0,40 лв. за всяко вписване, заличаване и обявяване.” § 6. Член 17 се изменя така: “Чл. 17. Таксите по раздели I, II и IIа постъпват по бюджета на Агенцията по вписванията.” § 7. Параграф единствен от заключителната разпоредба се изменя така: “Параграф единствен. Тарифата се одобрява на основание чл. 4, букви “в” и “о” от Закона за държавните такси, чл. 10, ал. 1, т. 4 от Закона за регистър БУЛСТАТ и чл. 12, ал. 1 от Закона за търговския регистър.”

Заключителни разпоредби § 8. В Тарифа № 1 към закона за държавните такси за таксите, събирани от съдилищата, прокуратурата, следствените служби и министерството на правосъдието, одобрена с Постановление № 167 на Министерския съвет от 1992 г. (обн., ДВ, бр. 71 от 1992 г.; изм. и доп., бр. 92 от 1992 г., бр. 32 и 64 от 1993 г., бр. 45 и 61 от 1994 г., бр. 15 и 53 от 1996 г., бр. 2, 28 и 36 от 1997 г., бр. 20, 24 и 95 от 1998 г., бр. 14 от 2000 г., бр. 19 и 89 от 2001 г., бр. 83 от 2002 г., бр. 66 от 2003 г., бр. 6 и 69 от 2004 г., бр. 94 от 2005 г. и бр. 35 и 75 от 2006 г.), се правят следните изменения и допълнения: 1. Точка 20 се отменя.

2. Създава се т. 22а: “22а. При обжалване на вписване, обявяване, заличаване и отказ по Закона за търговския регистър се събира половината от съответната такса по раздел IIа от Тарифата за държавните такси, събирани от Агенцията по вписванията.”

3. В т. 23 се създава следната забележка: “Забележка. Държавна такса се събира за справките за търговците и клоновете на чуждестранни търговци, вписани в търговския регистър и в регистъра на кооперациите при окръжните съдилища, които не са се пререгистрирали в срока по § 4, ал. 1 от преходните и заключителните разпоредби на Закона за търговския регистър. Държавна такса за удостоверенията за пререгистрация по § 4, ал. 2 от преходните и заключителните разпоредби на Закона за търговския регистър не се дължи.” § 9. Постановлението влиза в сила от 1 юли 2007 г.

За министър-председател: Даниел Вълчев

Главен секретар на Министерския съвет: Севдалин Мавров