Административният съд – Варна, шестнадесети състав, на основание чл. 188 във връзка с чл. 181, ал. 1 АПК съобщава, че е постъпил протест от прокурор при Окръжната прокуратура – Варна, срещу разпоредбата на чл. 103 от Наредба № 2 за реда за придобиване, управление и разпореждане с общинско имущество на Община Провадия. По протеста е образувано адм. д. № 2898/2017 г. по описа на Административния съд – Варна, ХVІ състав. Производството по делото е насрочено за разглеждане в открито съдебно заседание на 11.01.2018 г. от 9 ч. Съгласно чл. 182, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.