Постановление № 101 от 21 май 2010 г. за приемане на Наредба за допълнителните мерки, свързани с прилагането на регламенти, приети съгласно чл. 15 от Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти и за изменение на Директива 92/42/ЕИО на Съвета и директиви 96/57/ЕО и 2000/55/ЕО на Европейския парламент и на Съвета

ПОСТАНОВЛЕНИЕ № 101 ОТ 21 МАЙ 2010 Г. за приемане на Наредба за допълнителните мерки, свързани с прилагането на регламенти, приети съгласно чл. 15 от Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти и за изменение на Директива 92/42/ЕИО на Съвета и директиви 96/57/ЕО и 2000/55/ЕО на Европейския парламент и на Съвета

МИНИСТЕРСКИЯТ СЪВЕТ ПОСТАНОВИ: Член единствен. Приема Наредба за допълнителните мерки, свързани с прилагането на регламенти, приети съгласно чл. 15 от Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти и за изменение на Директива 92/42/ЕИО на Съвета и директиви 96/57/ЕО и 2000/55/ЕО на Европейския парламент и на Съвета.

За министър-председател: Симеон Дянков

За главен секретар на Министерския съвет: Галина Маринска

НАРЕДБА за допълнителните мерки, свързани с прилагането на регламенти, приети съгласно чл. 15 от Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти и за изменение на Директива 92/42/ЕИО на Съвета и директиви 96/57/ЕО и 2000/55/ЕО на Европейския парламент и на Съвета Чл. 1. С наредбата се определят процедурите, с които се извършва оценяване на съответствието на енергопотребяващите продукти с изискванията за екопроектиране, установени във: 1. член 4 на Регламент (ЕО) № 1275/2008 на Комисията от 17 декември 2008 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране към електрическото и електронното битово и офис оборудване във връзка с консумацията му на електроенергия в режим „в готовност“ и режим „изключен“ (ОВ, L 339/45 от 18.12.2008 г.); 2. член 5 на Регламент (ЕО) № 107/2009 на Комисията от 4 февруари 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране за прости телевизионни приставки (ОВ, L 36/8 от 5.02.2009 г.); 3. член 4, параграф 1 на Регламент (ЕО) № 244/2009 на Комисията от 18 март 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на ненасочени лампи за бита (ОВ, L 76/3 от 24.03.2009 г.); 4. член 4 на Регламент (ЕО) № 245/2009 на Комисията от 18 март 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на луминесцентни лампи без вграден баласт, газоразрядни лампи с висок интензитет и баласти и осветители, които могат да работят с такива лампи, както и за отменяне на Директива 2000/55/ЕО на Европейския парламент и на Съвета (ОВ, L 76/17 от 24.03.2009 г.); 5. член 4 на Регламент (ЕО) № 278/2009 на Комисията от 6 април 2009 г. за прилагане на Директива 2005/32/ЕО на Европейския парламент и на Съвета във връзка с изискванията за екопроектиране на външни електрозахранващи устройства по отношение на консумираната мощност на празен ход и на средния КПД в работен режим (ОВ, L 93/3 от 7.04.2009 г.); 6. член 4 на Регламент (ЕО) № 640/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на електродвигатели (ОВ, L 191/26 от 23.07.2009 г.); 7. член 4 на Регламент (ЕО) № 641/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на безсалникови автономни циркулационни помпи и безсалникови вградени в продукти циркулационни помпи (ОВ, L 191/35 от 23.07.2009 г.); 8. член 4, алинея 1 на Регламент (ЕО) № 642/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на телевизори (ОВ, L 191/42 от 23.07.2009 г.); 9. член 4, параграф 1 на Регламент (ЕО) № 643/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на домашни хладилни уреди (ОВ, L 191/53 от 23.07.2009 г.).

Чл. 2. При оценяване на съответствието на енергопотребяващите продукти по чл. 1 с изискванията за екопроектиране производителят може да избира между процедурите: 1. „Вътрешен проектен контрол“ съгласно приложение № 1; 2. „Управленска система за оценяване на съответствие“ съгласно приложение № 2.

Допълнителна разпоредба § 1. Наредбата въвежда приложение ІV и приложение V на Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти и за изменение на Директива 92/42/ЕИО на Съвета и директиви 96/57/ЕО и 2000/55/ЕО на Европейския парламент и на Съвета.

Заключителна разпоредба § 2. Наредбата се приема на основание чл. 26а, ал. 3 от Закона за техническите изисквания към продуктите.

Приложение № 1 към чл. 2, т. 1

Процедура „Вътрешен проектен контрол“

1. Приложението съдържа описание на процедурата, с която производителят или негов упълномощен представител, който осъществява задълженията, определени в т. 2, гарантира и декларира, че продуктът отговаря на съответните изисквания на регламентите по чл. 1. Декларацията за съответствие може да се отнася за един или повече продукти и трябва да се съхранява от производителя.

2. Производителят трябва да състави досие с техническата документация на продукта, което дава възможност за оценяване на съответствието на продукта с изискванията на регламентите по чл. 1.

Документацията трябва да съдържа по-специално: а) общо описание на продукта и предназначението му; б) резултатите от съответните проучвания за екологично оценяване, направени от производителя, и/или позовавания на библиография за екологично оценяване или казуси, които могат да се използват от производителя за оценяване, документиране и определяне на решения за проектирането на продукта; в) екологичния профил, когато се изисква от регламентите по чл. 1; г) елементи от спецификацията за проектирането на продукта, свързани с екологичните аспекти при проектирането на продукта; д) списък на хармонизирани стандарти, приложени изцяло или частично, и описание на решенията, приети, за да се изпълнят изискванията на регламентите по чл. 1, когато не са приложени хармонизирани стандарти или когато тези хармонизирани стандарти не включват изцяло изискванията на регламентите по чл. 1; е) копие на информацията относно екологичните аспекти при проектирането на продукта, предоставена в съответствие с изискванията, определени в чл. 26д, ал. 3, 5 и 6 от Закона за техническите изисквания към продуктите; ж) резултатите от измервания на изпълнените изисквания за екопроектиране, включително подробни данни за съответствието на измерванията с изискванията за екопроектиране, дадени в регламентите по чл. 1.

3. Производителят трябва да вземе всички необходими мерки, за да гарантира, че продуктът е произведен в съответствие със спецификациите за проектиране, посочени в т. 2, и с изискванията на регламента, който е приложим за него.

Приложение № 2 към чл. 2, т. 2

Процедура „Управленска система за оценяване на съответствие“

1. Приложението съдържа описание на процедурата, с която производителят, който осъществява задълженията, определени в т. 2, гарантира и декларира, че продуктът отговаря на съответните изисквания на регламентите по чл. 1. Декларацията за съответствие може да се отнася за един или повече продукти и трябва да се съхранява от производителя.

2. За оценяване на съответствието на продукта може да се използва управленска система, при условие че производителят изпълнява екологичните елементи, определени в т. 3.

3. Екологични елементи на управленската система.

В тази точка се определят елементите на управленската система и процедурите, с помощта на които производителят може да докаже, че продуктът съответства на изискванията на регламентите по чл. 1. 3.

1. Политика за екологичното представяне на продукта.

Производителят трябва да е в състояние да докаже съответствие с изискванията на регламентите по чл. 1. Производителят трябва също да е в състояние да осигури рамка за определяне и преглед на целите и показателите на екологичното представяне на продукта с оглед на подобряването на цялостното екологично представяне на продукта.

Всички мерки, приети от производителя за подобряването на цялостното екологично представяне на продукта и за създаването на неговия екологичен профил, ако се изисква от регламентите по чл. 1, чрез проектиране и производство, трябва да се документират систематизирано и методично във формата на писани процедури и инструкции.

Процедурите и инструкциите трябва да съдържат по-специално съответстващо описание на: а) списъка на документите, които трябва да се изготвят, за да се докаже съответствието на продукта, и при необходимост да се осигури достъп до него; б) целите и показателите на екологичното представяне на продукта и организационната структура, отговорностите, правомощията на ръководството и разпределението на ресурсите за тяхното постигане и поддържане; в) проверките и изпитванията, които трябва да се проведат, след като продуктът е произведен, за да се установи представянето на продукта в сравнение с показателите за екологично представяне; г) процедурите за контролиране на изискваната документация и за гарантиране, че тя редовно се актуализира; д) метода на верификация на изпълнението и ефективността на екологичните елементи на управленската система. 3.

2. Планиране.

Производителят трябва да създаде и поддържа: а) процедури за създаване на екологичния профил на продукта; б) цели и показатели на екологичното представяне на продукта, които разглеждат технологичните възможности, като вземат под внимание техническите и икономическите изисквания; в) програма за постигане на тези цели.

3.3. Изпълнение и документация. 3.3.

1. Документацията относно управленската система трябва да отговаря по-специално на следното: а) отговорностите и пълномощията трябва да бъдат определени и документирани, за да се осигури ефективно екологично представяне на продукта и отчитане на работата му с цел контрол и усъвършенстване; б) документите трябва да са създадени, като посочват какви техники за контрол и верификация на проектирането и технологични и системни мерки са използвани при проектирането на продукта; в) производителят трябва да създаде и поддържа информация, която прави описание на ключовите екологични елементи на управленската система и процедурите за контролиране на всички изисквани документи. 3.3.

2. Документацията относно продукта трябва да съдържа по-специално: а) общо описание на продукта и предназначението му; б) резултатите от съответните проучвания за екологично оценяване, направени от производителя, и/или позовавания на библиография за екологично оценяване или казуси, които могат да се използват от производителя за оценяване, документиране и определяне на решения за проектирането на продукта; в) екологичния профил, ако се изисква от регламентите по чл. 1; г) документи, представящи резултатите от измервания на изпълнените изисквания за екопроектиране, включително подробни данни за съответствието на измерванията с изискванията за екопроектиране, дадени в регламентите по чл. 1; д) производителят трябва да създаде спецификации, посочващи по-специално хармонизираните стандарти, които са използвани; когато не са приложени хармонизирани стандарти или когато те не включват изцяло изискванията на регламентите по чл. 1, се посочват средствата, използвани за осигуряване на съответствие; е) копие на информацията относно екологичните аспекти на проектирането на продукта, предоставена в съответствие с изискванията, определени в чл. 26д, ал. 3, 5 и 6 от Закона за техническите изисквания към продуктите. 3.

4. Проверяващо и коригиращо действие

Производителят трябва: а) да взема всички необходими мерки, за да гарантира, че продуктът е произведен в съответствие с неговата спецификация за проектиране и с изискванията на регламента по чл. 1, който се прилага към него; б) да създава и поддържа процедури за разкриване и реагиране в случай на несъответствие и да внася промени в документираните процедури, произтичащи от коригиращо действие; в) да извършва най-малко веднъж на три години пълен вътрешен одит на управленската система в частта й за екологичните елементи.