Постановление № 20 от 19 февруари 2010 г. за изменение и допълнение на нормативни актове на Министерския съвет

МИНИСТЕРСКИ СЪВЕТ

ПОСТАНОВЛЕНИЕ № 20 ОТ 19 ФЕВРУАРИ 2010 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 4 на Министерския съвет от 2005 г. за създаване на Център за образователна интеграция на децата и учениците от етническите малцинства (обн., ДВ, бр. 7 от 2005 г.; изм. и доп., бр. 40 от 2006 г. и бр. 79 от 2009 г.) се правят следните изменения и допълнения: 1. В чл. 4 ал. 2 се изменя така: „(2) Управителният съвет се състои от председател и 10 членове, от които: двама представители на Министерството на образованието, младежта и науката, един представител на Националния съвет за сътрудничество по етническите и демографските въпроси към Министерския съвет, един представител на Министерството на финансите, един представител на Министерството на труда и социалната политика, един представител на Министерството на културата, трима представители на юридически лица с нестопанска цел, работещи в областта на образователната интеграция на децата и учениците от етническите малцинства, и един представител на Националното сдружение на общините в Република България.“

2. В чл. 10: а) в ал. 1: аа) създава се нова т. 10: „10. изследователска дейност, мониторинг и оценка на въздействието на прилагането на политиката за образователна интеграция;“; бб) създава се т. 11: „11. координиране на дейността на центъра с други ведомства, провеждащи образователна интеграция със средства от национално и европейско финансиране;“; вв) досегашната т. 10 става т. 12; б) в ал. 2 думите „т. 1 – 9“ се заменят с „т. 1 – 11“. § 2. В Правилника за устройството, дейността и организацията на работа на Центъра за образователна интеграция на децата и учениците от етническите малцинства, приет с Постановление № 108 на Министерския съвет от 2006 г. (ДВ, бр. 40 от 2006 г.), се правят следните изменения и допълнения: 1. В чл. 6: а) създава се нова т. 10: „10. изследователска дейност, мониторинг и оценка на въздействието на прилагането на политиката за образователна интеграция;“; б) създава се т. 11: „11. координиране на дейността на центъра с други ведомства, провеждащи образователна интеграция със средства от национално и европейско финансиране;“; в) досегашната т. 10 става т. 12.

2. В чл. 8 ал. 1 се изменя така: „(1) Управителният съвет се състои от председател и 10 членове, от които: двама представители на Министерството на образованието, младежта и науката, един представител на Националния съвет за сътрудничество по етническите и демографските въпроси към Министерския съвет, един представител на Министерството на финансите, един представител на Министерството на труда и социалната политика, един представител на Министерството на културата, трима представители на юридически лица с нестопанска цел, работещи в областта на образователната интеграция на децата и учениците от етническите малцинства, и един представител на Националното сдружение на общините в Република България.“

3. В чл. 9: а) алинея 1 се изменя така: „(1) Представителите на министерствата по чл. 8, ал. 1 в управителния съвет се предлагат от съответния министър, а представителят на Националния съвет за сътрудничество по етническите и демографските въпроси към Министерския съвет – от председателя на съвета.“; б) създава се ал. 3: „(3) Представителят в управителния съвет на Националното сдружение на общините в Република България се определя от управляващия му орган.“

4. В чл. 14 ал. 2 се изменя така: „(2) За участието си в заседанията на управителния съвет членовете, определени от квотата на юридическите лица с нестопанска цел, получават възнаграждение, определено със заповед на министъра на образованието, младежта и науката.“

5. В чл. 18: а) досегашният текст става ал. 1; б) създава се ал. 2: „(2) Членовете на управителния съвет не могат да бъдат оценители на проекти, кандидатстващи за финансиране от центъра.“

6. Навсякъде в правилника думите „министъра на образованието и науката“, „министърът на образованието и науката“ и „Министерството на образованието и науката“ се заменят съответно с „министъра на образованието, младежта и науката“, „министърът на образованието, младежта и науката“ и „Министерството на образованието, младежта и науката“.

Заключителна разпоредба § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков