Закон за ратифициране на Споразумението относно статута на Организацията на Северноатлантическия договор, националните представители и международните служители

УКАЗ № 299

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Споразумението относно статута на Организацията на Северноатлантическия договор, националните представители и международните служители, приет от ХХХIX Народно събрание на 15 септември 2004 г.

Издаден в София на 21 септември 2004 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за ратифициране на Споразумението относно статута на Организацията на Северноатлантическия договор, националните представители и международните служители

Член единствен. Ратифицира Споразумението относно статута на Организацията на Северноатлантическия договор, националните представители и международните служители, подписано на 20 септември 1951 г. в Отава.

Законът е приет от ХХХIХ Народно събрание на 15 септември 2004 г. и е подпечатан с официалния печат на Народното събрание.

Председател на Народното събрание: Огнян Герджиков