Наредба за допълнение на Наредба № 3 от 2008 г. за нормите за преподавателска работа и реда за определяне на числеността на персонала в системата на народната просвета

Наредба за допълнение на Наредба № 3 от 2008 г. за нормите за преподавателска работа и реда за определяне на числеността на персонала в системата на народната просвета (обн., ДВ, бр. 27 от 2008 г.; изм., бр. 4 от 2010 г.) § 1. В чл. 3 се правят следните изменения и допълнения: 1. Създава се нова ал. 4 със следното съдържание: „(4) Нормите за преподавателска работа на лицата, заемащи възпитателски длъжности, включват следните дейности: самоподготовка, организиран отдих и спорт, дейности по интереси, консултации с ученици, диагностициране и насърчаване на постиженията на учениците, работа по индивидуални образователни програми.“

2. Досегашните ал. 4, 5 и 6 стават съответно ал. 5, 6 и 7. § 2. В чл. 7, ал. 2 след думата „предмет“ се добавя „и/или за учителска длъжност в I – IV клас“. § 3. В приложение № 1 към чл. 3, ал. 6 думите „ал. 6“ се заменят с „ал. 7“.

Министър: Сергей Игнатов