Решение № 841 от 1 декември 2003 г. за упълномощаване министъра на икономиката да прекрати договор от 18 май 2000 г. за предоставяне на концесия за подземни богатства — скалнооблицовъчни материали — брекчоконгломерати, чрез добив от находище „Челюстница", област Монтана, на „Монолит" — АД

РЕШЕНИЕ № 841 ОТ 1 ДЕКЕМВРИ 2003 Г. за упълномощаване министъра на икономиката да прекрати договор от 18 май 2000 г. за предоставяне на концесия за подземни богатства — скалнооблицовъчни материали — брекчоконгломерати, чрез добив от находище „Челюстница", област Монтана, на „Монолит" — АД

На основание чл. 23, ал. 2, т. 7 от Закона за концесиите

МИНИСТЕРСКИЯТ СЪВЕТ

РЕШИ: 1. Дава съгласие да бъде прекратен едностранно от концедента договорът от 18 май 2000 г. за предоставяне на концесия за подземни богатства — скалнооблицовъчни материали — брекчоконгломерати, чрез добив от находище „Челюстница", област Монтана, на „Монолит" — АД, Монтана, сключен в изпълнение на Решение № 207 на Министерския съвет от 2000 г. (ДВ, бр. 34 от 2000 г.), поради неизпълнение от страна на концесионера на основни задължения по решението и по договора — да добива подземни природни богатства — брекчоконгломерати, от находище „Челюстница", както и да заплаща дължимото концесионно възнаграждение.

2. Упълномощава министъра на икономиката да прекрати едностранно договора от 18 май 2000 г. за предоставяне на концесия за подземни богатства — скалнооблицовъчни материали — брекчоконгломерати, чрез добив от находище „Челюстница", област Монтана, на „Монолит" — АД, Монтана, както и да предприеме необходимите действия за събиране на дължимите от концесионера концесионни възнаграждения, лихви и неустойки, включително по съдебен ред.

Министър-председател: Симеон Сакскобургготски

Главен секретар на Министерския съвет: Севдалин Мавров