Решение № 105 от 21 февруари 2006 г. за отчуждаване на имот - частна собственост, за държавна нужда за изграждане на национален инфраструктурен обект “Път III-104 (Дупница - Благоевград) - Бобошево - Четирци от км 3+751 до км 4+810” в землището на гр. Бобошево, област Кюстендил

РЕШЕНИЕ № 105 ОТ 21 ФЕВРУАРИ 2006 Г. за отчуждаване на имот - частна собственост, за държавна нужда за изграждане на национален инфраструктурен обект “Път III-104 (Дупница - Благоевград) - Бобошево - Четирци от км 3+751 до км 4+810” в землището на гр. Бобошево, област Кюстендил

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на национален инфраструктурен обект “Път III-104 (Дупница - Благоевград) - Бобошево - Четирци от км 3+751 до км 4+810” в землището на гр. Бобошево, община Бобошево, област Кюстендил, следния имот - частна собственост, съгласно плана за регулация и застрояване на Бобошево, одобрен с Решение № 132 по протокол № 25 на Общинския съвет - Бобошево, от 28 май 2005 г., влязъл в законна сила на 8 юли 2005 г.: Урегулиран поземлен имот - дворно място, намиращ се в гр. Бобошево, община Бобошево, област Кюстендил, ул. Единство 2, съставляващ имот пл. № 1016 в кв. 11 по плана за застрояване на града, с площ 480 кв. м по нотариален акт за собственост № 198, том III, дело № 741 от 1998 г., а по скица № 203 от 30 септември 2005 г., издадена от община Бобошево - 500 кв. м, заедно с построената в него едноетажна паянтова сграда при граници и съседи: на юг и запад - улици; на север - р. Струма, и на изток - имот - собственост на наследниците на Христо Варджийски.

Размерът на паричното обезщетение е 8300 лв. съгласно експертна оценка за пазарната стойност на имота, изготвена от лицензиран оценител, от 20 септември 2005 г., дължимо на Георги Методиев Хаджин, ЕГН 7002102848, с постоянен адрес: Бобошево.

2. Средствата, необходими за финансиране на процедурата по отчуждаване на имота по т. 1, са за сметка на община Бобошево, област Кюстендил.

3. Решението може да се обжалва пред Върховния административен съд в 14-дневен срок от обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров