Постановление № 348 от 17 декември 2004 г. за разрешаване на бюджетни кредити за сметка на държавни инвестиционни заеми за други цели по бюджета на Министерството на здравеопазването за 2004 г. и за предоставяне на допълнителни средства от републиканския бюджет за 2004 г.

ПОСТАНОВЛЕНИЕ № 348 ОТ 17 ДЕКЕМВРИ 2004 Г. за разрешаване на бюджетни кредити за сметка на държавни инвестиционни заеми за други цели по бюджета на Министерството на здравеопазването за 2004 г. и за предоставяне на допълнителни средства от републиканскияn бюджет за 2004 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите на основание чл. 34, ал. 3 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2004 г. да предостави бюджетни кредити в размер до 10 000 000 лв. за сметка на държавни инвестиционни заеми за други цели по бюджета на Министерството на здравеопазването за 2004 г.

(2) Средствата по ал. 1 да се разходват целево за уреждане на просрочени задължения на болниците и за разплащане на животоспасяващи и животоподдържащи лекарства и консумативи по централна доставка.

Чл. 2. Средствата по чл. 1, ал. 1 в размер до 10 000 000 лв. да се осигурят за сметка на освободени бюджетни кредити по Проект “Реформа в здравния сектор” - заемно споразумение BUL 4565 с Международната банка за възстановяване и развитие.

Чл. 3. Министърът на финансите да предостави по реда на чл. 34, ал. 1 и/или на чл. 35, ал. 2 от Закона за устройството на държавния бюджет допълнителни средства от републиканския бюджет за 2004 г. в размер до 22 млн. лв., разпределени съгласно приложението.

Чл. 4. Министърът на финансите да предостави като субсидия от централния бюджет средства в размер до 10 000 000 лв. по бюджета на Министерството на здравеопазването по реда на § 23, ал. 11 от преходните и заключителните разпоредби на Закона за държавния бюджет на Република България за 2004 г.

Чл. 5. Министърът на финансите по предложение на съответните първостепенни разпоредители с бюджетни кредити да извърши налагащите се промени по републиканския бюджет за 2004 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и § 22, ал. 2 от преходните и заключителните разпоредби на Закона за държавния бюджет на Република България за 2004 г. § 2. Изпълнението на постановлението се възлага на министъра на финансите и на министъра на здравеопазването.

За министър-председател: Пламен Панайотов

Главен секретар на Министерския съвет: Севдалин Мавров

Приложение към чл. 3

Поре- Получател Сума Предназначение ден № на средст- вата

1. Министер- 3 млн.лв. За областните администрации за раз- ският съвет плащане на просрочени задължения и за издръжка.

2. Министер- 0,350 млн.лв. По бюджетите на държавните средни училища ството на по изкуствата и културата за работно облекло, културата социално-битово и културно обслужва- не и за разходи в полза на работниците и служителите за пътуване.

3. Министер- 18 млн.лв. За покриване на недостига от средства за ството на други възнаграждения и плащания на образова- персонала, текуща издръжка, стипендии, нието и лихви повъншни заеми издравно- науката осигурителни вноски за сту дентите редовно обучение в частните висши училища.

4. Министер- 0,650 млн.лв. По бюджетите насредните училища- второстепенни ството на разпоредители сбюджетни кредитикъм министъра земеделието наземеделието и горите, за работно облекло. и горите