Административният съд – Шумен, на основание чл. 181, ал. 1 и 2 във връзка с чл. 188 от АПК съобщава, че е постъпил протест от прокурор при Окръжната прокуратура – Шумен, срещу чл. 3, ал. 1, т. 6, чл. 3, ал. 1, т. 8, буква „е“, чл. 10, ал. 1, т. 6, буква „б“ и чл. 22, ал. 4 (в частта относно „упълномощени от него длъжностни лица“) от Наредбата за овладяване популацията на безстопанствените кучета на територията на община Нови пазар, приета с Решение № 349 по протокол № 27 от 2.08.2013 г. Въз основа на протеста е образувано адм. д. № 173/2018 г. по описа на Административния съд – Шумен, насрочено за 29.06.2018 г. от 9,30 ч.