Постановление № 279 от 18 октомври 2006 г. за създаване на Национален комитет за отбелязване присъединяването на Република България към Европейския съюз

ПОСТАНОВЛЕНИЕ № 279 ОТ 18 ОКТОМВРИ 2006 Г. за създаване на Национален комитет за отбелязване присъединяването на Република България към Европейския съюз

МИНИСТЕРСКИЯТ СЪВЕТ ПОСТАНОВИ: Чл. 1. (1) Създава Национален комитет за отбелязване присъединяването на Република България към Европейския съюз, наричан по-нататък “Националния комитет”, в състав: Председател: Сергей Станишев - министър-председател

Членове: - Ивайло Калфин - заместник министър-председател и министър на външните работи

- Емел Етем - заместник министър-председател и министър на държавната политика при бедствия и аварии

- Даниел Вълчев - заместник министър-председател и министър на образованието и науката

- Меглена Кунева - министър по европейските въпроси

- Румен Петков - министър на вътрешните работи

- Пламен Орешарски - министър на финансите

- Асен Гагаузов - министър на регионалното развитие и благоустройството

- Петър Мутафчиев - министър на транспорта

- Стефан Данаилов - министър на културата

- Николай Василев - министър на държавната администрация и административната реформа

- Радослав Гайдарски - министър на здравеопазването

- Нихат Кабил - министър на земеделието и горите

- Румен Овчаров - министър на икономиката и енергетиката

- Георги Петканов - министър на правосъдието

- Джевдет Чакъров - министър на околната среда и водите

- Емилия Масларова - министър на труда и социалната политика

- Веселин Близнаков - министър на отбраната.

(2) Председателят да покани за участие в Националния комитет: - Георги Пирински - председател на Народното събрание

- Желю Желев - президент на Република България за периода 1992 - 1997 г.

- Петър Стоянов - президент на Република България за периода 1997 - 2001 г. и председател на Парламентарната група на ОДС - СДС, ДП, Движение Гергьовден, БЗНС, НС-БЗНС, ДРОМ в 40-ото Народно събрание

- Михаил Миков - председател на Парламентарната група на Коалиция за България в 40-ото Народно събрание

- Анелия Мингова - председател на Парламентарната група на Национално движение Симеон Втори в 40-ото Народно събрание

- Ахмед Доган - председател на Парламентарната група на Движението за права и свободи в 40-ото Народно събрание

- Иван Костов - председател на Парламентарната група на Демократи за силна България в 40-ото Народно събрание

- Красимир Каракачанов - съпредседател на Парламентарната група Български народен съюз в 40-ото Народно събрание

- Стефан Софиянски - съпредседател на Парламентарната група Български народен съюз в 40-ото Народно събрание

- Волен Сидеров - председател на Парламентарната група Коалиция “Атака” в 40-ото Народно събрание

- Иван Искров - управител на Българската народна банка

- Бойко Борисов - кмет на град София

- секретар на Президента на Република България

- Майкъл Хъмфрис - ръководител на Делегацията на Европейската комисия

- Александър Божков - главен преговарящ с Европейския съюз за периода 1999 - 2000 г.

- Владимир Кисьов - главен преговарящ с Европейския съюз за периода 2000 - 2001 г.

- Красимир Мирев - председател на Управителния съвет на Националното сдружение на общините в Република България

- Желязко Христов - председател на Конфедерацията на независимите синдикати в България

- Константин Тренчев - президент на Конфедерацията на труда “Подкрепа”

- Божидар Данев - председател на Българската стопанска камара

- Божидар Божинов - председател на Българската търговско-промишлена палата

- Борислав Борисов - председател на Съюза за стопанска инициатива

- Манол Велев - председател на Българския съюз на частните предприемачи “Възраждане”

- Иво Прокопиев - председател на Конфедерацията на работодателите и индустриалците в България

- Васил Велев - председател на Управителния съвет на Асоциацията на индустриалния капитал в България

- Уляна Пръмова - генерален директор на Българската национална телевизия

- Вики Политова - управляващ директор на телевизия “BTV”

- Силва Зурлева - председател на Съвета на директорите на Нова телевизия

- Поля Станчева - генерален директор на Българското национално радио

- Радосвет Радев - управител и собственик на “Дарик” радио

- Максим Минчев - генерален директор на Българската телеграфна агенция

- Тошо Тошев - председател на сдружение “Съюз на издателите в Република България”.

(3) По решение на председателя в заседанията на Националния комитет по ал. 1 могат да участват и други представители на неправителствени организации, общественици и граждани.

Чл. 2. Националният комитет има следните функции: 1. до 16 ноември 2006 г. да предложи на Министерския съвет за одобряване Национална програма за отбелязване присъединяването на Република България към Европейския съюз; 2. да координира в национален мащаб програмите за отбелязване членството на Република България в Европейския съюз.

Чл. 3. (1) Създава се Организационен секретариат на Националния комитет за отбелязване присъединяването на Република България към Европейския съюз. Председателят на Организационния секретариат се определя със заповед на председателя на Националния комитет. Членове на Организационния секретариат са: 1. упълномощени членове на кабинетите на министрите; 2. директорът на дирекция “Правителствена информационна служба” в администрацията на Министерския съвет; 3. директорът на дирекция “Координация по въпросите на Европейския съюз и международните финансови институции” в администрацията на Министерския съвет; 4. директорът на дирекция “Протокол” в администрацията на Министерския съвет; 5. директорът на дирекция “Държавен протокол” на Министерството на външните работи; 6. директорът на дирекция “Евроинтеграция” на Министерството на външните работи; 7. директорът на дирекция “Европа - I” на Министерството на външните работи.

(2) Председателят да покани за участие в работата на Организационния секретариат: 1. член на кабинета на председателя на Народното събрание; 2. упълномощен представител на управителя на Българската народна банка; 3. упълномощен представител на кмета на град София; 4. упълномощени представители на представените в Националния комитет медии; 5. упълномощен представител на администрацията на Президента на Република България; 6. упълномощен представител на председателя на Управителния съвет на Националното сдружение на общините в Република България.

(3) Организационният секретариат има следните функции: 1. да предложи на Националния комитет Национална програма за отбелязване присъединяването на Република България към Европейския съюз, като обобщи предложенията за проекти на държавните органи, неправителствените организации и дипломатическите мисии в държавите - членки на Европейския съюз; 2. да осъществява оперативната координация по изпълнение на Националната програма.

(4) Администрацията на Министерския съвет осигурява организационно и технически работата на Националния комитет и на Организационния секретариат.

Заключителни разпоредби § 1. Министерствата и ведомствата до 20 октомври 2006 г. да представят на председателя на Националния комитет проекти, които да бъдат включени в Националната програма за отбелязване присъединяването на Република България към Европейския съюз. § 2. Постановлението се приема на основание чл. 13, ал. 2 от Устройствения правилник на Министерския съвет и на неговата администрация, приет с Постановление № 216 на Министерския съвет от 2005 г. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров