СЪДИЛИЩА

Върховният административен съд, шесто отделение, втора колегия, на основание чл. 181, ал. 1 и 2 във връзка с чл. 188 АПК съобщава, че е постъпил протест от Георги Камбуров – прокурор при Върховна административна прокуратура, с искане да се прогласи нищожността на последния абзац от приложение № 3 към чл. 20, ал. 3 от Наредба № 49 от 2010 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижи, издадена от министъра на здравеопазването (обн., ДВ, бр. 83 от 2010 г.; изм. и доп., бр. 92 от 2010 г.; доп., бр. 53 от 2011 г., в сила от 13.08.2011 г.; изм. с Решение № 15323 от 22.11.2011 г. на ВАС на РБ – бр. 15 от 2012 г.; изм., бр. 32 от 2.04.2013 г., в сила от 2.04.2013 г.), във връзка с което е образувано адм.д. № 10123/2013 г. по описа на ВАС.