Постановление № 3 от 10 януари 2013 г. за изменение на Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност

ПОСТАНОВЛЕНИЕ № 3 ОТ 10 ЯНУАРИ 2013 Г. за изменение на Постановление № 181 на Министерския съвет от 2009 г. за определяне на стратегическите обекти и дейности, които са от значение за националната сигурност(обн., ДВ, бр. 59 от 2009 г.; изм. и доп., бр. 71 и 77 от 2011 г. и бр. 67 от 2012 г.)

МИНИСТЕРСКИЯТ СЪВЕТ ПОСТАНОВИ: Параграф единствен. В приложението към чл. 1, ал. 1 раздел V „Сектор „Енергетика“ се изменя така: „V. Сектор „Енергетика“

1. Стратегически дейности: 1.1. Управление на отрасъл енергетика; 1. 2. Производство на електрическа енергия, добив на въглища и експлоатация на хидротехнически съоръжения; 1. 3. Дейности по съхранение и транспорт на свежо ядрено гориво и на отработено ядрено гориво, управление на радиоактивни отпадъци и извеждане от експлоатация на ядрени съоръжения; 1. 4. Пренос на електрическа енергия; 1. 5. Пренос и съхранение на природен газ; 1. 6. Производство на горива.

2. Стратегически обекти: 2. 1. „АЕЦ Козлодуй“; 2.2. Площадка „АЕЦ Белене“; 2. 3. Обектите на Държавно предприятие „Радиоактивни отпадъци“: „Радиоактивни отпадъци – Козлодуй“, „Извеждане от експлоатация – Козлодуй“, „Постоянно хранилище за радиоактивни отпадъци – Нови хан“, „Национално хранилище за радиоактивни отпадъци“ в община Козлодуй; 2. 4. Комплекс „Марица изток“ в състав: „Мини Марица изток“ с клонове: рудник „Трояново-1“, с. Трояново, рудник „Трояново-север“, с. Ковачево, и рудник „Трояново-3“, с. Медникарово; Система за отвеждане на водите на р. Овчарица извън целика на рудник „Трояново-север“ – леви и десни притоци; „ТЕЦ Марица изток 2“; „ТЕЦ Контур Глобал Марица изток 3“; „ТЕЦ ЕЙ И ЕС – Гълъбово“; „Брикел“; 2. 5. „ТЕЦ Варна“; 2. 6. „ТЕЦ Бобов дол“; 2. 7. Обекти на „Топлофикация София“ – ЕАД: „ТЕЦ София“ и „ТЕЦ София изток“; 2. 8. Каскада „Белмекен – Сестримо – Чаира“, каскада „Доспат – Въча“, каскада „Баташки водносилов път“, каскада „Долна Арда“, с прилежащите им енергийни обекти и хидротехнически съоръжения; 2. 9. Централно диспечерско управление и териториалните диспечерски управления на „Електроенергиен системен оператор“ – ЕАД; 2. 10. Електрически подстанции: 400 kV „Добруджа“, 400 kV „София запад“, 750 kV „Варна“, 400 kV „Червена могила“ и 400 kV „Благоевград“; 2. 11. Открита разпределителна уредба 400 kV „Марица изток 3“; 2. 12. Електропроводи: 400 kV „Алабак“ и 400 kV „Крива река“; 2. 13. Кабелни линии на територията на гр. София: 110 kV „Левски“, 110 kV „Дондуков“ и 110 kV „Руски“; 2. 14. Преносни газопроводи, нефтопроводи и нефтопродуктопроводи; 2. 15. Централно управление на „Булгартрансгаз“ – ЕАД; 2. 16. Подземно газово хранилище „Чирен“, сондажи и компресорна станция; 2. 17. Промишлено-експлоатационни блокове и технологични съоръжения на компресорни станции: „Кардам 1 и 2“, „Вълчи дол“, „Провадия“, „Ихтиман“, „Петрич“, „Странджа“, „Лозенец“ и „Полски Сеновец“; 2. 18. Газоразпределителни станции, захранващи топлоелектрически и отоплителни централи, нефтохимически и петролни производства, разположени по преносните газопроводи в страната: „ГРС Девня“, „ГРС ТЕЦ Варна“, „ГРС Шумен“, „АГРС Русе изток“, „ГРС Плевен“, „ГРС София 1“, „ГРС София 2“, „ГРС София 3“, „ГРС София 4“, „ГРС Перник“, „АГРС Топлофикация Враца“, „ГРС Бургас“, „ГРС Димитровград“ и „АГРС ТЕЦ Север Пловдив“; 2. 19. „Централно управление на „ЛУКОЙЛ – БЪЛГАРИЯ“ – ЕООД; 2. 20. „ЛУКОЙЛ Нефтохим Бургас“; 2. 21. Обекти 150Б, 150 и 145.“

Министър-председател: Бойко Борисов

Главен секретар на Министерския съвет: Росен Желязков