Решение № 619 от 19 юли 2012 г. за отчуждаване на част от имот – частна собственост, за държавна нужда за изграждане на обект „Път ІІ – Софийски околовръстен път – южна дъга“, участък „Симеоновско шосе“ – бул. България от км 44+720 до км 45+220“ на територията на гр. София, район „Витоша“, Столична община

РЕШЕНИЕ № 619 ОТ 19 ЮЛИ 2012 Г. за отчуждаване на част от имот – частна собственост, за държавна нужда за изграждане на обект „Път ІІ – Софийски околовръстен път – южна дъга“, участък „Симеоновско шосе“ – бул. България от км 44+720 до км 45+220“ на територията на гр. София, район „Витоша“, Столична община

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост и чл. 60, ал. 1 от Административнопроцесуалния кодекс и предвид необходимостта от осигуряване защита на особено важни държавни и значими обществени интереси, своевременно приключване на отчуждителните процедури и осъществяване на строителните дейности в определените срокове, ускоряване реализацията на проекта, което ще допринесе за осигуряване на модерни експлоатационни условия, МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект „Път ІІ – Софийски околовръстен път – южна дъга“, участък „Симеоновско шосе“ – бул. България от км 44+720 до км 45+220“ съгласно план за регулация на местността „Софийски околовръстен път – южна дъга“, одобрен с Решение № 22 на Столичния общински съвет от 15 януари 2009 г., част от имот – частна собственост, представляващ поземлен имот с пл. № 1285, с площ 1551 кв. м, намиращ се в гр. София, кв. 42А, район „Витоша“, Столична община, целият с площ 2050 кв. м – собственост на наследниците на Асен Богданов Манчов.

Правото на собственост върху имота е възстановено с Решение № 461 на Поземлената комисия – Община „Витоша“, от 21 декември 1992 г.

Размерът на паричното обезщетение е 161 380 лв. съгласно експертна оценка за определяне на пазарната стойност на имота, изготвена от оценител на имоти, от април 2012 г., дължимо на наследниците на Асен Богданов Манчов – бивш жител на гр. София.

2. Средствата, необходими за финансиране на процедурата по отчуждаване на имота по т. 1, са за сметка на Агенция „Пътна инфраструктура“.

3. Допуска предварително изпълнение на т. 1.

4. Решението може да се обжалва пред Върховния административен съд в 14-дневен срок от обнародването му в „Държавен вестник“.

Министър-председател: Бойко Борисов

За главен секретар на Министерския съвет: Галина Маринска