Закон за изменение и допълнение на Закона за нотариусите и нотариалната дейност

УК АЗ №61

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за нотариусите и нотариалната дейност, приет от XXXIX Народно събрание на 13 февруари 2003 г.

Издаден в София на 19 февруари 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за нотариусите и нотариалната дейност (обн., ДВ, бр. 104 от 1996 г.; изм. и доп., бр. 117 , 118 и 123 от 1997 г., бр. 24 от 1998 г. и бр. 69 от 1999 г.) § 1. В чл. 2, ал. 1 изречение второ се отменя. § 2. В чл. 4 се създават ал. 3 и 4: „(3) За подпомагане дейността на Нотариалната камара и на нотариусите в съдебния район на всеки апелативен съд се създават нотариални колегии. За София-град се създава отделна колегия.

(4) Статутът и функциите на нотариалните колегии се определят в устава на Нотариалната камара." § 3. В чл. 8, ал. 1 т.2 и 3 се изменят така: „2. придобило е юридическа правоспособност по Закона за съдебната власт; 3. има тригодишен стаж;". § 4. В чл. 10 се правят следните изменения и допълнения: 1. В наименованието накрая се поставя точка и се добавя „Насрочване на конкурс".

2. В ал. 2: а) изречение първо се изменя така: „Вакантните места за нотариуси се заемат въз основа на конкурс, насрочен със заповед на министъра на правосъдието."; б) в изречение второ думите „7-дневен" се заменят с „14-дневен"; в) създава се изречение трето: „Министърът на правосъдието може да насрочи конкурс и по предложение на Съвета на нотариусите."

3. Създава се ал. 5: „(5) Министърът на правосъдието разрешава преместване на вписан в регистъра на Нотариалната камара нотариус в друг съдебен район." § 5. В чл. 11 се правят следните изменения: 1. Алинея 1 се изменя така: „(1) В едномесечен срок от обнародването на заповедта по чл. 10, ал. 2 кандидатите подават писмено заявление до министъра на правосъдието за участие в конкурса. Заявлението съдържа името, единния граждански номер, адреса и упражняваната професия, както и поредността на съдебните райони, за които кандидатства. В един конкурс кандидатът може да посочва до три съдебни района."

2. В ал. 3, изречение първо думата „открити" се заличава. § 6. В чл. 12 се правят следните изменения: 1. В ал. 1 думите „министъра на правосъдието и правната евроинтеграция" се заменят с „министъра на правосъдието след съгласуване със Съвета на нотариусите".

2. Алинеи 2, 3 и 4 се изменят така: „(2) Конкурсът се провежда от комисия в състав: председател — представител на Министерството на правосъдието, определен от министъра на правосъдието, и членове: съдия от Върховния касационен съд, определен от председателя на Върховния касационен съд, двама нотариуси, определени от Съвета на нотариусите, и хабилитиран преподавател по гражданскоправни науки, определен от министъра на правосъдието.

(3) Комисията по ал. 2 изпраща протокола с резултатите от конкурса на министъра на правосъдието, който в 14-дневен срок издава заповед за вписване в регистъра на Нотариалната камара на класиралия се в съответния район кандидат.

(4) Заповедта по ал. 3 се обявява на кандидатите за съответния район и на Съвета на нотариусите и може да се обжалва по реда на Закона за Върховния административен съд." § 7. В чл. 13 ал. 2 и 3 се изменят така: „(2) Нотариалната кантора трябва да има две или повече функционално свързани помещения, в които задължително се помещават канцеларията на нотариуса и служебният му архив.

(3) Нотариусът може да има само една нотариална кантора в своя район на действие. Кантората трябва да отговаря на условия, които гарантират съхраняването на архива и точното изпълнение на професионалните задължения на нотариуса." § 8. В чл. 14 се правят следните изменения и допълнения: 1. В ал. 2 т.3 се изменя така: „3. да се посочи адресът на нотариалната кантора и да са изпълнени изискванията на чл. 13, ал. 2 и 3;".

2. В ал. 4, изречение първо думата „едномесечен" се заменя с „двумесечен" и изречение трето се отменя.

3. Създава се ал. 5: „(5) В едномесечен срок от постъпване на искането за вписване в регистъра Съветът на нотариусите извършва проверка на нотариалната кантора на кандидата с оглед спазване изискванията на чл. 13, ал. 2 и 3. За констатациите от проверката се съставя протокол, който се прилага служебно към искането." § 9. В чл. 16 се правят следните допълнения: 1. В ал. 1: а) в т.5 след думата „застрахователя" се поставя запетая и се добавя „както и размера на застрахователната сума"; б) създава се т. 6: „6. обстоятелствата по чл. 41, 42 и 46."

2. В ал. 2 след думата „длъжни" се добавя „в 7-дневен срок". § 10. В чл. 17 се правят следните изменения и допълнения: 1. Досегашният текст става ал. 1.

2. Създава се ал. 2: „(2) При задържане на нотариус или при привличането му като обвиняем за престъпление от общ характер се уведомяват министърът на правосъдието и Съветът на нотариусите." § 11. В чл. 19 думите „както и да иска преписи от книжа и да получава сведения с предимство" се заменят с „както и да иска копия, преписи и документи и да получава сведения и удостоверения с предимство". § 12. В чл. 25 се правят следните изменения и допълнения: 1. Създава се нова ал. 4: „(4) Актовете, подлежащи на вписване в друг съдебен район, се изпращат в службите по вписванията служебно от съдията по вписванията. Разходите по изпращането им са за сметка на страните."

2. Досегашната ал. 4 става ал. 5.

3. Създава се ал. 6: „(6) При извършване на разпоредителни сделки страните са длъжни да представят пред нотариуса декларация за гражданство и гражданско състояние по образец, утвърден от министъра на правосъдието." § 13. В чл. 28 се правят следните изменения и допълнения: 1. В ал. 1, изречение второ думите „министъра на правосъдието и правната евроинтеграция" се заменят с „министъра на правосъдието след съгласуване със Съвета на нотариусите".

2. Създава се нова ал. 2: „(2) Служебният архив съдържа: 1. нотариални регистри и книги; 2. нотариални дела; 3. други документи; 4. печат на нотариуса."

3. Досегашната ал. 2 става ал. 3 и се изменя така: „(3) Изнасянето на дела и документи от служебния архив на нотариуса извън нотариалната кантора се извършва само въз основа на писмено разпореждане (определение, разпореждане, заповед) на съдия или прокурор. Преписите се предават срещу подпис на изрично и поименно посочено в разпореждането длъжностно лице."

4. Създават се ал. 4 и 5: „(4) Оригиналите на съхраняваните в служебния архив документи могат да се изнасят извън нотариалната кантора в случаите на изрично разпореждане по ал. 3 лично от нотариуса, като експертиза може да се извършва само в негово присъствие.

(5) Печатът на нотариуса може да бъде изземван или запечатване на кантората може да се извърши само ако нотариусът е загубил правоспособност." § 14. Създава се чл. 28а: „Нотариални регистри и книги Чл. 28а. (1) Всеки нотариус води: 1. общ регистър; 2. азбучен указател; 3. регистър за вписване на предаването за пазене, връщането и обявяването на саморъчните завещания, както и приемането и връщането на предадени за съхраняване документи и книжа; 4. книга, образувана от нотариалните и други актове и документи, които подлежат на вписване; 5. книга, образувана от нотариални завещания и актове за отмяна на завещания; 6. книга за нотариалните покани, протестите, констативните протоколи и преписите от документи с удостоверено съдържание; 7. разносна книга.

(2) Общият регистър по ал. 1, т. 1 и книгите по ал. 1, т.6 и 7 се пазят 10 години, като при изтичането на срока подлежат на унищожаване след съгласуване със съответния държавен архив.

(3) Азбучният указател по ал. 1, т. 2, регистърът по ал. 1, т.3 и книгите по ал. 1, т.4 и 5 се пазят 100 години, като при изтичането на срока подлежат на предаване за постоянно съхраняване в съответния държавен архив.

(4) Справки по нотариалните дела се дават само на страните, на техните правоприемници, както и на представителите им по закон или по упълномощаване. Когато пълномощникът не е адвокат, той трябва да е упълномощен изрично с нотариално заверено пълномощно." § 15. В чл. 30 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Нотариусът е длъжен в 7-дневен срок от сключването на договора по ал. 1 да представи в Нотариалната камара копие от застрахователната полица." § 16. В чл. 34 се правят следните изменения и допълнения: 1. Наименованието се изменя така: „Професионална етика и квалификация".

2. В ал. 1 накрая се добавя „съгласно устава на Нотариалната камара."

3. В ал. 2 думите „стажант-нотариуса" се заменят с „както". § 17. В чл. 34а изречение второ се изменя така: „В тези случаи нотариусите водят самостоятелен архив." § 18. Създава се чл. 34б: „Преместване на нотариус Чл. 34б. (1) Нотариус може да бъде преместен поради важни причини в друг район на действие въз основа на негово мотивирано заявление до министъра на правосъдието при открито място по чл. 10.

(2) Министърът на правосъдието се произнася в 14-дневен срок от постъпване на заявлението по ал. 1. Заповедта се съобщава на нотариуса и на Съвета на нотариусите по реда на Гражданския процесуален кодекс.

(3) Заповедта за преместване може да се обжалва от Съвета на нотариусите по реда на Закона за Върховния административен съд, ако преместването е станало в нарушение на законовите изисквания. Отказът за преместване може да се обжалва от нотариуса по реда на Закона за Върховния административен съд.

(4) При преместването на нотариус се прилагат чл. 13, 14, 16, 36 и 38." § 19. В чл. 35 се създава т. 4: „4. при налагане на дисциплинарно наказание по чл. 75, ал. 1, т. 4. " § 20. В чл. 36, ал. 3 думите „министъра на правосъдието и правната евроинтеграция" се заменят с „министъра на правосъдието след съгласуване със Съвета на нотариусите". § 21. В чл. 37 се правят следните изменения: 1. В ал. 1, т. 1 думата „прекратяване" се заменя със „загубване".

2. Алинея 3 се изменя така: „(3) Съветът на нотариусите в тридневен срок от заличаването уведомява министъра на правосъдието, който може да насрочи конкурс, ако са налице предпоставките по чл. 10." § 22. В чл. 40 се правят следните изменения и допълнения: 1. Алинея 1 се изменя така: „(1) Помощник-нотариусът може да извършва съгласно указанията на нотариуса всички действия от неговата компетентност, с изключение на: 1. актовете, с които се учредяват, прехвърлят, изменят или прекратяват вещни права върху недвижими имоти; 2. актовете, с които се признава правото на собственост или ограничени вещни права върху недвижими имоти; 3. актовете за нотариално завещание и за отмяна на нотариално завещание; 4. актовете, с които се учредяват или заличават ипотеки."

2. Създава се ал. 5: „(5) Отношенията между нотариуса и помощник-нотариуса се уреждат с договор." § 23. В чл. 41 се правят следните изменения: 1. В ал. 1 думите „или повече помощник-нотариуси" се заменят с „помощник-нотариус".

2. Алинея 2 се изменя така: „(2) Министърът на правосъдието издава заповед за вписване на помощник-нотариуса в регистъра на Нотариалната камара въз основа на писмено заявление от нотариуса, приподпи-сано от кандидата. Към заявлението се прилагат документите по чл. 11, ал. 2. В заявлението може да се посочи и срок." § 24. В глава втора „Нотариус" раздел V „Стажант-нотариус" с чл. 43-45 се отменя. § 25. В чл. 46 се правят следните изменения и допълнения: 1. В наименованието накрая се поставя точка и се добавя „Придобиване на правоспособност за заместване".

2. В ал. 1, изречение първо думите „по чл. 8, ал. 2" се заменят с „по чл. 8, ал. 1, т.3 и е положил изпит".

3. Създава се нова ал. 2: „(2) Нотариусът и кандидатът за помощник-нотариус по заместване подават писмено заявление до министъра на правосъдието, като прилагат документите по чл. 11, ал. 2. В заявлението се посочва срокът на заместването, който не може да бъде по-дълъг от две години, считано от вписването в регистъра."

4. Създават се ал. 3, 4, 5 и 6: „(3) Кандидатът за помощник-нотариус по заместване полага изпит при условия и по ред, определени с наредба на министъра на правосъдието след съгласуване със Съвета на нотариусите.

(4) Изпитът по ал. 3 се провежда от комисия в състав: представител на Министерството на правосъдието, определен от министъра на правосъдието, един нотариус и един инспектор-но-тариус, определени от Съвета на нотариусите.

(5) Комисията по ал. 4 представя протокола с резултата от изпита на министъра на правосъдието, който в 7-дневен срок издава заповед за вписване в регистъра на Нотариалната камара.

(6) Заповедта по ал. 5 се обявява на кандидата и на Съвета на нотариусите и може да се обжалва по реда на Закона за Върховния административен съд."

4. Досегашната ал. 2 става ал. 7.

§ 26. В чл. 47 се създава ал. 4: „(4) Срокът на заместването по ал. 1 не може да бъде по-дълъг от две години считано от сключването на договора." § 27. В чл. 57 се правят следните изменения и допълнения: 1. В т.3 думите „по чл. 30" се заменят с „по чл. 30, ал. 1".

2. Създава се нова т. 10: „10. взема решения за придобиване и отчуждаване на недвижими имоти и вещни права върху тях;".

3. Досегашната т. 10 става т. 11. § 28. В чл. 58 се правят следните изменения и допълнения: 1. Създава се нова ал. 2: „(2) Когато при избор по чл. 57, т. 2 се премине към следващо гласуване, за избрани се считат кандидатите, които са получили най-много гласове. При равенство на гласовете за избран се смята кандидатът с по-голям юридически стаж по чл. 8, ал. 2.

2. Досегашната ал. 2 става ал. 3.

§ 29. В чл. 62 ал. 3 се изменя така: „(3) За член на Съвета на нотариусите може да бъде избран член на Нотариалната камара, който: 1. има най-малко двегодишен стаж като нотариус; 2. не е бил избиран за член на този орган повече от два последователни мандата." § 30. В чл. 65 се правят следните изменения и допълнения: 1. Досегашният текст става ал. 1 и в нея т. 7 се отменя, а в т.9 думите „стажанти и служители" се заменят с „както и служители".

2. Създава се ал. 2: „(2) Съветът на нотариусите уведомява министъра на правосъдието за резултатите от проверките по ал. 1, т. 8. " § 31. В чл. 67, ал. 2, т. 2 думите „стопанисва и се разпорежда с" се заменят с „и стопанисва". § 32. В чл. 69 се правят следните изменения и допълнения: 1. Досегашният текст става ал. 1 и в нея изречение второ се отменя.

2. Създава се ал. 2: „(2) За член на Контролния съвет може да бъде избран член на Нотариалната камара, който: 1. има най-малко двегодишен стаж като нотариус; 2. не е бил избиран за член на този орган повече от два последователни мандата." § 33. В чл. 71 ал. 2 се изменя така: „(2) За член на дисциплинарната комисия може да бъде избран член на Нотариалната камара, който: 1. има най-малко двегодишен стаж като нотариус; 2. не е бил избиран за член на този орган повече от два последователни мандата." § 34. В чл. 74 ал. 2 се отменя. § 35. Член 75 се изменя така: „Дисциплинарни наказания Чл. 75. (1) Дисциплинарните наказания са: 1. порицание; 2.глоба от 100 до 1000 лв.; 3. предупреждение за лишаване от правоспособност; 4. лишаване от правоспособност за срок от 3 месеца до 5 години.

(2) Глобата по ал. 1, т. 2 се събира в полза на Нотариалната камара." § 36. В чл. 76 се правят следните изменения и допълнения: 1. Досегашният текст става ал. 1 и в нея думите „не по-късно от една година" се заменят с „не по-късно от две години".

2. Създава се ал. 2: „(2) Дисциплинарното нарушение са смята за открито от момента, в който органът по чл. 77, ал. 1 е узнал за нарушението. В случай, че узнаването е станало по повод на подадена жалба или сигнал, органът по чл. 77, ал. 1 е длъжен в тримесечен срок да образува дисциплинарно производство, ако прецени, че е налице дисциплинарно нарушение." § 37. В чл. 77, ал. 1 думите „по искане" се заменят с „по предложение". § 38. В чл. 79 се правят следните изменения и допълнения: 1. Създава се нова ал. 3: „(3) Решението за налагане на дисциплинарно наказание по чл. 75, ал. 1, т. 4 се взема с мнозинство от две трети от членовете на дисциплинарната комисия. При липса на квалифицирано мнозинство решението се взема по реда на ал. 2.

2. Досегашната ал. 3 става ал. 4 и в нея думите „Дисциплинарният състав" се заменят с „Дисциплинарната комисия".

3. Създава се ал. 5: „(5) Решението по ал. 2 се съобщава на нотариуса, на Съвета на нотариусите и на министъра на правосъдието по реда на Гражданския процесуален кодекс. Министърът на правосъдието определя със заповед служебното лице, което да удостоверява връчването или получаването на съобщението." § 39. Член 80 се изменя така: „Обжалване и влизане в сила на решението Чл. 80. (1) Решението на дисциплинарната комисия може да се обжалва от нотариуса, от Съвета на нотариусите и от министъра на правосъдието пред Върховния касационен съд в 14-дневен срок от съобщението.

(2) Министърът на правосъдието може да обжалва решението на дисциплинарната комисия и когато дисциплинарното производство е образувано служебно по решение на Съвета на нотариусите.

(3) Върховният касационен съд разглежда жалбата по същество в състав от трима съдии. Решението подлежи на касационно обжалване пред 5-членен състав." § 40. Създава се чл. 80а: „Заличаване на дисциплинарното наказание Чл. 80а. Дисциплинарното наказание се заличава, ако от налагането му са изтекли: 1. една година — за наказанието по чл. 75, ал. 1, т. 1; 2. две години, считано от плащането или принудителното събиране на глобата по чл. 75, ал. 1, т. 2; 3. три години, считано от налагане на наказанието по чл. 75, ал. 1, т. 3; 4. пет години, считано от изтичане на срока на наказанието по чл. 75, ал. 1, т. 4. " § 41. Създава се глава пета „а" „Контрол върху дейността на нотариуса" с чл. 80б и 80в: „Глава пета „а"

КОНТРОЛ ВЪРХУ ДЕЙНОСТТА НА НОТАРИУСА

Форма на контрол Чл. 80б. (1) Министърът на правосъдието упражнява контрол върху дейността на всеки нотариус за изпълнение на закона и устава на Нотариалната камара.

(2) Проверка на дейността по ал. 1 се назначава със заповед на министъра на правосъдието по служебен почин, по повод на сигнал или жалба на заинтересувано лице, както и по предложение на Съвета на нотариусите. Заповедта не подлежи на обжалване.

(3) За констатациите от проверките по ал. 2 се съставя протокол, като копие от него се изпраща и на Съвета на нотариусите.

Статут на инспектор-нотариусите Чл. 80в.(1) За осъществяване на своите правомощия по чл. 80б министърът на правосъдието се подпомага от инспектор-нотариуси по списък, предложен от нотариалните колегии и утвърден от Съвета на нотариусите.

(2) За инспектор-нотариуси се предлагат членове на Нотариалната камара с повече от 10 години общ юридически стаж, от който три години като нотариус.

(3) Инспектор-нотариусите по ал. 2 се избират от общото събрание на съответната нотариална колегия за срок три години. Решението се взема с мнозинство от повече от половината от присъстващите членове. Общият брой на инспек-тор-нотариусите не може да бъде по-малък от 10.

(4) След избора по ал. 3 Съветът на нотариусите изготвя списъка на инспектор-нотариусите и го представя на министъра на правосъдието." § 42. Член 83 се изменя така: „Органи на местната администрация Чл. 83. Когато в населеното място няма нотариус или районен съд, кметът на населеното място, което не е общински център, а ако е общински център — кметът, заместник-кметът, секретарят на общината, както и кметският наместник удостоверяват подписите на частни документи, които са едностранни актове и не подлежат на вписване, както и верността на преписи и извлечения от документи и книжа." § 43. В чл. 84 се създава изречение второ: „Подписите на чужди граждани се заверяват само ако документът е предназначен да произведе действието си в Република България." § 44. В чл. 89 се създава ал. 4: „(4) При погрешно определен материален интерес и събрани такси действително дължимите такси се събират на основание на подписана от нотариуса сметка, изготвена в срок 7 дни от откриването на грешката." § 45. В чл. 96, ал. 1 след думата „прехвърляне" се добавя „и удостоверяване на". § 46. Навсякъде в закона думите „министърът на правосъдието и правната евроинтеграция", „министъра на правосъдието и правната евроинтеграция" и „Министерството на правосъдието и правната евроинтеграция" се заменят съответно с „министърът на правосъдието", „министъра на правосъдието" и „Министерството на правосъдието". § 47. Навсякъде в закона думите „стажант-нотариус", „или стажант-нотариус", „стажант-нотариуса", „стажант-нотариусите", „и на ста-жант-нотариусите" и „и на стажант-нотариуса" се заличават.

Преходни и заключителни разпоредби § 48. Органите на Нотариалната камара извършват дейността си до следващото редовно изборно общо събрание. § 49. Заварените стажант-нотариуси довършват стажа си и полагат теоретико-практичес-ки изпит по досегашния ред, като при прослужени 3 месеца имат право да се явят на теоре-тико-практически изпит. § 50. (1) В 6-месечен срок от влизането в сила на закона нотариусите са длъжни да изпълнят изискванията на чл. 41, ал. 1, като прекратяват договорните отношения с помощник-нотариусите с 30-дневно предизвестие.

(2) В случаите по ал. 1 нотариусът уведомява Съвета на нотариусите. За заличаването на помощник-нотариусите се прилага съответно чл. 42, ал. 2.

§ 51. В 6-месечен срок от влизането в сила на закона нотариусите са длъжни да приведат нотариалните си кантори в съответствие с изискванията на чл. 13.

Законът е приет от XXXIX Народно събрание на 13 февруари 2003 г. и е подпечатан с официалния печат на Народното събрание.

Председател на Народното събрание: Огнян Герджиков