Постановление № 45 от 2 март 2017 г. за одобряване на допълнителни разходи/трансфери за 2017 г.

ПОСТАНОВЛЕНИЕ № 45 ОТ 2 МАРТ 2017 Г. за одобряване на допълнителни разходи/трансфери за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2017 г. в общ размер 11 260 000 лв., както следва: 1. по бюджета на Комисията за защита на конкуренцията за 2017 г. за изплащане на изискуеми парични задължения по предявени изпълнителни листове – 130 000 лв.; 2. по бюджета на Министерския съвет за 2017 г. средства в общ размер 330 000 лв., разпределени, както следва: а) за основен ремонт на помещения в сградата на Софийската духовна семинария „Св. Иван Рилски“ – 100 000 лв.; б) за довършителни строителни дейности на храм „Рождество Христово“, гр. Гоце Делчев – 150 000 лв.; в) за основен ремонт в административната сграда на Софийската Света митрополия – 80 000 лв.; 3. по бюджета на Министерството на културата за 2017 г. за ремонт на Народния театър „Иван Вазов“ – 1 500 000 лв.; 4. чрез бюджета на Министерството на науката и образованието – трансфери в общ размер 2 800 000 лв., разпределени, както следва: а) за Пловдивския университет „Паисий Хилендарски“ за изграждане на студентско общежитие и извършване на ремонт на сградата на Химическия факултет – 2 600 000 лв.; б) за Националната академия за театрално и филмово изкуство „Кръстю Сарафов“ за капиталови разходи за наемането и приспособяването на помещения, необходими за провеждане на учебната дейност на студентите по време на ремонтните дейности на сградата на висшето училище – 200 000 лв.; 5. по бюджета на Министерството на младежта и спорта за строително-монтажни работи за затревяване и осветление на стадион „Огоста“ в гр. Монтана – 1 000 000 лв.; 6. по бюджета на Българската телеграфна агенция за изграждане на Национален мултимедиен информационен център – 500 000 лв.; 7. по бюджета на Министерството на отбраната за 2017 г. за доставка на горива за нуждите на Българската армия – 5 000 000 лв.

(2) Средствата по чл. 1, ал. 1, т. 2 и 3 да се осигурят за сметка на предвидените средства по централния бюджет за 2017 г.

(3) Средствата по чл. 1, ал. 1, т. 1 и т. 4 – 7 да се осигурят за сметка на преструктуриране на разходите и/или трансферите по централния бюджет за 2017 г.

Чл. 2. Със сумата по чл. 1, ал. 1, т. 1 да се увеличат показателите по чл. 34, ал. 2 от Закона за държавния бюджет на Република България за 2017 г.

Чл. 3. Със сумата по чл. 1, ал. 1, т. 2 да се увеличат разходите по бюджета на Министерския съвет за 2017 г. по „Политика в областта на правото на вероизповедание“, бюджетна програма „Вероизповедания“, и показателите по чл. 6, ал. 3 от Закона за държавния бюджет на Република България за 2017 г.

Чл. 4. Със сумата по чл. 1, ал. 1, т. 3 да се увеличат разходите по бюджета на Министерството на културата за 2017 г. по „Политика в областта на създаване и популяризиране на съвременно изкуство в страната и в чужбина и достъп до качествено художествено образование“, бюджетна програма „Сценични изкуства“, и показателите по чл. 17, ал. 3 от Закона за държавния бюджет на Република България за 2017 г.

Чл. 5. Със сумата по чл. 1, ал. 1, т. 5 да се увеличат разходите по „Политика в областта на привеждането на спортните обекти и съоръжения във вид, отговарящ на съвременните международни стандарти“, бюджетна програма „Спортни обекти и съоръжения“, по бюджета на Министерството на младежта и спорта за 2017 г. и показателите по чл. 25, ал. 3 от Закона за държавния бюджет на Република България за 2017 г.

Чл. 6. Със сумата по чл. 1, ал. 1, т. 7 да се увеличат разходите по „Политика в областта на отбранителните способности“, бюджетна програма „Подготовка и използване на въоръжените сили“, по бюджета на Министерството на отбраната за 2017 г. и показателите по чл. 11, ал. 3 от Закона за държавния бюджет на Република България за 2017 г.

Чл. 7. Председателят на Комисията за защита на конкуренцията, главният секретар на Министерския съвет, министърът на културата, министърът на образованието и науката, министърът на младежта и спорта, министърът на отбраната и генералният директор на Българската телеграфна агенция да извършат съответните промени по бюджетите си за 2017 г. и да уведомят министъра на финансите.

Чл. 8. Министърът на финансите да извърши съответните промени по централния бюджет за 2017 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Изпълнението на постановлението се възлага на председателя на Комисията за защита на конкуренцията, на главния секретар на Министерския съвет, на министъра на културата, на министъра на образованието и науката, на министъра на младежта и спорта, на министъра на отбраната и на генералния директор на Българската телеграфна агенция. § 3. Постановлението влиза в сила от деня на обнародването му в „Държавен вестник“.

Министър-председател: Огнян Герджиков

Главен секретар на Министерския съвет: Веселин Даков