Постановление № 107 от 28 май 2004 г. за изменение и допълнение на нормативни актове на Министерския съвет

ПОСТАНОВЛЕНИЕ № 107

ОТ 28 МАЙ 2004 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 270 на Министерския съвет от 1999 г. за преобразуване на Българската служба за акредитация към Комитета по стандартизация и метрология в Изпълнителна агенция “Българска служба за акредитация” и за приемане на Устройствен правилник на Изпълнителна агенция “Българска служба за акредитация” (обн., ДВ, бр. 13 от 2000 г.; изм. и доп., бр. 50 и 91 от 2001 г., бр. 112 от 2002 г. и бр. 26 от 2003 г.) се правят следните изменения и допълнения: 1. В чл. 5: а) в ал. 1 думите “от 21 членове” се заличават; б) създава се нова ал. 2: “(2) В Съвета по акредитация участват заинтересуваните от процеса по акредитация институции и организации, организирани в пет групи.”; в) досегашната ал. 2 става ал. 3 и се изменя така: “(3) Съветът по акредитация се състои от: 1. представители на министерствата (по един представител на Министерството на икономиката, Министерството на околната среда и водите, Министерството на отбраната, Министерството на здравеопазването, Министерството на земеделието и горите, Министерството на транспорта и съобщенията, Министерството на труда и социалната политика, Министерството на регионалното развитие и благоустройството и др.); 2. представители на национално представените организации и институции на експерти (по един представител на Държавната агенция по метрология и технически надзор - Главна дирекция “Национален център по метрология”, Българския институт по стандартизация, висшите училища, определен от съвета на ректорите на висшите училища, Българската академия на науките, Асоциацията на българските застрахователи и др.); 3. представители на национално представените организации на производители (по един представител на Българската стопанска камара, Българската търговско-промишлена палата, Съюза на работодателите и др.); 4. по един представител на национално представените организации на потребители; 5. по един представител на национално представените организации на акредитираните от ИА “БСА” лица.”; г) създава се нова ал. 4: “(4) Всяка от петте групи има право на един глас.”; д) досегашните ал. 3, 4, 5 и 6 стават съответно ал. 5, 6, 7 и 8.

2. Създава се допълнителна разпоредба: “§ 1. Национално представена организация по смисъла на това постановление е организация, която представлява интересите на дадена заинтересувана от акредитацията група или съсловие пред държавните институции или международни организации в качеството си на пълноправен член.”

3. В преходните и заключителните разпоредби досегашните § 1, 2 и 3 стават съответно § 2, 3 и 4. § 2. В Устройствения правилник на Изпълнителна агенция “Българска служба за акредитация”, приет с Постановление № 270 на Министерския съвет от 1999 г., се правят следните изменения и допълнения: 1. В чл. 1, ал. 2: а) точка 2 се изменя така: “2. юридически лица (органи) или еднолични търговци по сертификация на продукти, на системи за управление и на персонал;”; б) създава се т. 4: “4. юридически или физически лица, проверяващи по околна среда.”

2. В чл. 2 думите “ул. Триадица № 2” се заменят с “бул. Д-р Г. М. Димитров № 52А, ет. 7”.

3. В чл. 3, ал. 3 се правят следните изменения и допълнения: а) точка 2 се изменя така: “2. оценяване и акредитация на органи по сертификация на продукти, на системи за управление и на персонал;”; б) създава се нова т. 4: “4. оценяване и акредитация на проверяващи по околна среда;”; в) досегашните т. 4 - 9 стават съответно т. 5 - 10.

4. В чл. 4, ал. 1 се правят следните изменения: а) точка 3 се изменя така: “3. издава сертификати за акредитация, с които се удостоверява съответствието на кандидатите с изискванията на съответния стандарт от серията БДС EN 45000, ISO/IEC 17000, БДС EN ISO/IEC 17025, ръководствата на ISO/IEC, ръководствата на Европейската организация за акредитация (EA) и съответните български нормативни актове, както и отнема сертификати в случай на несъответствие с изискванията;”; б) точка 6 се изменя така: “6. осъществява връзки с Европейската организация за акредитация, Международния форум за акредитация (IAF), Международната организация за акредитация на лаборатории (ILAC), както и със сродни организации и институции от други държави и сключва с тях споразумения;”.

5. В чл. 5 се правят следните изменения и допълнения: а) досегашният текст става ал. 1; б) създават се ал. 2 и 3: “(2) Изпълнителният директор на ИА “БСА” не взема решения по чл. 4, ал. 1, т. 3, когато той или неговите съпруг или роднини по права линия - без ограничения, по съребрена линия - до трета степен включително, както и по сватовство - до втора степен включително, са заинтересувани от това решение или когато има със заинтересуваните лица отношения, пораждащи основателни съмнения в неговата безпристрастност.

(3) В случаите по ал. 2 решението по чл. 4, ал. 1, т. 3 се взема от директора на дирекция “Акредитация на лаборатории и органи”.”

6. В чл. 11, ал. 2 т. 1 се изменя така: “1. организира дейността по разработване, приемане и въвеждане на изискванията на процедурите по акредитация и надзор на лаборатории, органи и проверяващи по околна среда от ИА “БСА” на основата на стандартите от серия БДС EN 45000, ISO/IEC 17000, БДС EN ISO/IEC 17025, ръководствата на ISO/IEC, ръководствата на Европейската организация за акредитация (ЕА) и съответните български нормативни актове;”.

7. В чл. 14а ал. 2 се изменя така: “(2) Стойността на паричната или предметната награда не може да надвишава размера на основната заплата на държавния служител.”

8. Навсякъде в устройствения правилник: а) думите “лаборатории и органи” и “лабораториите и органите” се заменят съответно с “лаборатории, органи и проверяващи по околна среда” и “лабораториите, органите и проверяващите по околна среда”; б) думите “процедурите по акредитация на ИА “БСА” се заменят с “процедурата по акредитация на ИА “БСА”.

Заключителна разпоредба § 3. Постановлението влиза в сила един месец след обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров