Закон за допълнение на Закона за интеграция на хората с увреждания

УКАЗ № 408

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за допълнение на Закона за интеграция на хората с увреждания, приет от ХL Народно събрание на 12 декември 2007 г.

Издаден в София на 14 декември 2007 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за допълнение на Закона за интеграция на хората с увреждания (обн., ДВ, бр. 81 от 2004 г.; изм., бр. 28, 88, 94, 103 и 105 от 2005 г., бр.18, 30, 33, 37, 63, 95, 97 и 108 от 2006 г., бр. 31 и 46 от 2007 г.) § 1. В преходните и заключителните разпоредби се създават § 8а и § 8б: “§ 8а. Лицата, регистрирани до влизането в сила на § 14, т. 3 от Закона за медицинските изделия, могат да предоставят медицински изделия, помощни средства, приспособления и съоръжения за хора с увреждания, посочени в списъците по чл. 35а, ал. 1, до 31 декември 2007 г., като получават полагащите се за това средства от Агенцията за хората с увреждания. § 8б. Лицата, регистрирани до влизането в сила на § 14, т. 3 от Закона за медицинските изделия, могат да извършват ремонт на медицински изделия, помощни средства, приспособления и съоръжения за хора с увреждания, посочени в списъците по чл. 35а, ал. 1, до 31 декември 2007 г., както и да получават полагащите се за това средства от Агенцията за хората с увреждания до изтичането на експлотационния им срок.”

Заключителна разпоредба § 2. Законът влиза в сила от 12 юни 2007 г.

Законът е приет от 40-то Народно събрание на 12 декември 2007 г. и е подпечатан с официалния печат на Народното събрание.

Председател на Народното събрание: Георги Пирински