Наредба за изменение на Наредба № 11 от 2005 г. за приемане на ученици в държавни и в общински училища

Наредба за изменение на Наредба № 11 от 2005 г. за приемане на ученици в държавни и в общински училища (обн., ДВ, бр. 29 от 2005 г.; изм., бр. 89 от 2005 г., бр. 74 от 2006 г., бр. 74 от 2007 г., бр. 79 от 2008 г., бр. 73 от 2009 г. и бр. 58 от 2011 г.) § 1. В чл. 17, ал. 1, т. 3 думите „и професионално направление „Производствени технологии – текстил, облекло и кожи“ се заличават. § 2. В чл. 18, ал. 1, т. 5 думите „и професионално направление „Производствени технологии – текстил, облекло и кожи“ се заличават. § 3. Навсякъде в наредбата думите „министъра на образованието, младежта и науката“, „министърът на образованието, младежта и науката“, „Министерството на образованието, младежта и науката“ и „МОМН“ се заменят съответно с „министъра на образованието и науката“, „министърът на образованието и науката“, „Министерството на образованието и науката“ и „МОН“, а думите „Министерството на физическото възпитание и спорта“ – с „Министерството на младежта и спорта“.

Министър: Анелия Клисарова