Наредба за допълнение на Наредба № 29 от 2003 г. за ветеринарно-санитарните изисквания към животновъдните обекти за отглеждане на свине

МИНИСТЕРСТВО

НА ЗЕМЕДЕЛИЕТО И ГОРИТЕ

Наредба за допълнение на Наредба № 29 от 2003 г. за ветеринарно-санитарните изисквания към животновъдните обекти за отглеждане на свине (обн. ДВ, бр. 66 от 2003 г.; изм. и доп., бр. 42 от 2004 г.).

Параграф единствен. В чл. 4 се създава ал. 3: “(3) В предприятието по ал. 2 може да се преработва и месо от едри преживни животни, при условие че: 1. е добито в кланица, регистрирана по реда на чл. 93 от Правилника за прилагане на Закона за ветеринарномедицинската дейност (обн., ДВ, бр. 55 от 2000 г.; изм., бр. 4 от 2001 г.); 2. е транспортирано съгласно изискванията на чл. 74 - 79 от Наредба № 7 от 2002 г. за ветеринарно-санитарните изисквания към животните, предназначени за клане, и при производството и предлагането на пазара на прясно месо (обн., ДВ, бр. 34 от 2002 г.; изм. и доп., бр. 88 от 2004 г.).”

Министър: М. Дикме