Административният съд – Пловдив, на основание чл. 218, ал. 1 ЗУТ съобщава, че е образувано адм.д. № 1353 по описа на съда за 2011 г. по жалба на Иванка Йорданова Янева, Димитър Михайлов Антонов, Ивайло Никифоров Никифоров, Мария Богданова Никифорова, София Сотирова Митева, Веселина Сотирова Митева и Гюлхан Алиева Алиева против Заповед № 11ОА248 от 7.02.2011 г. на кмета на Община Пловдив, с която е одобрен проект за изменение на ПУП – ПУР, ПУП – ПРЗ и РУП на част от кв. 127 по плана на Старинна градска част, гр. Пловдив. В едномесечен срок от деня на обнародване на съобщението заинтересованите лица могат да бъдат конституирани като ответници в съдебното производство чрез подаване на заявление до Административния съд – Пловдив, по адм.д. № 1353/2011, което да съдържа: трите имена и адреса, телефон, факс и електронен адрес, ако има такъв – за българските граждани; трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; номер на делото; акта, който се оспорва, и органа, който го е издал; изявление, че заинтересуваното лице желае да бъде конституирано в производството като ответник; подпис на заявителя. Към заявлението се прилагат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок. Делото е насрочено в открито заседание за 28.09.2011 г. от 9 ч.