Решение № 1016 от 22 декември 2004 г. за изменение и допълнение на Решение № 545 на Министерския съвет от 1998 г. за предоставяне на концесия за подземни природни богатства - медно-пиритни и златосъдържащи руди, чрез добив от находище “Асарел”, Пловдивска област

РЕШЕНИЕ № 1016 ОТ 22 ДЕКЕМВРИ 2004 Г. за изменение и допълнение на Решение № 545 на Министерския съвет от 1998 г. за предоставяне на концесия за подземни природни богатства - медно-пиритни и златосъдържащи руди, чрез добив от находище “Асарел”, Пловдивска област (ДВ, бр. 137 от 1998 г.)

На основание чл. 7, ал. 1 от Закона за концесиите във връзка с чл. 43, ал. 3 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г. и бр. 27 от 2002 г.), МИНИСТЕРСКИЯТ СЪВЕТ

РЕШИ: 1. В наименованието и в текста на решението се правят следните изменения и допълнения: 1.1. Думите “природни” се заличават. 1.

2. Думите “медно-пиритни и златосъдържащи руди” се заменят с “медни руди”. 1.

3. Думите “Пловдивска област” се заменят с “Панагюрище, област Пазарджик”. 1.

4. Думите “технически проект” и “техническия проект” се заменят съответно с “цялостен работен проект” и “цялостния работен проект”. 1.

5. Думите “инженерни проекти” се заменят с “работни проекти”.

2. В т. 5 се правят следните изменения и допълнения: 2. 1. Точка 5.1.4 се отменя.

2.2. Точка 5.1.5 се изменя така: “5.1.5. право на собственост върху производствените и технологичните отпадъци от добива и преработката на медни руди, получени в резултат от дейностите по концесията.” 2.

3. Точка 5.1.11 се отменя. 2.

4. В т. 5.2.18 след думите “да предоставя” се добавя “при поискване”. 2.

5. Точка 5.2.22 се изменя така: “5.2.22. при доказана необходимост от ликвидация или консервация на миннодобивния обект концесионерът да изготви и представи на концедента и на компетентните държавни органи проект за техническа ликвидация или консервация на обекта или на участъци от него; да извърши за своя сметка дейностите по ликвидация или консервация при условия и в срокове, определени в съгласувания проект.” 2.

6. Точка 5.3.5 се отменя.

3. В т. 7 се правят следните изменения и допълнения: 3. 1. Точка 7.1 се изменя така: “7.1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по договора, която за първата година е в размер 10 на сто от очакваното годишно концесионно възнаграждение, а за всяка следваща година до 31 декември 2004 г. - 10 на сто от концесионното възнаграждение за предходната година, и се представя на концедента до 31 януари на текущата година. След 31 декември 2004 г. концесионерът представя безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по договора, в размер 20 на сто от дължимото концесионно възнаграждение за предходната година и която се представя на концедента до 31 януари на текущата година.” 3.

2. Създава се т. 7.5: “7.5. Откриване от страна на концесионера на доверителна банкова сметка, обезпечаваща извършването на дейностите по опазване и възстановяване на околната среда, включително ликвидация и/или консервация на обекта на концесия. Редът за откриване на доверителната банкова сметка, размерът на сумите, които ще се отчисляват ежегодно от концесионера, както и начинът на разходване на натрупаните средства се уреждат в концесионния договор.”

4. В т. 8 се правят следните изменения: 4. 1. Точка 8.2 се изменя така: “8.2. Годишно парично концесионно възнаграждение в размер 1 на сто от стойността на металите, съдържащи се в добитите количества медни руди, изчислена по средноаритметични международни цени на металите на Лондонската метална борса за предходния 6-месечен период на календарната година.” 4.

2. Точки 8.4 и 8.5 се изменят така: “8.4. В случай на извличане и продажба на метали, съдържащи се, но неотчитани в добитите и преработени количества руди, се заплаща концесионно възнаграждение в размер 1 на сто от стойността на металите, съдържащи се в произведените количества концентрати, изчислена по средноаритметични международни цени на металите на Лондонската метална борса за предходния 6-месечен период на календарната година. 8.

5. Определя минимално годишно парично концесионно възнаграждение, формирано като сума от: 8.5.1. едно на сто от стойността на металите, съдържащи се в действително добитите количества руди, определена при условията на т. 8.2; 8.5.2. едно на сто от стойността на металите в недобитите количества руди до 5 500 000 тона със средно съдържание на мед - 0,424 на сто, определена при условията на т. 8.2.”

5. Упълномощава министъра на икономиката в срок един месец от влизането в сила на решението да сключи допълнително споразумение за изменение и допълнение на договора за предоставяне на концесия за медно-пиритни и златосъдържащи руди чрез добив от находище “Асарел” от 23 декември 1998 г., да осъществява контрол по изпълнението на договора, да представлява концедента в правоотношенията, възникнали във връзка с изпълнението му, с изключение на случаите по неговото прекратяване, както и да предявява вземанията на концедента по съдебен ред.

Министър-председател: Симеон Сакскобургготски

Главен секретар на Министерския съвет: Севдалин Мавров