Постановление № 208 от 20 август 2009 г. за предоставяне на допълнителни бюджетни кредити за непредвидени и неотложни разходи, свързани с ликвидиране на последиците от интензивните валежи на 7 август 2009 г. на територията на община Добрич

ПОСТАНОВЛЕНИЕ № 208 ОТ 20 АВГУСТ 2009 Г. за предоставяне на допълнителни бюджетни кредити за непредвидени и неотложни разходи, свързани с ликвидиране на последиците от интензивните валежи на 7 август 2009 г. на територията на община Добрич

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави бюджетни кредити от централния бюджет за 2009 г. в размер 650 000 лв. по бюджета на община Добрич за 2009 г. по реда на чл. 34, ал. 1 от Закона за устройството на държавния бюджет, разпределени съгласно приложението.

Чл. 2. Бюджетните кредити по чл. 1 да се осигурят за сметка на резерва за непредвидени и неотложни разходи в частта за предотвратяване, овладяване и преодоляване на последиците от бедствия по чл. 1, ал. 2, т. 4.2 от Закона за държавния бюджет на Република България за 2009 г.

Чл. 3. Министърът на финансите да извърши налагащите се промени на бюджетните взаимоотношения на община Добрич и централния бюджет за 2009 г.

Заключителни разпоредби § 1. Контролът по изпълнението на дейностите се възлага на областния управител на област Добрич. § 2. Постановлението се приема на основание чл. 11, ал. 4 и чл. 35, ал. 1 от Закона за устройството на държавния бюджет.

Министър-председател: Бойко Борисов

Главен секретар на Министерския съвет: Росен Желязков

Приложение към чл. 1

Разпределение на средствата за община Добрич за преодоляване на последиците от интензивните валежи на 7 август 2009 г. – 650 000 лв. І. За разплащане на непредвидени разходи за спасителни и неотложни аварийни работи: 1. За почистване на наноси и отстраняване на щети по ул. „Ангел Стоянов“ в Добрич – 3286 лв.

2. За почистване на канализационни шахти в Добрич – 2223 лв. ІІ. За неотложни възстановителни работи: 1. За възстановяване проводимостта на речното легло на р. Добричка в участъка от промишлената зона – 12 025 лв.

2. За отстраняване на наноси и тиня в промишлената зона на Добрич – 3180 лв.

3. За възстановяване на хуманитарна гимназия СОУ „Св. св. Кирил и Методий“ в Добрич – 4585 лв.

4. За възстановяване на ОУ „Стефан Караджа“ в Добрич – 4810 лв.

5. За възстановяване на настилка на ул. „Ген. Стефан Попов“ и част от ул. „Ген. Кантарджиев“ в Добрич – 164 580 лв.

6. За възстановяване на Диагностично-консултативния център ІІ – Добрич – 342 129 лв.

7. За профилиране леглото на р. Добричка при жп мост, в участък от 280 м – 113 182 лв.