Наредба за изменение и допълнение на Наредба № 22 от 1998 г. за централен кредитен регистър на банките

Наредба за изменение и допълнение на Наредба № 22 от 1998 г. за централен кредитен регистър на банките (обн., ДВ, бр. 92 от 1998 г.; изм.,бр. 29 от 2004 г.) § 1. В чл. 5, ал. 1 накрая точката става запетая и се добавят думите “включително и за кредитите, дължими към трети лица, които банките обслужват и администратират”. § 2. В чл. 6 се добавя следното изречение: “Дължимите кредити към трети лица, които банките обслужват и администрират, се отчитат условно класифицирани по Наредба № 9 от 2002 г. за оценка и класификация на рисковите експозиции на банките и за формиране на провизии за загуби от обезценка (обн., ДВ, бр. 2 от 2003 г.; изм., бр. 71 от 2003 г., бр. 11 от 2004 г., бр. 37, 62 и 93 от 2005 г. и бр. 19 от 2006 г.).”

Заключителна разпоредба § 3. Тази наредба се издава на основание чл. 36 от Закона за банките, приета е с Решение № 81 от 1 юни 2006 г. на Управителния съвет на Българската народна банка и влиза в сила от 1 август 2006 г.

Управител: Ив. Искров