Постановление № 313 от 20 декември 2002 г. за създаване на Институт по тютюна и тютюневите изделия

ПОСТАНОВЛЕНИЕ № 313 ОТ 20 ДЕКЕМВРИ 2002 Г. за създаване на Институт по тютюна и тютюневите изделия

МИНИСТЕРСКИЯТ СЪВЕТ ПОСТАНОВИ: Чл. 1. (1) Създава Институт по тютюна и тютюневите изделия като юридическо лице по чл. 60 от Закона за администрацията към министъра на земеделието и горите със седалище с. Марково, област Пловдив.

(2) Институтът е национален център за комплексни изследвания с фундаментален и приложен характер в областта на селекцията на нови сортове тютюн, сортоподдържането, семепроизводството за осигуряване производството на тютюнева суровина, предназначени да обслужват изпълнението на Националната стратегия по тютюнопроизводството.

Чл. 2. (1) Материалните и нематериалните активи, обособени в имуществото на закрития Институт по тютюна и тютюневите изделия към „Булгартабак-холдинг"-АД, дарени от дружеството на държавата чрез Министерството на земеделието и горите, се предоставят за управление на Института по тютюна и тютюневите изделия.

(2) Издръжката на Института по тютюна и тютюневите изделия се формира от бюджетни средства и приходи от собствена дейност.

(3) Министърът на земеделието и горите одобрява годишния отчет за дейността на Института по тютюна и тютюневите изделия.

Чл. 3. (1) Структурата, функционалните задължения на структурните звена и организацията на дейността на Института по тютюна и тютюневите изделия се определят с устройствен правилник, издаден от министъра на земеделието и горите.

(2) Институтът по тютюна и тютюневите изделия се управлява и представлява от директор, назначен от министъра на земеделието и горите.

Заключителни разпоредби § 1. Министърът на земеделието и горите в срок до два месеца от датата на обнародването на постановлението в „Държавен вестник" да издаде устройствен правилник на Института по тютюна и тютюневите изделия. § 2. Министърът на земеделието и горите в срок един месец от датата на обнародването на постановлението да организира предаването и приемането на имуществото. § 3. В приложение № 2 към чл. 4, ал. 2 от Постановление № 203 на Министерския съвет от 1999 г. за приемане на Устройствен правилник на Министерството на земеделието и горите и за преобразуване и закриване на административни структури към министъра на земеделието и горите (обн., ДВ, бр. 105 от 1999 г.; изм. и доп., бр. 107 от 2000 г., бр. 44 и 88 от 2001 г. и бр. 39 от 2002 г.) се създава т. 18: „18. Институт по тютюна и тютюневите изделия 133." § 4. Постановлението се приема на основание чл. 60 от Закона за администрацията. § 5. Изпълнението на постановлението се възлага на министъра на земеделието и горите. § 6. Постановлението влиза в сила от 1 октомври 2002 г.

Министър-председател: Симеон Сакскобургготски

Главен секретар на Министерския съвет: Севдалин Мавров