Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм.д. № 14/2018 г. по протест на прокурор при Окръжната прокуратура – Монтана, срещу разпоредбите на чл. 46, ал. 1, т. 1, чл. 49, ал. 2 в частта относно „безсрочно“, чл. 73, ал. 1, т. 4 и чл. 93, т. 2 от Наредбата за реда за придобиване, управление и разпореждане с общинско имущество, приета с Решение № 51 от 20.03.2008 г., изменена с Решение № 1179 от 27.01.2015 г., допълнена с Решение № 1246 от 30.04.2015 г., с Решение № 1378 от 23.07.2015 г. и с Решение № 311 от 27.10.2016 г. на Общинския съвет – гр. Монтана.

Конституирани страни по делото са: протестираща страна – прокурор при Окръжната прокуратура – Монтана, ответник – Общинският съвет – гр. Монтана, и служебно конституирана страна – Окръжната прокуратура – Монтана. Административно дело № 14/2018 г. е насрочено за 23.02.2018 г. от 10,30 ч.