Правила за изменение и допълнение на Правилата за условията и реда за прехвърляне на разрешения за ползване на индивидуално определен ограничен ресурс

КОМИСИЯ ЗА РЕГУЛИРАНЕ НА СЪОБЩЕНИЯТА

Правила за изменение и допълнение на Правилата за условията и реда за прехвърляне на разрешения за ползване на индивидуално определен ограничен ресурс (обн., ДВ, бр. 29 от 2008 г.; изм., бр. 19 от 2010 г.) § 1. Член 1 се изменя така: „Чл. 1. С тези правила се определят условията и редът, при които предприятията, осъществяващи електронни съобщения, могат: 1. да прехвърлят издадените им разрешения за ползване на индивидуално определен ограничен ресурс; 2. да прехвърлят част от правата и съответните задължения, включени в разрешения за ползване на индивидуално определен ограничен ресурс – радиочестотен спектър; 3. да отдават под наем индивидуално определен ограничен ресурс – радиочестотен спектър.“ § 2. Член 2 се изменя така: „Чл. 2. (1) Предприятие, на което е издадено разрешение за ползване на индивидуално определен ограничен ресурс, може да прехвърли разрешението или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, както и да отдаде под наем индивидуално определен ограничен ресурс – радиочестотен спектър, само след предварително разрешение от Комисията за регулиране на съобщенията (комисията).

(2) Разрешение за ползване на индивидуално определен ограничен ресурс или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, не могат да се прехвърлят, а индивидуално определен ограничен ресурс – радиочестотен спектър, не можe да се отдава под наем, преди да са изтекли две години от получаването на разрешението чрез конкурс или търг. След изтичането на двугодишния период разрешението за ползване на индивидуално определен ограничен ресурс или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, могат да се прехвърлят на трети лица, а индивидуално определеният ограничен ресурс – радиочестотен спектър, можe да се отдава под наем след предварително разрешение от комисията.“ § 3. Създава се нов чл. 2а: „Чл. 2а. (1) Комисията с решение разрешава прехвърляне на разрешение за ползване на индивидуално определен ограничен ресурс. Със същото решение комисията прекратява действието на разрешението на предприятието праводател и издава ново разрешение на приобретателя.

(2) В случаите по чл. 5, ал. 1, 2, 3 и 4 правата и задълженията по разрешението преминават към приобретателя от момента на вписване в търговския регистър на съответните обстоятелства. Приобретателят е длъжен в 14-дневен срок от вписването в търговския регистър да уведоми комисията за вписване на съответното обстоятелство.

(3) Комисията с решение разрешава прехвърляне на част от правата и съответните задължения, включени в разрешение за ползване на индивидуално определен ограничен ресурс – радиочестотен спектър. Със същото решение комисията изменя разрешението на предприятието праводател и издава ново разрешение на приобретателя или изменя неговото, ако приобретателят е предприятие по смисъла на Закона за електронните съобщения (ЗЕС).

(4) Комисията с решение разрешава отдаването под наем на индивидуално определен ограничен ресурс – радиочестотен спектър. В решението се посочва, че задълженията по разрешението за ползване на индивидуално определен ограничен ресурс – радиочестотен спектър, остават за титуляря на разрешението – наемодател.

(5) Наемателят на индивидуално определен ограничен ресурс – радиочестотен спектър, е длъжен в 14-дневен срок от подписването на договора за наем да уведоми комисията за датата на влизането му в сила.

(6) В срока по ал. 5 предприятията наемодател и наемател на индивидуално определен ограничен ресурс – радиочестотен спектър, уведомяват комисията в случай на предсрочно прекратяване на договора за отдаване под наем.

(7) Комисията разрешава прехвърлянето на разрешение за ползване на индивидуално определен ограничен ресурс или на част от правата и съответните задължения по разрешение за ползване на индивидуално определен ограничен ресурс – радиочестотен спектър, или отдаването на последния под наем при спазване принципите на обективност, равнопоставеност и прозрачност.

(8) Изискванията за даване на разрешение от комисията за прехвърляне на разрешение за ползване на индивидуално определен ограничен ресурс или на част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, както и за отдаване под наем на индивидуално определен ограничен ресурс – радиочестотен спектър, са еднакви за всички лица, желаещи да осъществяват един и същи вид електронни съобщения чрез ползване на индивидуално определен ограничен ресурс.

(9) Издадените от комисията временни разрешения за ползване на индивидуално определен ограничен ресурс – радиочестотен спектър, не могат да се прехвърлят, а индивидуално определеният ограничен ресурс – радиочестотен спектър, предоставен с временно разрешение, не може да се отдава под наем.“ § 4. В чл. 3 ал. 2 се заличава. § 5. В чл. 5, ал. 3 след думите „чрез разделяне“ се добавя „или отделяне“. § 6. Заглавието на глава втора се изменя така: „ПРЕХВЪРЛЯНЕ НА РАЗРЕШЕНИЯ ЗА ПОЛЗВАНЕ НА ИНДИВИДУАЛНО ОПРЕДЕЛЕН ОГРАНИЧЕН РЕСУРС И ПРЕХВЪРЛЯНЕ НА ЧАСТ ОТ ПРАВАТА И СЪОТВЕТНИТЕ ЗАДЪЛЖЕНИЯ, ВКЛЮЧЕНИ В РАЗРЕШЕНИЕ ЗА ПОЛЗВАНЕ НА ИНДИВИДУАЛНО ОПРЕДЕЛЕН ОГРАНИЧЕН РЕСУРС – РАДИОЧЕСТОТЕН СПЕКТЪР, ИЛИ ОТДАВАНЕТО МУ ПОД НАЕМ“. § 7. В чл. 6 се правят следните изменения и допълнения: 1. В ал. 1 след думите „радиочестотен спектър“ се добавя „или да отдаде под наем индивидуално определен ограничен ресурс – радиочестотен спектър“.

2. В ал. 2 се правят следните изменения и допълнения: а) точка 1 се изменя така: „1. идентификационни данни на предприятието, което желае да прехвърли разрешението за ползване на индивидуално определен ограничен ресурс или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, или да отдаде под наем индивидуално определен ограничен ресурс – радиочестотен спектър;“ б) точка 2 се изменя така: „2. идентификационни данни на лицето, което желае да му бъде прехвърлено разрешението за ползване на индивидуално определен ограничен ресурс или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, или същият да му бъде отдаден под наем;“ в) в т. 4 след думите „радиочестотен спектър“ се поставя запетая и се добавя „респективно на отдаването под наем на индивидуално определен ограничен ресурс – радиочестотен спектър“.

3. В ал. 4 се правят следните допълнения: а) в основния текст след думите „прехвърлено разрешение“ се добавя „за ползване на индивидуално определен ограничен ресурс“, а след думите „радиочестотен спектър“ се добавя „или такъв да му бъде отдаден под наем“ и се поставя запетая; б) в т. 4 след думите „или отсрочване на задълженията“ се добавя ново изречение: „Такъв документ не се прилага от предприятие, което желае да му бъде отдаден под наем индивидуално определен ограничен ресурс – радиочестотен спектър.“

4. В ал. 6 след думите „радиочестотен спектър“ се добавя „или му се отдава под наем такъв“. § 8. В чл. 8 се правят следните изменения: 1.След думите „радиочестотен спектър“ се добавя „или отдаването на последния под наем“.

2. В т. 1 и 2 след думата „прехвърлянето“ се добавя „или отдаването под наем“. § 9. В чл. 8а се правят следните изменения: 1.След думите „радиочестотен спектър“ се добавя „или отдаването на последния под наем“.

2. В т. 2 и 4 след думите „прехвърлено разрешение“ се добавя „или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, респективно ще му бъде отдаден под наем индивидуално определен ограничен ресурс – радиочестотен спектър“.

3. В т. 3 след думите „прехвърлено разрешението“ се добавя „или част от правата и съответните задължения, включени в разрешение за ползване на индивидуално определен ограничен ресурс – радиочестотен спектър, респективно ще му бъде отдаден под наем индивидуално определен ограничен ресурс – радиочестотен спектър“. § 10. В чл. 9 се правят следните допълнения: 1. В ал. 1 след думата „разрешението“ се добавя „или да отдаде под наем предоставения му индивидуално определен ограничен ресурс – радиочестотен спектър“.

2. В ал. 1 в т. 1, 2, 3, 4, 5 и 6 след думата „прехвърли“ се добавя „или отдаде под наем“.

3. В ал. 2 след думите „прехвърлянето по ал. 1“ се добавя „и отдаването под наем“.

Заключителна разпоредба § 11. Правилата за изменение и допълнение на Правилата за условията и реда за прехвърляне на разрешения за ползване на индивидуално определен ограничен ресурс са приети с Решение № 1989 от 27 септември 2012 г. на Комисията за регулиране на съобщенията. Решението е прието на основание чл. 122, ал. 1 от Закона за електронните съобщения и влиза в сила от деня на обнародването му в „Държавен вестник“.

За председател: Ирина Романска