Административният съд – Бургас, на основание чл. 188 във връзка с чл. 181 АПК съобщава, че е постъпило оспорване от Окръжна прокуратура – Бургас, против Наредба № 11 за определяне и администриране на местните такси и цени на услуги на територията на община Несебър, влязла в сила на 1.01.2009 г., последно изменение от 10.07.2015 г., в частта на раздел Пети „Такси, събирани от общинската администрация от отдел „УТ“ – чл. 86, в който се утвърждават цени за гаранционни депозити при извършване на работи, свързани с разкопаване на улични и тротоарни настилки и вътрешноквартални пространства, в т.ч. зелени площи, на територията на общината. По оспорването е образувано адм. дело № 850/2016 г., което е насрочено за разглеждане в открито съдебно заседание на 23.06.2016 г. от 10,10 ч.