Решение № 623 от 20 юли 2009 г. за предоставяне на концесия за добив на неметални полезни изкопаеми - индустриални минерали - варовици за флюс - подземни богатства по чл. 2, ал. 1, т. 2 от Закона за подземните богатства, от находище “Караджова чешма”, Димитровград, област Хасково

РЕШЕНИЕ № 623 ОТ 20 ЮЛИ 2009 Г. за предоставяне на концесия за добив на неметални полезни изкопаеми - индустриални минерали - варовици за флюс - подземни богатства по чл. 2, ал. 1, т. 2 от Закона за подземните богатства, от находище “Караджова чешма”, Димитровград, област Хасково

На основание чл. 54, ал. 5 и 6 във връзка с чл. 5, т. 3, чл. 6, ал. 3 и чл. 29 от Закона за подземните богатства (ЗПБ)

МИНИСТЕРСКИЯТ СЪВЕТ

РЕШИ: 1. Предоставя концесия за добив с предмет експлоатация на подземни богатства по чл. 2, ал. 1, т. 2 ЗПБ - неметални полезни изкопаеми - индустриални минерали - варовици за флюс, представляващи изключителна държавна собственост от находище “Караджова чешма”, Димитровград, област Хасково, който се извършва със средства на концесионера и на негов риск. Площта, покриваща находището, е с размер 0,042 кв. км и е индивидуализирана с координатите на точки на контура на запасите и ресурсите с номера от № 1 до № 13 съгласно координатен регистър в координатна система “1970 г.”.

2. Определя концесионна площ с размер 0,064 кв. км, включваща площта, покриваща находище “Караджова чешма”, и необходимите площи за осъществяване на дейността по концесията. Концесионната площ е индивидуализирана с координатите на точки от № 1 до № 7 в координатна система “1970 г.” съгласно приложението.

3. Концесионерът няма право да извършва търсене, проучване и добив на подземни богатства в предоставената му допълнителна площ, освен ако не получи специално разрешение или концесия за това при условията и по реда на действащото законодателство.

4. Определя срок на концесията 15 години.

5. Определя за концесионер “СТРОЙКО - 2000” - ЕООД - титуляр на Удостоверение за търговско откритие № 0309 от 21 май 2008 г., издадено от министъра на околната среда и водите.

6. Концесията да се осъществява при следните условия: 6. 1. При експлоатацията на подземните богатства да се спазват нормативните изисквания, свързани с опазването на земните недра, околната среда, водите, защитените със закон територии и обекти, правата върху земите - държавен горски фонд, и земеделските земи, културните и историческите паметници, националната сигурност, отбраната на страната и обществения ред. 6.

2. Правата и задълженията по концесията да не се прехвърлят на трети лица освен с писмено съгласие на концедента при условията на чл. 25 ЗПБ. 6.

3. Добивът на подземното богатство по т. 1 започва след съгласуване с министъра на икономиката и енергетиката и с министъра на околната среда и водите на цялостен работен проект за добив и първична преработка, както и след влязло в сила положително решение по оценка на въздействието върху околната среда (или решение да не се извършва ОВОС), оценка за съвместимост съгласно чл. 31 от Закона за биологичното разнообразие по реда на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на защитените зони и след утвърждаване от министъра на околната среда и водите на план за управление на отпадъците. 6.

4. Всички дейности по предоставената концесия се извършват в съответствие с установените в страната технически и технологични стандарти. 6.

5. Концесионерът да не разкрива и да не предоставя на трети лица придобитата геоложка и техническа документация и информация, свързана с обекта на концесия, без изрично писмено съгласие от министъра на икономиката и енергетиката. 6.

6. Добивът се извършва със средства, осигурени от концесионера, и на негов риск. 6.

7. За осъществяване на правата и изпълнение на задълженията по концесията не се изискват задължителни подобрения в находището.

7. Определя основни права и задължения по концесията, както следва: 7.1. Основни права на концесионера: 7.1.1. да добива подземни богатства от находището по т. 1; 7.1.2. право на собственост върху добитите за срока на концесията подземни богатства, за които е предоставена концесията; 7.1.3. да извършва за своя сметка всички необходими дейности, свързани с добива, включително допроучване в границите на находището, складиране, преработка, транспорт и продажба на подземните богатства, за които е предоставена концесията; 7.1.4. да складира отпадъците от добива и преработката на подземното богатство въз основа на проекти, съгласувани с министъра на икономиката и енергетиката и с министъра на околната среда и водите; 7.1.5. с допълнително споразумение към концесионния договор да получи право да допроучи и за срока на концесията да добива полезни изкопаеми от минните отпадъци, получени в резултат на дейностите по концесията. 7.

2. Основни задължения на концесионера: 7.2.1. да проведе процедура по ОВОС по реда на глава шеста, раздел III от Закона за опазване на околната среда на инвестиционното предложение за добив от находище “Караджова чешма”, както и на оценка за съвместимост в съответствие с чл. 31 от Закона за биологичното разнообразие; 7.2.2. да извършва добива на подземните богатства по т. 1, като: 7.2.2. 1. изпълнява съгласуваните цялостен работен проект и годишни работни проекти за добив и първична преработка; 7.2.2. 2. прилага методи, технологии и системи, ограничаващи отрицателното въздействие върху земните недра и околната среда; 7.2.2. 3. извлича оптимално запасите и ресурсите при добива им от земните недра и съдържащите се в тях полезни компоненти при първичната им преработка; 7.2.2. 4. спазва изискванията за депониране и съхраняване на почвените материали и минните отпадъци; 7.2.2. 5. осигури опазването и възстановяването на околната среда, безопасността и здравето на работещите, както и опазването на паметниците на културата; 7.2.3. да внася концесионно плащане при условия и в срокове, определени в концесионния договор; 7.2.4. да извърши инвестиции за първия 5-годишен период от срока на концесията в размер не по-малък от 48 250 лв.; 7.2.5. да изработи и съгласува с компетентните държавни органи при условия, по ред и в срокове, определени в концесионния договор: 7.2.5. 1. цялостен работен проект за добив и първична преработка; 7.2.5. 2. изменения и допълнения на цялостния работен проект за добив и първична преработка - при възникнала необходимост от това; 7.2.5. 3. годишни работни проекти за добив и първична преработка; 7.2.5. 4. цялостен работен проект за ликвидация или консервация на миннодобивния обект и рекултивация на засегнатите земи; 7.2.5. 5. годишни работни проекти за ликвидация и/или консервация на миннодобивния обект и рекултивация на засегнатите земи; 7.2.6. да уведомява концедента и компетентните държавни органи при условия и по ред, определени в концесионния договор, за всяко обстоятелство, което може да създаде опасност за националната сигурност и отбраната на страната, за околната среда, за безопасността и здравето на населението, както и от разрушаване или увреждане на паметници на културата; 7.2.7. при условия и по ред, определени в концесионния договор, да спре изпълнението на всички или на част от дейностите по концесията, както и да приеме и да търпи трети лица да добиват подземни богатства от предоставения обект; 7.2.8. да съставя и да води пълна и подробна геоложка и техническа документация за дейностите по концесията и да я предоставя за проверка в съответствие с условията на сключения договор; 7.2.9. да представя при условия, по ред и в срокове, определени в концесионния договор: 7.2.9. 1. тримесечни отчети за добитите количества варовици, реализираните сделки и среднопретеглените продажни цени по оперативни данни за съответния период; 7.2.9. 2. окончателен годишен отчет за добитите количества варовици, реализираните сделки и среднопретеглените продажни цени за съответната година; 7.2.9. 3. отчет за изпълнението на съответния годишен работен проект за добив и първична преработка и изменението на запасите и ресурсите през изтеклата година; 7.2.9. 4. доклад за остатъчните запаси в находището при доказана необходимост от ликвидация на миннодобивния обект и рекултивация на засегнатите земи; 7.2.10. да осигурява пълен достъп до концесионния обект, съоръженията и документацията, свързани с дейностите по концесията, на оправомощени органи и/или лица; 7.2.11. да извърши техническа ликвидация и рекултивация за своя сметка при условия и в срокове, определени в одобрения проект за ликвидация или консервация на миннодобивния обект и рекултивация на засегнатите земи; 7.2.12. при прекратяване на концесионния договор да предаде държането на находището по т. 1 при условия и по ред, определени в концесионния договор. 7.

3. Основни права на концедента: 7.3.1. да получава дължимото концесионно плащане в срокове и при условия, определени в концесионния договор; 7.3.2. при условия и по ред, определени в концесионния договор, да контролира изпълнението на задълженията на концесионера, включително чрез вземане на проби от всяка продукция - резултат от експлоатацията на находището, и чрез извършване на маркшайдерски измервания; 7.3.3. право на съсобственост с концесионера, а след прекратяване на концесията - право на собственост - върху придобитата по време на концесията геоложка и техническа документация; 7.3.4. да прекрати едностранно концесионния договор при неизпълнение от страна на концесионера на задълженията по това решение и договора, както и при нарушаване на условията на концесията. 7.

4. Основни задължения на концедента: 7.4.1. да оказва съдействие на концесионера при осъществяване на концесията, след като такова бъде поискано, при условия и по ред, определени в концесионния договор; 7.4.2. да осъществява контрол за спазване на условията по концесията и изпълнение на задълженията по концесионния договор.

8. Определя за начален срок на концесията датата на влизане в сила на концесионния договор. Концесионният договор влиза в сила от датата на неговото подписване от страните.

9. Определя следните видове гаранции за изпълнение на задълженията на концесионера по концесионния договор: 9. 1. Безусловна и неотменяема годишна банкова гаранция, обезпечаваща изпълнението на задълженията за концесионно плащане, лихви и неустойки, както следва: 9.1.1. за първата година от срока на концесията банковата гаранция е в размер 2000 лв.; гаранцията се представя в двумесечен срок от сключване на концесионния договор; 9.1.2. за всяка следваща година банковата гаранция е в размер 50 на сто от дължимото концесионно плащане за предходната година и се представя на концедента до 31 януари на съответната календарна година. 9.

2. Финансово обезпечение за изпълнение на дейностите по техническа ликвидация или консервация на миннодобивния обект и рекултивация на засегнатите земи. Видът на финансовото обезпечение и предвиденият размер на средствата се договарят между страните в концесионния договор. 9.

3. Неустойки и лихви при неизпълнение и при забавено изпълнение на договорните задължения. Формите на неизпълнение, условията и редът за тяхното установяване, както и видът и размерът на санкциите се определят в концесионния договор.

10. Определя парично концесионно плащане за единица добито подземно богатство за съответния период, както следва: 10. 1. Четири на сто от среднопретеглената продажна цена за съответния период, която се определя на основата на данни, предоставени от концесионера, но не по-ниска от пазарната цена, определена на база неконтролирани сделки между несвързани лица, а при износ - не по-ниска от минималната цена за съответния продукт, по данни от “Минералс Прайз Уотч”. 10.

2. Концесионното плащане за единица добито подземно богатство е не по-ниско от 0,39 лв./тон и се индексира ежегодно с процента на увеличение на цените на неметални полезни изкопаеми - индустриални минерали, по информация от Националния статистически институт при базова статистическа информация за цените за 2008 г. 10.

3. Минималният размер на годишното концесионно плащане не може да бъде по-нисък от сумата, определена на база 12 347 тона варовици и предвидените стойности за единица добито подземно богатство по т. 10.2.

10. 4. Концесионното плащане се внася от концесионера на 4 вноски 4 пъти годишно до 15 дни след изтичане на съответното тримесечие по сметка, посочена от концедента. Начинът на изчисляване и сроковете за заплащане се определят в концесионния договор. 10.

5. Размерът на концесионното плащане по т. 10.1 и на минималното концесионно плащане по 10.3 се променя с допълнително споразумение към концесионния договор при промяна на законодателството, уреждащо реда на неговото определение.

11. Концесионното плащане се дължи от момента на въвеждане в експлоатация на находището, но не по-късно от 6 месеца от сключване на концесионния договор.

12. Концесионерът не дължи концесионно плащане за времето на реализиране на дейностите, предвидени в съгласуван проект за техническа ликвидация или консервация на миннодобивния обект и рекултивация на засегнатите земи, при условие че не се извършва добив на подземни богатства.

13. Министърът на икономиката и енергетиката внася по бюджета на община Димитровград, област Хасково, при условията и в сроковете по т. 10.4 30 на сто от внесеното от концесионера концесионно плащане.

14. Упълномощава министъра на икономиката и енергетиката: 14. 1. Да проведе преговори и да сключи концесионния договор със “СТРОЙКО - 2000” - ЕООД, в тримесечен срок от влизането в сила на решението за предоставяне на концесия. 14.

2. Да представлява Министерския съвет по концесионния договор с изключение на случаите по неговото прекратяване. 14.

3. Да организира контрола по изпълнение на концесионния договор.

15. Министърът на икономиката и енергетиката да предявява вземанията на концедента по съдебен ред.

Министър-председател: Сергей Станишев

За главен секретар на Министерския съвет: Веселин Даков

Приложение към т. 2

Списък на координатите на граничните точки на площта на концесията № на точка X (Север) Y (Изток)

1. 4591216.0 9431735.0

2. 4591124.0 9431873.0

3. 4590967.0 9431654.0

4. 4590871.0 9431658.0

5. 4590796.0 9431597.0

6. 4590968.0 9431413.0

7. 4591121.0 9431701.0