Решение № 356 от 10 май 2012 г. за признаване на сдружение „Асоциация на родителите на деца с увреден слух“ за представителна организация на национално равнище в Националния съвет за интеграция на хората с увреждания

РЕШЕНИЕ № 356 ОТ 10 МАЙ 2012 Г. за признаване на сдружение „Асоциация на родителите на деца с увреден слух“ за представителна организация на национално равнище в Националния съвет за интеграция на хората с увреждания

На основание чл. 10, ал. 1 във връзка с чл. 8, ал. 1, ал. 2, т. 6 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на хора с увреждания и на организациите за хора с увреждания, приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г. и бр. 93 от 2009 г.), МИНИСТЕРСКИЯТ СЪВЕТ

РЕШИ: Признава сдружение „Асоциация на родителите на деца с увреден слух“ със седалище в София, регистрирано по ф.д. № 10402 от 1992 г. по описа на Софийския градски съд с решения от 11 май 1992 г., 4 юли 1997 г., 29 март 1999 г., 27 януари 2003 г., 5 май 2006 г., 10 април 2008 г., 8 април 2010 г., за представителна организация на национално равнище в Националния съвет за интеграция на хората с увреждания за срок 3 години.

Министър-председател: Бойко Борисов

Главен секретар на Министерския съвет: Росен Желязков