Наредба за изменение и допълнение на Наредба № 42 от 2001 г. за лицензиране на железопътни предприятия за превоз на пътници и/или товари и на лицата, издаващи сертификат за безопасност

МИНИСТЕРСТВО НА ТРАНСПОРТА И СЪОБЩЕНИЯТА

Наредба за изменение и допълнение на Наредба № 42 от 2001 г. за лицензиране на железопътни предприятия за превоз на пътници и/или товари и на лицата, издаващи сертификат за безопасност (ДВ, бр. 67 от 2001 г.) § 1. В чл. 3 ал. 2 се отменя. § 2. В чл. 5 се правят следните изменения и допълнения: 1. В ал. 2: а) в т. 4 думите „спестовна каса" се заличават; б) точка 8 се изменя така: „8. описание на материалната база, необходима за осъществяване на превозите, която включва вагони, локомотиви, ремонтни съоръжения за тях, съоръжения за подготовката им за влакова работа и други средства, свързани с експлоатацията им, в т.ч. и с документи, удостоверяващи право на собственост или ползване — нотариални актове, договори за покупка, договори за наем, лизинг, освен в случаите по ал. 3, както и данни за естеството и поддръжката на вагонния парк и др."; в) в т. 9 след думата „товарите" се поставя запетая и се добавя „пощата".

2. Създава се алинея 3: „(3) В случай че лицето, което кандидатства за лицензията по чл. 3, е в процес на изграждане на материалната база, документите по ал. 2, т. 8, отнасящи се до права върху вагони и локомотиви, се заместват с декларация, в която се посочват начинът и финансирането на придобиването или ползването им, както и техните основни параметри." § 3. В чл. 7 се правят следните изменения: 1. В ал. 2 думите „и 45" се заличават.

2. В ал. 3 т. 3 се отменя. § 4. Член 8 се изменя така: „Чл. 8. Отказът да се издаде лицензия, както и отнемането на лицензията подлежат на обжалване пред Върховния административен съд." § 5. Член 11 се изменя така: „Чл. 11. Правата, произтичащи от издадената лицензия, се прекратяват: 1. в случаите по чл. 42, ал. 1 ЗЖТ; 2. при условията на чл. 118, ал. 2 и 3 ЗЖТ; 3. по решение на лицензиращия орган, когато: а) се променят обстоятелствата, въз основа на които е издадена лицензията, или когато лицензиращият орган констатира, че железопътният превозвач не изпълнява изискванията на наредбата; б) в 6-месечен срок от издаването на лицензията превозвачът не започне дейността си или в течение на 6 месеца е преустановил дейността си; в) в случаите по чл. 13, ал. 5. " § 6. Член 14 се изменя така: „Чл. 14. (1) Графикът за движение на влаковете за текущата година влиза в сила на дата, съгласувана с европейските железопътни администрации.

(2) Ръководителят на НК „ЖИ" утвърждава графика най-малко 15 дни преди датата по ал. 1.

(3) В 10-дневен срок след утвърждаването на графика за движение на влаковете за текущата година ръководителят на НК „ЖИ" уведомява ИА „ЖА" и превозвачите за изготвяне на списъка на транспортните единици, включени в обхвата на лицензиите им." § 7. В чл. 16 думите „чл. 38 и" се заличават. § 8. В чл. 20, т. 9 думите „чл. 17" се заменят с „чл. 19". § 9. В чл. 24, ал. 2 думите „38 и" се заличават. § 10. Член 25 се изменя така: „Чл. 25. Отказът да се издаде лицензия по чл. 45 ЗЖТ, както и отнемането на лицензията подлежат на обжалване пред Върховния административен съд." § 11. В чл. 28 ал. 1 се изменя така: „Чл. 28. (1) Правата, произтичащи от издадената лицензия, се прекратяват: 1. в случаите по чл. 46, ал. 4 ЗЖТ; 2. по решение на лицензиращия орган, когато: а) се променят обстоятелствата, въз основа на които е издадена лицензията; б) лицензиращият орган констатира, че притежателят на лицензията не изпълнява изискванията на наредбата, включително ако в срок до една година след лицензирането не бъде представен документ за съответната акредитация." § 12. В чл. 32 се правят следните изменения: 1. В ал. 2, т. 3 думите „специална квалификация" се заменят с „правоспособност".

2. Алинея 3 се отменя.

3. Алинеи 4 и 5 се изменят така: „(4) Лицето, извършващо проверката, съставя поименен протокол на проверените лица; протоколът съдържа съответствието на правоспособността и квалификацията на персонала, зает пряко с управлението на возилата.

(5) За експлоатацията на возилата, поддържането и/или ремонта им се съставят отделни протоколи." § 13. В чл. 33, ал. 4 думите „цялостна отрицателна оценка" се заменят с „несъответствие".

Заключителна разпоредба § 14. Наредбата влиза в сила от деня на обнародването й в „Държавен вестник".

За министър: Зл. Мукова