Наредба за изменение и допълнение на Наредба № 34 от 2005 г. за реда за заплащане от републиканския бюджет на лечението на български граждани за заболявания, извън обхвата на задължителното здравно осигуряване

Наредба за изменение и допълнение на Наредба № 34 от 2005 г. за реда за заплащане от републиканския бюджет на лечението на български граждани за заболявания, извън обхвата на задължителното здравно осигуряване (обн., ДВ, бр. 95 от 2005 г.; изм., бр. 16, 48 и 95 от 2006 г., бр. 31, 69, 89, 90 и 96 от 2008 г., бр. 24 от 2009 г. и бр. 7 от 2010 г.) § 1. В чл. 2б, ал. 1, 4 и 5 думите „за болнична помощ“ се заличават. § 2. В § 1 от допълнителните разпоредби т. 4 се изменя така: „4. „Лечебно заведение – краен получател“ е лечебно заведение, сключило договор с Министерството на здравеопазването за получаване на лекарствени продукти, медицински изделия или медицинска апаратура по реда на тази наредба, с изключение на лечебните заведения за извънболнична помощ и лечебните заведения по чл. 10, т. 1, 2, 4, 5 и 7 от Закона за лечебните заведения.“ § 3. В § 37 от преходните и заключителните разпоредби към Наредбата за изменение и допълнение на Наредба № 34 от 2005 г. за реда за заплащане от републиканския бюджет на лечението на българските граждани за заболявания, извън обхвата на задължителното здравно осигуряване (ДВ, бр. 7 от 2010 г.) се правят следните изменения: 1. В ал. 1 и 2 думите „за болнична помощ“ се заличават.

2. В ал. 3 думите „1 март 2010 г.“ се заменят с „1 април 2010 г.“.

Заключителна разпоредба § 4. Наредбата влиза в сила от деня на обнародването й в „Държавен вестник“.

Министър: Б. Нанев