Постановление № 177 от 21 юли 2008 г. за одобряване на допълнителни бюджетни кредити по бюджета на Министерството на финансите за 2008 г.

ПОСТАНОВЛЕНИЕ № 177 ОТ 21 ЮЛИ 2008 Г. за одобряване на допълнителни бюджетни кредити по бюджета на Министерството на финансите за 2008 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити по бюджета на Министерството на финансите за 2008 г. в размер 120 млн. лв.

(2) Средствата по ал. 1 да се използват от Фонд “Републиканска пътна инфраструктура” за капиталови разходи, от които 117 млн. лв. за строителство на нови автомагистрални пътни участъци и 3 млн. лв. за изплащане на обезщетения на собственици на отчуждавани имоти.

Чл. 2. Средствата по чл. 1 да се осигурят от икономии на разходи и субсидии/трансфери и/или от преизпълнение на приходите по републиканския бюджет за 2008 г. по реда на чл. 34, ал. 1 и 2 и/или чл. 35, ал. 2 от Закона за устройството на държавния бюджет във връзка с § 55 от преходните и заключителните разпоредби на Закона за държавния бюджет на Република България за 2008 г.

Чл. 3. Министърът на финансите да извърши налагащите се промени по бюджета на Министерството на финансите за 2008 г., като окончателно уточни конкретните основания по чл. 2 и свързаните с тях суми до 31 декември 2008 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров