Постановление № 319 от 20 декември 2018 г. за одобряване на допълнителни разходи по бюджета на Министерството на правосъдието за 2018 г.

ПОСТАНОВЛЕНИЕ № 319

ОТ 20 ДЕКЕМВРИ 2018 Г. за одобряване на допълнителни разходи по бюджета на Министерството на правосъдието за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи за персонал в размер 650 000 лв. по бюджета на Министерството на правосъдието за 2018 г. по „Политика в областта на изпълнение на наказанията“, бюджетна програма „Затвори – изолация за правонарушителите“.

(2) Средствата по ал. 1 да се осигурят за сметка на преструктуриране на разходите и/или трансферите по централния бюджет за 2018 г.

Чл. 2. Министърът на правосъдието да извърши съответните промени по бюджета на Министерството на правосъдието за 2018 г. и да уведоми министъра на финансите.

Чл. 3. Министърът на финансите да извърши съответните промени по централния бюджет за 2018 г.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси и чл. 78, ал. 2 от Закона за държавния бюджет на Република България за 2018 г. § 2. Изпълнението на постановлението се възлага на министъра на правосъдието. § 3. Постановлението влиза в сила на 19 декември 2018 г.

Министър-председател: Бойко Борисов

Главен секретар на Министерския съвет: Веселин Даков