Постановление № 273 от 27 октомври 2016 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на правосъдието за 2016 г.

ПОСТАНОВЛЕНИЕ № 273 ОТ 27 ОКТОМВРИ 2016 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на правосъдието за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на правосъдието за 2016 г., както следва: 1. увеличава утвърдените разходи по „Политика в областта на изпълнение на наказанията“, по бюджетна програма „Затвори – изолация на правонарушителите“ с 3 000 000 лв.; 2. намалява утвърдените разходи по „Политика в областта на правосъдието“, по бюджетна програма „Правна рамка за функционирането на съдебната система“ с 1 000 000 лв.; 3. намалява утвърдените разходи по бюджетна програма „Администрация“ с 2 000 000 лв.

Чл. 2. Министърът на правосъдието да извърши налагащите се от чл. 1 промени по бюджета на Министерството на правосъдието за 2016 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на правосъдието. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков