Наредба за изменение на Наредба № Н-1 от 2016 г. за условията и реда за извършване на изследване за професионална и психологическа пригодност при назначаване и повишаване в длъжност в Агенция „Митници“

МИНИСТЕРСТВО НА ФИНАНСИТЕ

Наредба за изменение на Наредба № Н-1 от 2016 г. за условията и реда за извършване на изследване за професионална и психологическа пригодност при назначаване и повишаване в длъжност в Агенция „Митници“ (ДВ, бр. 46 от 2016 г.) § 1. В чл. 7 се правят следните изменения: 1. Точка 2 се изменя така: „2. за експертни позиции – личностен въпросник и тест за интегритет или тест за интегритет;“.

2. В т. 3 думите „а при първоначално назначаване в Агенция „Митници“ – и тест за изследване на интелектуалните способности“ се заличават. § 2. В чл. 10 ал. 7 се изменя така: „(7) Служителите по ал. 1 представят психологичните заключения на конкурсната комисия, на комисията по подбора за назначаване по трудово правоотношение или на ръководителя, провеждащ подбора за повишаване в длъжност.“ § 3. В чл. 15, ал. 2 в основния текст думите „чл. 13, ал. 1, т. 1“ се заменят с „чл. 13, ал. 1“. § 4. В чл. 16 ал. 2 се отменя. § 5. Приложение № 2 към чл. 10, ал. 3 се изменя така: „Приложение № 2 към чл. 10, ал. 3

ПСИХОЛОГИЧНО ЗАКЛЮЧЕНИЕ ЗА РЕЗУЛТАТИТЕ ОТ ИЗСЛЕДВАНЕ ЗА ПРОФЕСИОНАЛНА И ПСИХОЛОГИЧЕСКА ПРИГОДНОСТ

Длъжност, за която се кандидатства: Обявена съгласно Заповед №

Име на кандидата: Тест за интегритет – преминал елиминаторния праг/не преминал елиминаторния праг

Резултат: Личностен въпросник

Резултат: Психодиагностично полуструктурирано интервю: Заключение: Покрива изискванията за длъжността

Не покрива изискванията за длъжността

Служители на Агенция „Митници“ – квалифицирани психолози в дирекция „Организация и управление на човешките ресурси“ в Централното митническо управление, обучени за работа с тестовите батерии: [име – длъжност, дата]

[име – длъжност, дата]“.

Преходни и заключителни разпоредби § 6. До изработването на собствени за Агенция „Митници“ тест/тестове изследването по чл. 10, ал. 1 от наредбата се извършва съвместно с външен доставчик. § 7. Резултатите от изследването за професионална и психологическа пригодност в частта за теста за интегритет на кандидатите за назначаване в Агенция „Митници“ до влизане в сила на тази наредба са валидни в рамките на една година от датата на провеждане на изследването. § 8. Наредбата влиза в сила от датата на обнародването й в „Държавен вестник“.

Министър: Владислав Горанов