Постановление № 341 от 30 декември 2008 г. за изменение и допълнение на Устройствения правилник на Министерството на земеделието и храните, приет с Постановление № 125 на Министерския съвет от 2006 г.

ПОСТАНОВЛЕНИЕ № 341 ОТ 30 ДЕКЕМВРИ 2008 Г. за изменение и допълнение на Устройствения правилник на Министерството на земеделието и храните, приет с Постановление № 125 на Министерския съвет от 2006 г. (обн., ДВ, бр. 48 от 2006 г.; изм. и доп., бр. 3, 62 и 77 от 2007 г. ибр. 45 и 76 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 6 се правят следните изменения: 1. В т. 8а думите “на дейността” се заличават.

2. Точка 9 се изменя така: “9. организира, финансира и контролира дейността на Селскостопанската академия и на професионалните гимназии и училища по селско стопанство, горско стопанство, хранителни технологии и ветеринарна медицина;”. § 2. В чл. 9, ал. 5 думата “експертни” се заменя със “съветници, експерти”. § 3. В чл. 15, ал. 2 числото “2328” се заменя с “2352”. § 4. В чл. 18, ал. 3 т. 4 се изменя така: “4. извършване на контролни дейности по декларациите, предвидени в чл. 12 от Закона за предотвратяване и разкриване на конфликт на интереси (ЗПРКИ), подавани от служителите в министерството, и осъществяване на методическо ръководство и контрол върху второстепенните разпоредители с бюджетни кредити към министъра по прилагането на ЗПРКИ;”. § 5. В глава трета, раздел VII думите “на дейността” се заличават. § 6. В чл. 22 ал. 2 се изменя така: “(2) Дирекцията има следните функции: 1. изпълнява функциите на одитен орган по Оперативната програма за развитие на сектор “Рибарство”; 2. подготвя процесите на акредитация и сертификация на Разплащателната агенция; упражнява контрол и мониторинг на Разплащателната агенция за изпълнение на критериите за акредитация; 3. подпомага дейността на министъра по наблюдение и контрол за съответствие на дейността на Разплащателната агенция с критериите за акредитация; 4. наблюдава изпълнението на ангажиментите на организациите, избрани да осъществяват акредитационните и сертификационните одити на Разплащателната агенция; 5. подпомага дейността на министъра по контрол и мониторинг за адекватност и ефективност на системите за управление и контрол на средствата по Европейския фонд за гарантиране на земеделието (ЕФГЗ), Европейския земеделски фонд за развитие на селските райони (ЕЗФРСР) и Европейския фонд по рибарство (ЕФР); 6. контролира, проверява и наблюдава дейността на Разплащателната агенция в съответствие с приетите международни одиторски стандарти и вземайки предвид всички приложими насоки, утвърдени от Европейската комисия; 7. предлага действия за отстраняване на съществуващи слабости, закононарушения и отклонения от установените критерии за акредитация; 8. проверява Разплащателната агенция с цел проследяване изпълнението на препоръките, направени от външни и вътрешни организации; 9. координира дейността на структурите на министерството по отношение на дейността на Разплащателната агенция; 10. контролира, проверява и наблюдава функционирането на елементите на Интегрираната система за администриране и контрол (ИСАК); 11. предоставя на управляващия и сертифициращия орган по Оперативната програма за развитие на сектор “Рибарство” цялата необходима информация за извършените одити и контрол; 12. координира взаимодействието между органите, свързани с прилагането на системите за управление и контрол на средствата по ЕФГЗ, ЕЗФРСР и ЕФР; 13. изразява становища по жалби и сигнали, свързани с прилагането на ЕФГЗ, ЕЗФРСР и ЕФР.” § 7. В чл. 25 се правят следните изменения и допълнения: 1. Точка 19 се изменя така: “19. ежедневно актуализира българската и английската версия на официалната страница на министерството в интернет, като публикува информация; поддържа и актуализира вътрешната информационна система интранет;”.

2. Създава се т. 24: “24. проучва, съгласува и контролира внедряването на водещи технологии с цел повишаване на сигурността и ефективността на информационните и комуникационните системи в министерството.” § 8. В чл. 26 се създава т. 17: “17. разглежда жалби, постъпили по реда на чл. 29, ал. 2 от Закона за подпомагане на земеделските производители, и изготвя проекти на решения на министъра по тях.” § 9. В чл. 27 се създава т. 27: “27. участва в организирането на пропускателния режим в сградата на министерството, в разработването и поддържането на плана на охраната му.” § 10. В чл. 30 т. 5 се изменя така: “5. отговаря за дизайна и организацията на публикуваната информация на българската и английската версия на официалната интернет страница на министерството, публикува новини и поддържа фотогалерия със снимков материал;”. § 11. В чл. 31, т. 1 накрая се поставя запетая и се добавя “както и два регионални центъра “Поддържане на бази данни в СИЗП” със статут на дирекции и със седалище Враца и Разград”. § 12. В чл. 32 се правят следните изменения и допълнения: 1. В чл. 32, ал. 1: а) в т. 5 думите “създава и ръководи дейностите на регионалните центрове за дешифрация на ЦОФК, дигитализация на физически блокове и отразяване на резултатите от теренните проверки по СИЗП в база данни “Физически блокове” на СИЗП/ИСАК” се заличават; б) създава се нова т. 6: “6. организира, координира и контролира дейностите на регионалните центрове “Поддържане на бази данни в СИЗП”;”; в) досегашните т. 6 - 15 стават съответно т. 7 - 16.

2. Създава се ал. 3: “(3) Регионалните центрове “Поддържане на бази данни в СИЗП”: 1. дешифрират обновената цифрова ортофотокарта, анализират необходимостта от актуализация и корекция в съществуващите физически блокове и извършват тези промени чрез дигитализация; 2. отразяват констатациите от теренни проверки на физически блокове - промени в граници, формиране на нови или обединяване на съществуващи, изключване на трайно неподходящи за подпомагане площи, промяна в начина на трайно ползване и други характеристики на физически блокове; 3. контролират коректността на протоколите от теренни проверки, извършени от общинските служби по земеделие; 4. контролират провеждането на теренни проверки и обучават служителите от общинските служби за провеждането им; 5. обучават служители от общинските служби по земеделие и от областните дирекции “Земеделие” за работа със СИЗП; 6. оказват методическа помощ на общинските служби по земеделие и на областните дирекции “Земеделие” във връзка с планирането и извършването на дейностите, свързани със СИЗП; 7. предоставят данни и изготвят анализи при извършване на одитни мисии от Европейската комисия, свързани с плащането на площ, и участват в такива мисии.” § 13. В чл. 34 се правят следните изменения и допълнения: 1. В т. 7 думите “извършва анализ на одитни доклади на Агенцията за държавна финансова инспекция” се заменят с “осъществява контакти и координация с Агенцията за държавна финансова инспекция във връзка с постъпващите в дирекцията доклади за извършени финансови инспекции”.

2. Точка 8 се изменя така: “8. съставя и поддържа регистър на търговските дружества с държавно участие в капитала и на държавните предприятия съгласно чл. 35 от Правилника за реда за упражняване правата на държавата в търговските дружества с държавно участие в капитала, приет с Постановление № 112 на Министерския съвет от 2003 г. (обн., ДВ, бр. 51 от 2003 г.; изм. и доп., бр. 59 от 2003 г.; Решение № 8260 на Върховния административен съд от 2005 г. - бр. 79 от 2005 г.; изм. и доп., бр. 54 от 2006 г., бр. 15 от 2007 г. и бр. 103 от 2008 г.), и осъществява координация по него с Националния статистически институт и с Агенцията по вписванията;”.

3. Точка 10 се изменя така: “10. изготвя проекти на актове и необходимите документи за образуване, преобразуване и прекратяване на търговските дружества и на държавните предприятия, откриване, прехвърляне и закриване на клонове на предприятия или на значителна част от предприятия;”.

4. Точка 12 се изменя така: “12. предприема необходимите действия за обезщетяване на собствениците по реда на Закона за обезщетяване на собственици на одържавени имоти и по отменения Закон за преобразуване и приватизация на държавни и общински предприятия във връзка с преходните и заключителните разпоредби на Закона за приватизация и следприватизационен контрол;”.

5. Създават се т. 13 - 18: “13. изготвя и съгласува проекти на актове, с които министърът упражнява правата на собственост на държавата в едноличните търговски дружества с държавно участие в капитала: изменение и допълнение на устава или учредителния акт на дружеството; увеличаване или намаляване капитала на търговските дружества; дава становища по проекти на актове, с които министърът упражнява правата на държавата в търговските дружества, в които държавата е съдружник или акционер; 14. изготвя необходимите документи за издаване на разрешения за извършване на разпоредителни сделки с дълготрайни активи и за наем на недвижими имоти на едноличните търговски дружества, за съществена промяна на дейността на дружеството; съществени организационни промени; дългосрочно сътрудничество от съществено значение за дружеството или за прекратяване на такова сътрудничество, както и на други разрешения, когато това е предвидено с Правилника за реда за упражняване правата на държавата в търговските дружества с държавно участие в капитала; 15. изготвя проекти на актове относно избор и освобождаване на членовете на управителните и контролните органи на едноличните търговски дружества, определяне на възнаграждението им, освобождаването им от отговорност; дава становища и изготвя пълномощните за участие на представителите на държавата в общите събрания на търговските дружества, в които министърът упражнява правата на държавата като съдружник или акционер; 16. подготвя проекти на актове за назначаване и освобождаване на ликвидатори; 17. подпомага министъра при вземането на решения за прекратяване на процедура по ликвидация и продължаване дейността на търговските дружества или тяхното преобразуване; 18. оказва методическа помощ на изпълнителните органи на дружествата относно предприемане на конкретни действия пред съда по несъстоятелността и събранието на кредиторите за защита на интересите на дружеството.” § 14. Член 36 се изменя така: “Чл. 36. Дирекция “Координация по въпросите на Европейския съюз”: 1. подпомага министъра при определяне на политиката и националните приоритети в областта на директните плащания и националните доплащания; 2. подпомага министъра при определяне на политиката и националните приоритети в областта на пазарната подкрепа; 3. изготвя проекти на нормативни актове за прилагане правото на ЕС; 4. изготвя правни становища за съответствието на проектите на нормативни актове с правото на ЕС и прилагането му в областта на земеделието; 5. извършва нотификация на директиви на ЕС в областта на земеделието; 6. координира и осъществява мониторинг на изпълнението на ангажиментите на Република България в областта на земеделието като държава членка - подготовка на отчети, информации и доклади за изпълнението на плана за действие за съответната година с мерките, произтичащи от членството на Република България в ЕС; 7. участва в подготовката и провеждането на проверки, осъществявани от ЕС, в Република България и в други държави членки; 8. участва в работата на Съвета по европейските въпроси; 9. координира и ръководи работата на Работна група 7 “Земеделие” и Работна група 8 “Рибарство”; 10. подпомага министъра при неговото участие в Съвета на ЕС по земеделие и рибарство и координира изготвянето и съгласуването на позицията за заседанията; 11. отговаря за участието на Република България в Съвета на ЕС по земеделие и рибарство, в Комитета на постоянните представители и в Специалния комитет по селско стопанство, като координира изготвянето на позициите и указанията за заседанията и следи за последователността на изразяваната от българската страна позиция; 12. координира участието на българските експерти в заседанията на работните групи към Съвета и на комитетите и работните групи към Европейската комисия в областта на земеделието и рибарството; 13. поддържа база данни за проведените заседания, съдържащи позиции, указания, становища и отчетни доклади на участниците в заседанията на институциите на ЕС, и въвежда одобрените от Съвета по европейските въпроси позиции по съответните досиета в областта на земеделието и рибарството в компютърната информационна система на Министерския съвет; 14. анализира търговско-икономическите отношения с трети страни по преференциалните търговски споразумения относно либерализация на търговията със земеделски продукти; 15. участва в изпълнението на функциите и задълженията във връзка с членството на ЕС в Световната търговска организация (СТО) в преговорите по земеделие в рамките на СТО; 16. организира и координира изпълнението на дейностите по прилагането на търговските механизми на Общата селскостопанска политика (ОСП) и режима на стоките извън Анекс 1 на Договора за създаване на Европейските общности; 17. организира и координира работата на Постоянната междуведомствена консултативна комисия по вноса и износа на земеделски продукти, свързана с прилагането на ОСП на ЕС; 18. подпомага министъра при провеждането на държавната политика по отношение на защитените географски означения на земеделски продукти и храни с традиционно специфичен характер и промоционалните програми на земеделски продукти и храни, съфинансирани от ЕС; 19. приема заявления от групите производители за одобряване на промоционални програми, съфинансирани от ЕС, и за регистрация в европейските регистри на защитени географски означения и храни с традиционно специфичен характер и извършва проверка на приложените към досиетата документи; 20. провежда националните процедури, свързани с предварителното одобряване на промоционалните програми, съфинансирани от ЕС, и на заявленията за регистрация в европейските регистри на защитени географски означения и храни с традиционно специфичен характер; организира дейността на Постоянната консултативна комисия за избор на промоцонални програми и на Постоянната междуведомствена консултативна комисия по географски означения и храни с традиционно специфичен характер; 21. провежда националните процедури, свързани с одобряването на контролиращи лица, и осъществява надзор върху дейността на одобрените контролни органи за съответствие с регистрираните спецификации за земеделски продукти и храни със защитени географски означения и храни с традиционно специфичен характер; 22. създава и води регистър на производителите на земеделски продукти и храни със защитени географски означения, на производителите на земеделски продукти и храни с традиционно специфичен характер, на контролиращите лица, които имат издадено разрешение от министъра на земеделието и храните; 23. осъществява връзка с Европейската комисия и със съответните български институции във връзка с регистрацията на наименованията в европейските регистри, предварителното одобряване на промоционалните програми, съфинансирани от ЕС, и прилагането на търговските механизми на ОСП.” § 15. В чл. 39 се правят следните изменения и допълнения: 1. В т. 5 думите “Мярка 121” се заменят с “мерките”.

2. В т. 19 накрая се добавя “и води публичен регистър на независимите акредитирани лаборатории за изследване на суровото мляко”.

3. В т. 20 накрая се поставя запетая и се добавя “води регистър на фермите за добив на краве мляко и участва в проверките за категоризиране и прекатегоризиране на фермите за добив на краве мляко”. § 16. В чл. 40 се правят следните изменения: 1. В т. 6 думите “по безопасността на храни от животински произход и фуражи съгласно изискванията на българското законодателство” се заменят с “относно качеството и безопасността на храни и фуражи съгласно изискванията на европейското и националното законодателство”.

2. В т. 14 думите “граждани, свързани с безопасността на храни от животински произход и фуражи” се заменят с “производители, търговци и потребители относно качеството и безопасността на храни и фуражи”.

3. Точка 18 се изменя така: “18. участва в подготвянето на становища и позиции на Република България по безопасността на храните и фуражите за осъществяване на координацията по въпросите на ЕС;”. § 17. В чл. 42 се правят следните изменения и допълнения: 1. В т. 8 думите “отчита и анализира изпълнението на квотите за преференциален внос на български селскостопански стоки в ЕС” се заличават.

2. Точка 24 се изменя така: “24. осъществява дейностите по лицензиране на вноса на земеделски продукти съгласно Закона за прилагане на Общите организации на пазарите на земеделски продукти на Европейския съюз, Наредбата за условията и реда за издаване на лицензии и сертификати при внос и износ на земеделски и преработени земеделски продукти и контрола върху вноса и износа на земеделски и преработени земеделски продукти и Наредба № 3 от 2007 г. за реда за предоставяне на обезпечения в областта на земеделието (ДВ, бр. 16 от 2007 г.);”.

3. В т. 25 думите “в рамките на тарифни квоти” се заличават.

4. Точка 26 се изменя така: “26. нотифицира Европейската комисия за подадените заявления, издадените лицензии, издадените извлечения и неизползваните лицензии за внос на земеделски продукти;”.

5. В т. 27 думите “в рамките на тарифните квоти, одобрени от Министерския съвет, след одобряване от страна на министъра” се заменят с “от трети страни”.

6. Точки 28 и 29 се отменят.

7. Създават се т. 31 и 32: “31. докладва ценова информация на Европейската комисия в сроковете и по начина, определени в правото на ЕС; 32. извършва дейностите, свързани с преходните мерки в търговията със захар и захарни продукти и в търговията със селскостопански стоки във връзка с присъединяването на Република България към ЕС.” § 18. В чл. 43 се правят следните допълнения: 1. В т. 6 след думите “изразява становища по” се добавя “държавните образователни изисквания за придобиване на квалификация по професии и по”.

2. Създават т. 8 - 14: “8. събира, обработва и анализира информация за дейността на професионалните гимназии и училища - второстепенни разпоредители с бюджетни кредити към министъра на земеделието и храните, необходима за вземане на управленски решения; 9. участва при прилагането на системата на делегираните бюджети в разработването на формула за разпределение на средствата, получени по единни разходни стандарти, между професионалните гимназии и училища - второстепенни разпоредители с бюджетни кредити към министъра на земеделието и храните; 10. осигурява и предоставя на дирекция “Финансово-стопански дейности” необходимата информация за изплащане на предвидени допълнителни средства по републиканския бюджет и по националните програми за развитие на средното образование на професионалните гимназии и училища - второстепенни разпоредители с бюджетни кредити към министъра на земеделието и храните; 11. разработва мотивирани предложения за промени в мрежата от професионални гимназии и училища - второстепенни разпоредители с бюджетни кредити към министъра на земеделието и храните; 12. изготвя становища за разпоредителни действия по отношение на недвижимите имоти и движимите вещи - държавна собственост, предоставени на професионалните гимназии и училища - второстепенни разпоредители с бюджетни кредити към министъра на земеделието и храните; 13. прави предложения за включване в поименните списъци за капиталови разходи на професионалните гимназии и училища, съобразени с изискванията на теоретичното и практическото обучение; 14. прави предложения за определяне на представители на Министерството на земеделието и храните в управителния съвет и в експертните съвети по професионални направления на Националната агенция за професионално образование и обучение.” § 19. В чл. 54, ал. 2 думите “утвърден от директора на Главна дирекция “Земеделие”, съгласуван с директора на дирекция “Качество и безопасност на храните” се заменят със “съобразен с дейността на Агенция “Митници”. § 20. В приложението към чл. 15, ал. 3: 1. В наименованието числото “2328” се заменя с “2352”.

2. На ред “дирекция “Наблюдение и координация на дейността на Разплащателната агенция” думите “на дейността” се заличават.

3. На ред “Специализирана администрация” числото “2082” се заменя с “2106”.

4. На ред “Главна дирекция “Земеделие” числото “1787” се заменя с “1811”.

5. След ред “28 областни дирекции “Земеделие” и общински служби по земеделие 1742” се създават нови редове: “Регионален център “Поддържане на бази данни на СИЗП” - Враца 12

Регионален център “Поддържане на бази данни на СИЗП” - Разград 12”.

Заключителни разпоредби § 21. В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г. и бр. 76 и 83 от 2008 г.) се правят следните изменения и допълнения: 1. В чл. 2, ал. 2: а) в т. 23 след думата “гимназии” се добавя “и училища”, а съюзът “или” се заменя с “хранителни технологии и”; б) в т. 23.4 след думата “туризъм” се добавя “Алеко Константинов”; в) точка 23.12 се отменя; г) в т. 23.14 след думата “дървообработване” се добавя “Николай Хайтов”; д) в т. 23.17 след думата “дървообработване” се добавя “Иван Вазов”; е) точка 23.35 се отменя; ж) в т. 23.39 след думата “стопанство” се добавя “Свети Георги Победоносец”; з) точка 23.40 се отменя; и) в т. 23.56 думите “селско стопанство” се заменят с “лозарство и винарство”; к) в т. 23.109 след думата “строителство” се добавя “Цар Иван Асен II”; л) в т. 23.111 след думата “селско” се добавя “и горско”.

2. В приложението към чл. 2, ал. 3: а) в т. 23 след думата “гимназии” се добавя “и училища”, а съюзът “или” се заменя с “хранителни технологии и”; б) в т. 23.4 след думата “туризъм” се добавя “Алеко Константинов”; в) точка 23.12 се отменя; г) в т. 23.14 след думата “дървообработване” се добавя “Николай Хайтов”; д) в т. 23.17 след думата “дървообработване” се добавя “Иван Вазов”; е) точка 23.35 се отменя; ж) в т. 23.39 след думата “стопанство” се добавя “Свети Георги Победоносец”; з) точка 23.40 се отменя; и) в т. 23.56 думите “селско стопанство” се заменят с “лозарство и винарство”; к) в т. 23.109 след думата “строителство” се добавя “Цар Иван Асен II”; л) в т. 23.111 след думата “селско” се добавя “и горско”. § 22. В пореден № 9, т. 4 от приложение № 7 към чл. 10, ал. 3 от Постановление № 175 на Министерския съвет от 2007 г. за заплатите в бюджетните организации и дейности (обн., ДВ, бр. 61 от 2007 г.; изм. и доп., бр. 78, 80, 100, 101, 104, 108 и 110 от 2007 г., бр. 10, 14, 17, 24, 32, 33, 34, 37, 40 и 43 от 2008 г.; попр., бр. 45 от 2008 г.; изм. и доп., бр. 46, 48, 52, 53, 54, 55, 57, 58, 61, 64, 67, 68, 71, 72, 74, 77, 78, 79, 80, 83, 86, 87, 91, 95, 101, 105 и 108 от 2008 г.) думите “Звено “Наблюдение и координация на дейността на Разплащателната агенция” се заменят с “Дирекция “Наблюдение и координация на Разплащателната агенция”. § 23. В Постановление № 104 на Министерския съвет от 2008 г. за организация и координация при управлението на средствата от фондовете на Европейския съюз (обн., ДВ, бр. 47 от 2008 г.; изм. и доп., бр. 67, 79 и 108 от 2008 г.) се правят следните изменения: 1. В чл. 2, т. 10 думите “Звеното за наблюдение и координация на дейността на Разплащателната агенция” се заменят с “Дирекция “Наблюдение и координация на Разплащателната агенция”.

2. В приложението към чл. 3, ал. 1 т. 19 се изменя така: “19. Дирекция “Наблюдение и координация на Разплащателната агенция”.” § 24. В длъжностни нива А7 и А8 от Единния класификатор на длъжностите в администрацията, приет с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г., бр. 58, 74 и 78 от 2005 г., бр. 24, 40 и 46 от 2006 г., бр. 11, 46, 61, 88 и 100 от 2007 г. и бр. 3, 34, 37, 52, 64, 71, 91 и 108 от 2008 г.), думите “и гори” се заличават. § 25. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков